**ອິສລາມສາສະໜາແຫ່ງສັນຕິພາບ**

**الإسلام دين السلام**

**(باللغة الاوسيية)**

**تأليف:** الدكتور إسماعيل لطفي بن الشيخ عبد الرحمن جافاكيا

**ترجمة:** محمد نور صالح

**ໂດຍ: ທ່ານດຣ. ອິສລາມອີລ ລຸດຕໍຟີ ບິນ ອັບດຸຣຣໍມານ ຈະປາກີຍາ**

**ຖອດຄວາມ: ມຸຮຳມັດນູຣ ຊໍເເລະຫ໌**

**1446-2025**

**[](http://www.islamhouse.com/)**

ພິມຄັ້ງທຳອິດ : ຮ.ສ. 1427 - ຄ.ສ. 2006

ສະງວນລິຂະສິດໂດຍ ເວັບໄຊຕ໌ອິສລາມເຮົາສ໌

ອະນຸຍາດໃຫ້ໃຊ້ປະໂຫຍດຈາກໜັງສື ໂດຍບໍ່ບິດເບືອນ ຫຼື ປ່ຽນແປງເນື້ອຫາເດິມ

ຫາກມີຂໍ້ສົງໄສ ຄຳແນະນຳ ຫຼື ແກ້ໄຂຂໍ້ຜິດພາດໃດໆ ກະລຸນາຕິດຕໍ່ເຮົາທາງ

ເວັບໄຊຕ໌.

www.islamhouse.com



(4763)

ຮ.ສ.1427 - ຄ.ສ.. 2006

ສຳນັກງານຄວາມຮ່ວມມືເພື່ອເຜີຍແຜ່ ແສະ ສອນອິສລາມ

ອັຣ-ຣ໊ອບວະຫ໌ ນະຄອນຣີຍາດ ປະເທດຊາອຸດິອາຣາເບຍ

ໂທ. +966-1-445 4900, 491 6065

www.islamhouse.com

**الطبعة الأولى : 1427 هـ**

جميع الحقوق محفوظة لموقع دار الإسلام. ويحق لمن شاء أخذ ما يريد من هذه المادة بشرط الأمانة في النقل وعدم التغيير في النص المنقول. والله الموفق.

وإذا كان لديك أي سؤال أو اقتراح أو تصحيح يرجى مراسلتنا على العنوان التالي:

www.islamhouse.com



**(4763)**

**1427 هـ**

المكتب التعاوني للدعوة وتوعية الجاليات بالربوة

هاتف : 445 4900 ـ 491 6065

عنوان الموقع : www.islamhouse.com

M

ດ້ວຍພຣະນາມຂອງອັລລໍຫ໌

ຜູ້ຊົງເມດຕາ ຜູ້ຊົງປຣານີຍິ່ງສະເໝີ

**ສັນລະບັນ**

ສັນຕິພາບ[ໃນມິຕິຂອງຊື່ ແລະ ສັນຍະລັກ 1](#_Toc190127976)

[ອິສລາມຄືຊື່ຂອງຄວາມສັນຕິ 2](#_Toc190127977)

[ຄຳທັກທາຍແຫ່ງສັນຕິພາບ 9](#_Toc190127978)

[ລະຫມາດ ບ່ອນແຫ່ງການຊອກຫາຄວາມສະຫງົບສັນຕິ 14](#_Toc190127979)

[ສະຫວັນ ວິມານແຫ່ງຄວາມສັນຕິ 15](#_Toc190127980)

ສັນຕິພາບ[ໃນມິຕິຂອງຫຼັກຄວາມເຊື່ອ 18](#_Toc190127982)

[ອິດສະລາມແມ່ນສັນຕິພາບສາກົນ 19](#_Toc190127983)

[ສັນຕິພາບ​ໃນ​ກົດບັນຫຍັດ​ສາສະໜາ 28](#_Toc190127984)

[ຊະກາດ ຫຼັກປະກັນສັງຄົມເພື່ອການສ້າງສັນຕິພາບ 30](#_Toc190127985)

ສັນຕິພາບ[ໃນມິນິຂອງຄວາມສຳພັນກັບຊາວຕ່າງສາສະນິກ 35](#_Toc190127987)

[ສູ່ສັນຕິພາບ ແລະ ການຮ່ວມມືກັນ 35](#_Toc190127988)

[ສັນຕິພາບກັບສົງຄາມ 42](#_Toc190127989)

[ຄວາມຍຸຕິທຳຄືຮາກຖານຂອງສັນຕິພາບ 46](#_Toc190127990)

[ສັນຕິວິທີ ຄືພື້ນຖານຂອງການເຊື່ອມສຳພັນ 49](#_Toc190127991)

[ຫຼັກແຫ່ງໄມຕີພາບກັບຊົນຕ່າງສາສະນິກ 58](#_Toc190127992)

[ຈຸດປະສົງຂອງສົງຄາມໃນອິສລາມ 66](#_Toc190127993)

[ການຂ້າຜູ້ອື່ນໂດຍຄວາມຕັ້ງໃຈ 70](#_Toc190127994)

ອັລກຸຣອານ[ແຫລ່ງບັງເກິດຂອງສັນຕິພາບ 74](#_Toc190127996)

[ບົດລົງໂທດສຳຫຼັບຜູ້ທຳລາຍສັນຕິພາບ 78](#_Toc190127997)

[ບົດສົ່ງທ້າຍ 82](#_Toc190127998)

**ບົດນຳ**

ແທ້ຈິງ ມວນການສັນລະເສີນທັງໝົດເປັນສິດຂອງອັລລໍຫ໌ ເຮົາກ່າວສັນລະເສີນ ຂໍຄວາມຊ່ວຍເຫລືອ ແລະ ຂໍອະໄພຈາກພຣະອົງ ເຮົາຂໍຄວາມຄຸ້ມຄອງຈາກອັລລໍຫ໌ ໃຫ້ພົ້ນຈາກຄວາມຊົ່ວຮ້າຍຂອງອາລົມໃຜ່ຕໍ່າ ແລະ ການປະພຶດທີ່ສົມເສຍ ຜູ້ໃດທີ່ອັລລໍຫ໌ໄດ້ຊີ້ນຳທາງແກ່ເຂົາ ແນ່ນອນວ່າ ບໍ່ມີຜູ້ໃດສາມາດເຮັດໃຫ້ເຂົາຫລົງທາງໄດ້ ແລະ ຜູ້ໃດທີ່ອັລລໍຫ໌ໄດ້ໃຫ້ເຂົາຫລົງທາງ ແນ່ນອນວ່າ ບໍ່ມີຜູ້ໃດສາມາດເຮັດໃຫ້ເຂົາໄດ້ຮັບນຳທາງເຊັ່ນກັນ ຂໍປະຕິຍານວ່າ ບໍ່ມີພຣະເຈົ້າອື່ນໃດທີ່ຄວນໄດ້ຮັບການນອບນ້ອມພັກດີ ແລະ ຖະວາຍຕົນ ນອກຈາກອັລລໍຫ໌ ເທົ່ານັ້ນ ຜູ້ຊົງເອກະ ແລະ ປາດສະຈາກການຕັ້ງພາຄີ ແລະ ຂໍປະຕິຍານວ່າ ມູຮຳມັດເປັນບ່າວ ແລະ ສາສະນະທູດຂອງອັລລໍຫ໌ ຂໍໃຫ້ອັລລໍຫ໌ໄດ້ຊົງປະທານພອນ ຄວາມສັນຕິສຸກ ແລະ ຄວາມປະເສີດ ແກ່ທ່ານສາສະທູດມູຮຳມັດ ບັນດາຍາດຕິພີ່ນ້ອງ ແລະ ສາວົກຂອງທ່ານ ພ້ອມທັງຜູ້ທີ່ດຳເນີນຮ່ອຍຕາມທ່ານ ແລະ ຍຶດມັ້ນໃນເສັ້ນທາງຂອງທ່ານ ຈົນຮອດວັນປະໂລກ

ນັບຕັ້ງແຕ່ເຫດການວິນາດສະກຳ 11 ກັນຍາ 2001 ໂລກຍັງຄົງດຳເນີນໄປກັບຜົນກະທົບ ແລະ ຂໍ້ກ່າວຫາຕ່າງໆ ທີ່ເປັນຜົນມາຈາກເຫດການນັ້ນ ເຫດການທີ່ບໍ່ມີໃຜສາມາດຮັບໄດ້ ໄດ້ກາຍເປັນເຫດຜົນທີ່ໃຫຍ່ທີ່ສຸດ ສຳລັບຜູ້ທີ່ເປັນປະຕິປັກກັບອັລລໍຫ໌ ໃນການຈຸດປະທຸໄຟແຫ່ງການເຮັດໃຫ້ເກີດສົງຄາມອັນຍືດເຍື້ອຍາວນານ ແລະ ການປາບປາມກຸ່ມອົງກອນອິດສະລາມຕ່າງໆ ເຊິ່ງລວມທັງສະຖາບັນການສຶກສາອິດສະລາມໃນທຸກລະດັບ.

ບໍ່ແມ່ນແຕ່ເຫລົ່າມຸສລິມທີ່ເຄັ່ງຄັດໃນສາສະຫນາຂອງພວກເຂົາ ແລະ ບໍ່ຍອມຈຳນົນຕົນເວັ້ນແຕ່ຕໍ່ພຣະຜູ້ເປັນເຈົ້າແຫ່ງຄວາມເອກະ ແລະ ເຕັມດ້ວຍຄຸນລັກສະນະແຫ່ງຄວາມສັນຕິ ແຕ່ພວກເຂົາຍັງຖືກກ່າວຫາໃສ່ຮ້າຍວ່າເປັນຜູ້ກໍ່ການຮ້າຍ ແລະ ຖືກຂື້ນບັນຊີໃຫ້ເປັນກຸ່ມທີ່ຕ້ອງເຝົ້າລະວັງ ແລະ ເປັນຄວາມອັນຕະລາຍຕໍ່ສັງຄົມໂລກ ທີ່ຕ້ອງຖືກກຳຈັດໃຫ້ໝົດສິ້ນຢ່າງຖອນຮາກຖອນໂຄນ. (ຂໍອັລລໍຫ໌ຊ່ວຍປົກປ້ອງ ແລະ ປົກປັກຮັກສາດ້ວຍເຖິດ)

ປັດຈຸບັນ ໄດ້ມີຄຳໜຶ່ງເກີດຂຶ້ນໃນສັງຄົມໂລກ ນັ້ນຄືຄຳວ່າ **"ອິສລາໂມໂຟເບຍ"** ຊື່ງມີຄວາມໝາຍວ່າ **ໂລກຢ້ານອິດສະລາມ** ໂດຍອາໄສຕົວກາງຜ່ານສື່ຕ່າງໆ ຂອງພວກຕາເວັນຕົກ ບາງຄັ້ງກໍ່ເຮັດດ້ວຍວິທີການກະຈ່າຍຂ່າວໃຫ້ເປັນເລື່ອງໃຫຍ່ໂຕ ຫຼື ໃນບາງເຫດການກໍ່ມີການບິດເບືອນຄວາມຈິງ ກ່າວຫາໃສ່ຮ້າຍ ແລະ ສ້າງເລື່ອງຂຶ້ນມາເອງ.

ນັບເປັນກົດເກນດັ້ງເດິມຂອງອັລລໍຫ໌ປະການໜຶ່ງ ນັ່ນຄືການສົ່ງບັນດາສາສະທູດລົງມາພ້ອມດ້ວຍຄວາມທ່ຽງແທ້ ແລະ ໃຫ້ຜູ້ລະເມີດ ຮວມທັງບັນດາຜູ້ທີ່ອະຍຸຕິທຳ ສະແດງປະຕິກິລິຍາເປັນປະຕິປັກກັບສາສະຫນາ ແລະ ບັນດາສາສະທູດຂອງອັລລໍຮ໌ ແລະ ປຶກສາຫາລືລະຫວ່າງກັນດ້ວຍທ່າທີ່ຫຍິ່ງຍະໂສ.

ດັ່ງນັ້ນ ຈຶ່ງເປັນສິ່ງທີ່ຫຼີກລ່ຽງບໍ່ໄດ້ສຳຫຼັບຜູ້ທີ່ເດິນບົນເສັ້ນທາງແຫ່ງຄວາມສະຫວ່າງ ແລະ ການຊີ້ນຳຈາກພຣະຜູ້ເປັນເຈົ້າ ນອກເສຍແຕ່ຕ້ອງປະກາດຄວາມຈິງ ຊີ້ແຈງທາງນຳ ແລະ ສ້າງສັນຕິພ້ອມທັງໂຕ້ແຍ້ງຄວາມເທັດ ຂະຈັດຄວາມບິດເບືອນ ກຳຈັດຂໍ້ກ່າວຫາ ແລະ ຍັບຍັ້ງການລະເມີດທີ່ບໍ່ຍຸດຕິທຳໃຫ້ສິ້ນໄປ.

ອັລລໍຮ໌ໄດ້ໃຫ້ຄວາມມັ່ນໃຈແກ່ຜູ້ທີ່ໃກ້ຊິດພຣະອົງວ່າ ແທ້ຈິງແລ້ວ ອຸບາຍຕ່າງໆ ຂອງມານຮ້າຍນັ້ນອ່ອນແອຍິ່ງ ແລະ ແຜນການຕ່າງໆ ຂອງຜູ້ອະຫັງການ ເຖິງແມ່ນຈະຢິ່ງໃຫຍ່ ແລະ ຍາວນານພຽງໃດ ກໍ່ຈະບໍ່ສົ່ງຜົນໃຫ້ກັບໃຜອື່ນ ນອກຈາກມັນຈະກັບໄປກໍ່ຜົນເສຍແກ່ຕົວເຂົາເອງໃນທີ່ສຸດ.

ອີກຫນຶ່ງຂໍ້ກຳຫນົດທີ່ປະກົດໃນອັລກຸຣອານ ຄື

**﴿وَيَمْكُرُوْنَ وَيَمْكُرُ اللهُ وَاللهُ خَيْرُالمْاَكِرِيْنَ﴾** (الأنفال : 30)

ຄວາມວ່າ **“ພວກເຂົາໄດ້ວາງແຜນຮ້າຍ ອັລລໍຫ໌ເອງກໍ່ຊົງວາງແຜນ ແລະ ອັລລໍຫ໌ນັ້ນຊົງເປັນຜູ້ດີເລິດທີ່ສຸດໃນໝູ່ຜູ້ວາງແຜນ”** (8:30)

ເປັນສິ່ງທີ່ມີຜົນກະທົບຢ່າງ ລ້ຳເລິກໃນແຫ່ງຊີວິດການປະທະກັນລະຫວ່າງຄວາມແທ້ຈິງ ແລະ ຄວາມເທັດ ເຊິ່ງກຸ່ມພວກຂອງມານຮ້າຍໃນໝູ່ຜູ້ປະຕິເສດທີ່ຢູ່ເບື້ອງຫຼັງການກໍ່ການຮ້າຍໃນໂລກນີ້ ໄດ້ເຮັດຕົນໂອ້ອວດ ພວກເຂົາໄດ້ຮ່ວມມືກັນ ແລະ ຈັດການວາງແຜນເພື່ອຂັດຂວາງເສັ້ນທາງແຫ່ງອັລລໍຮ໌ ແຕ່ເບື້ອງຫຼັງພວກເຂົານັ້ນມີອັລລໍຮ໌ຜູ້ທີ່ຊົງຮອບຮູ້ຖືງອຸບາຍເຫຼົ່ານັ້ນ ແລະ ພຣະອົງໄດ້ກຽມແຜນການເພື່ອທຳລາຍເລອຸບາຍຂອງພວກເຂົາ ໂດຍທີ່ພວກເຂົາບໍ່ຮູ້ຕົວ.

ແທ້ຈິງ ໜ້າທີ່ຂອງບັນດາສາສະນະທູດ ແລະ ຜູ້ເຜີຍແຜ່ທັ້ງຫຼາຍ ແມ່ນການເປີດເຜີຍສັດຈະທຳໃຫ້ເປັນທີ່ປະຈັກ ແລະ ພວກເຂົາກໍ່ໄດ້ເຮັດໜ້າທີ່ນີ້ຢ່າງສົມບູນແລ້ວໃນອະດິດ ເຫລືອພຽງແຕ່ເຮົາທີ່ຈະຕ້ອງເຮັດໜ້າທີ່ອັນຊົງກຽດນີ້ໃນສະໄໝທີ່ສື່ຕ່າງໆ ໃນໂລກຖືກຄວບຄຸມໂດຍກຸ່ມພວກທີ່ບໍ່ສະບາຍໃຈຕໍ່ຄວາມຍິ່ງໃຫຍ່ ແລະ ການເປີດກວ້າງຂອງອິດສະລາມ ເຂົາໄດ້ໃຊ້ວິທີການທຸກຮູບແບບເພື່ອບຽງເບນພາບລັກ ແລະ ຄວາມເປັນສັນຕິຂອງອິດສະລາມ ແລະ ຢັງໄດ້ເຮັດໃຫ້ວິຖີຊີວິດຂອງຊາວມຸສລິມຫັນເຮອອກຈາກຮາກຖານອັນດັ້ງເດີມ ນັ້ນຄື **ອັລກຸຣອານ** ແລະ **ຊຸນນະຮ໌** (ວິຖີຊີວິດ ແລະ ຈຣິຍະວັດຂອງທ່ານສາສະດູດ **ມຸຮັມມັດ** ຂໍຄວາມຈຳເລີນ ແລະ ຄວາມສັນຕິຈົງມີແກ່ທ່ານ).

ດ້ວຍເຫດນີ້ ຜູ້ຂຽນຈຶ່ງມີຄວາມຍິນດີທີ່ຈະນຳສະເໜີບົດຄວາມນີ້ໃນຫົວຂໍ້ **“ອິສລາມ ສາສະໜາແຫ່ງສັນຕິພາບ”** ເພື່ອຂະຈັດພາບລັກອັນເລວຮ້າຍທີ່ບົດບັງອິສລາມຢູ່ ໂດຍຝີ່ມືການປັ້ນແຕ່ງ ແລະ ສ້າງເລື່ອງຂຶ້ນຂອງພວກຕະເວັນຕົກຂອງບາງກຸ່ມທີ່ບໍ່ຫວັງດີຕໍ່ຊາວໂລກ ຜ່ານຄຳກ່າວຫາຢ່າງຄຽດແຄ້ນຜ່ານສື່ສານສາລະສົນເທດ ແລະ ຜົນງານວິຊາການ ທີ່ແຜ່ກະຈາຍໄປທົ່ວໂລກ.

ພ້ອມກັນນີ້ ຜູ້ຂຽນຈະນຳສະເຫນີພາບລັກທີ່ແທ້ຈິງອັນງົດງາມຂອງອິສລາມ ດັ່ງທີ່**ອັລລໍຮ໌** ໄດ້ປະທານລົງມາເປັນວິວອນແຫ່ງພຣະອົງ ແລະ ດັ່ງທີ່ **ທ່ານສາສະນະທູດ** (ຂໍຄວາມຈຳເລີນ ແລະ ຄວາມສັນຕິຈົ່ງມີແກ່ທ່ານ) ໄດ້ປະຕິບັດໄວ້ເປັນແບບຢ່າງ, ເພື່ອໃຫ້ຊາວ **ມຸສລິມ** ແລະ ຜູ້ນັບຖືສາສະໜາອື່ນໄດ້ຮັບຊາບ ແລະ ເຮັດຄວາມເຂົ້າໃຈກ່ຽວກັບອຸດົມການ ແລະ ການພິທັກປົກປ້ອງຂອງອິສລາມຕໍ່ສັນຕິພາບຂອງມະນຸດໃນມຸມມອງຂອງອິສລາມ ຮວມທັງ **ການຮັບປະກັນໃນຄວາມປອດໄພ ແລະ ສິດຂອງພວກເຂົາ** ໂດຍບໍ່ວ່າພວກເຂົານັບຖືສາສະໜາໃດ ສຸດທ້າຍຄືການຊີ້ແຈງເຖິງ **ຂໍ້ຫ້າມທີ່ອິສລາມເນັ້ນຫນັກ** ບໍ່ໃຫ້ມີການໃຊ້ຄວາມຄັ່ງສຸດໂຕ່ງ ບໍ່ໃຫ້ກໍ່ຄວາມຮຸນແຮງ ແລະ ການລະເມີດລຸກລ້າມໃນທຸກຮູບແບບ

ບົດຄວາມນີ້ມີຈຸດປະສົງທີ່ຈະສື່ໃຫ້ຜູ້ອ່ານເຂົ້າໃຈວ່າ **ອິສລາມ ແລະ ສັນຕິພາບ** ເປັນຄູ່ແຝດທີ່ແຍກອອກຈາກກັນບໍ່ໄດ້ ແລະ ບໍ່ໄດ້ ແລະ ບໍ່ໄດ້ເປັນສິ່ງໃດນອກຈາກສອງດ້ານຂອງລຽນອັນດຽວ ເລີ່ມດ້ວຍການເນັ້ນຍ້ຳ**ຊື່ເອິ້ນຂອງສາສະໜາ** ແລະ **ສັນຍະລັກຂອງອິສລາມ**ຈາກນັ້ນຈະເຫັນໄດ້ຢ່າງປະຈັກຂຶ້ນໃນມິຕິຂອງ **ຫລັກຄວາມເຊື່ອ** ແລະ **ກົດບັນຍັດຂອງສາສະໜາ** ສຸດທ້າຍຄືການຕອກຢ້ຳໃຫ້ເຫັນຢ່າງຊັດເຈນໂດດເດັ່ນຫຼາຍຂຶ້ນອີກໃນ **ມິຕິການສ້າງຄວາມສຳພັນກັບຜູ້ອື່ນ**, ບໍ່ວ່າຈະເປັນ **ມຸສລິມ ຫລື ບໍ່ແມ່ນມຸສລິມກໍ່ຕາມ**.

ໃນຕອນທ້າຍ ມີການຮຽກຮ້ອງໃຫ້ທຸກຄົນປະຕິບັດຕາມ **ຄວາມພໍໃຈຂອງພຣະເຈົ້າຜູ້ຊົງສ້າງ** ແລະ **ຜູ້ເປັນເຈົ້າແຫ່ງສັນຕິ**, ເພື່ອຮັບການຊີ້ນຳຂອງ **ອັນ-ກຸຣອານ** ສູ່ເສັ້ນທາງແຫ່ງສັນຕິພາບ ເປັນສັນຕິພາບ ແຫ່ງ**ຄວາມເມດຕາໃນສອງໂລກ** ເພື່ອຮັບຜົນຕອບແທນເປັນສະຫວັນວິມານອັນສັນຕິ ໃນວັນທີ່ມະນຸດໄດ້ເຂົ້າເຝົ້າພຣະອົງດ້ວຍ ສັນຕິ ແລະ **ຄຳທັກທາຍຂອງຄົນໃນສະຫວັນ**ກໍຄືການກ່າວ **"ສະລາມ"**ຄຳເວົ້າແຫ່ງຄວາມສັນຕິ

ທັງໝົດທີ່ໄດ້ກ່າວມານັ້ນ ຜູ້ຂຽນບໍ່ໄດ້ກ່າວໂດຍໃຊ້ຄວາມລຳອຽງ ຫລື ກ່າວອ້າງຂຶ້ນໂດຍບໍ່ມີຫລັກຖານທີ່ເຊື່ອຖືໄດ້ ທະວ່າໄດ້ຍືນຍັນ ແລະ ອ້າງດ້ວຍຫຼັກຕົ້ນຕໍມາຈາກຄຳສັ່ງສອນຂອງອິສລາມ ແລະ **ຄວາມເປັນຈິງທີ່ພິສູດໄດ້** ຈາກອະດີດຈົນເຖິງປັດຈຸບັນ ດັ່ງນັ້ນ,ຜູ້ຂຽນຂໍເຊີນຊວນໃຫ້ທຸກທ່ານໄດ້ໂປດພິຈາລະນາ ສິ່ງທີ່ຈະອະທິບາຍຕໍ່ໄປນີ້

# **ArtIslam1ສັນຕິພາບ**

# ໃນມິຕິຂອງຊື່ ແລະ ສັນຍະລັກ

ນັບເປັນສິ່ງທີ່ປາດສະຈາກຂໍ້ສົງໃສໃດໆ ວ່າອິດສະລາມຄືສາສະໜາ ທີ່ດຳລົງໄວ້ເຊິ່ງຄວາມເມດຕາປານີ, ເປັນຄຳສອນເເຫ່ງສັນຕິພາບ ແລະເສັ້ນທາງອັນຊື່ກົງ ບໍ່ມີໃຜທີ່ຈະໂຕ້ແຍ້ງສັດຈະທຳດັງກ່າວ ຍົກເວັ້ນຜູ້ທີ່ບໍ່ຮູ້ ແລະ ຜູ້ທີ່ບໍ່ຮູ້ຢ່າງແທ້ຈິງໃນຄໍາສອນຂອງອິດສະລາມ ຜູ້​ມີ​ອະຄະຕິ ຫຼື​ຈອງຫອງ​ທີ່​ບໍ່​ຍອມ​ຮັບ​ຄວາມ​ຈິງ ແລະ ​ບໍ່​ຍອມ​ຮັບຕໍ່​ຫຼັກຖານ. ໃນຖານະທີ່ເປັນຊາວມຸດສະລິມຄົນໜຶ່ງ, ຂ້າພະເຈົ້າບໍ່ເຄີຍພົບຄໍາສອນຫຼືສາສະຫນາໃດໆ ໃນໂລກນີ້ທີ່ຍຶດຫມັ້ນໃນເລື່ອງສັນຕິພາບທັງພາກທິດສະດີ ແລະ ການປະຕິບັດ ທີ່ສົມບູນ ແລະ ປະເສິດຫຼາຍໄປກວ່າສິ່ງທີ່ປາກົດຢູ່ໃນຄໍາສອນຂອງອິດສະລາມ ສັນຕິພາບທີ່ແທ້ຈິງຈະບໍ່ເກິດຍົກເວັ້ນດ້ວຍຄັນລອງແຫ່ງອິດສະລາມເທົ່ານັ້ນ ​ຈຶ່ງ​ຖື​ໂອກາດ​ນີ້​ຂໍ​ເຊີນ​ບັນດາ​ທ່ານ​ຜູ້ອ່ານທີ່​ມີ​ກຽດ​ມາ​ຮ່ຳຮຽນເຮັດຄວາມເຂົ້າ​ໃຈ ພ້ອມທີ່ຈະຮັບເອົາອິດສະລາມເປັນວິທີແຫ່ງການດໍາລົງຊີວິດອັນແທ້ຈິງ.

# **ອິສລາມຄືຊື່ຂອງຄວາມສັນຕິ**

ສິ່ງຫນຶ່ງທີ່ສາມາດຢືນຢັນວ່າໄດ້ ອິດສະລາມເປັນສາສະໜາ ແຫ່ງສັນຕິພາບ ຄື ການທີ່ອັລລໍຫ໌ຂະນານເອີ້ນສາສະໜານີ້ວ່າ “ອິສະລາມ” ເຊິ່ງມີຮາກສັບມາຈາກຄຳວ່າ “ອັສ-ສິລມ໌” ເຊິ່ງມີຄວາມ ໝາຍວ່າ “ສັນຕິພາບ” ດັ່ງທີ່ພຣະອົງໄດ້ກ່າວວ່າ:

﴿إِنَّ الدِّيْنَ عِنْدَ اللهِ الإسْلاَمُ﴾ ( آل عمران : 19)

ຄວາມໝາຍວ່າ ແທ້​ຈິງ​​ສາດ​ສະ​ຫນາ​ຂອງອັລລໍຫ໌ ແມ່ນ ອິສລາມ (3:19​). ພຣະອົງອັລລໍຍັງໄດ້ກ່າວອີກວ່າ:

﴿وَمَنْ يَبْتَغِ غَيْرَ الإسْلاَمِ دِيْناً فَلَنْ يُقْبَلَ مِنْ هُ وَهُوَ فِي الآخِرَةِ مِنَ الآخِرَةِ **مِنَ الخْاَسِرِيْنَ﴾** (آل عمران : 85)

ຄວາມໝາຍວ່າ **ແລະຜູ້ໃດທີ່ສະແຫວງຫາສາດສະຫນາອື່ນນອກເຫນືອຈາກອິດສະລາມ, ແນ່ນອນ ວຽກງານຂອງລາວຈະບໍ່ຖືກຍອມຮັບ ແລະ ໃນ​ໂລກໜ້າລາວ​ຈະ​ຢູ່​ໃນ​ບັນ​ດາ​ຜູ້ຂາດທຶນ** (3:85)

ຜູ້​ໃດ​ທີ່​ໄຕ່​ຕອງ​ໂອງການ​ດັ່ງ​ກ່າວ​ຈະ​ພົບວ່າ ​ ສັນຕິພາບໃນສາສະໜາອິດສະລາມ ຄືສັນຕິພາບທີ່ຈະບໍ່ພົບກັບຄວາມຂາດທຶນ ແລະຄວາມໂສກເສົ້າໃນພາຍຫລັງບໍ່ວ່າຈະຢູ່ໃນໂລກນີ້ ຫຼື ໂລກໜ້າ.

ບໍ່ພຽງແຕ່ເທົ່ານັ້ນ ອັລລໍຫ໌ຍັງ​ໄດ້​ຂະ​ຫນານ​ນາມ​ຜູ້​ທີ່​ຍຶດ​ຫມັ້ນ​ໃນສາ​ສະ​ໜາ​ນີ້ວ່າ **“ມຸສລິ​ມິີນ​”** ​ຕັ້ງແຕ່ຍຸກ​ສະ​ໄໝສາສະນະທູດຄົນກ່ອນໆ ຈົນເຖິງສາສະນະທູດຄົນສຸດທ້າຍຄື ມູຮຳມັດ ຜູ້ທີ່ເກີດ​ໃນ​ປີ ຮ.ສ. 570 (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ​) ດັ່ງ​ທີ່​ປະ​ກົດ​ຢູ່​ໃນອັລກຸຣອານວ່າ​:

﴿مِلَّةَ أَبِيْكُمْ إِبْرَاهِيْمَ هُوَ سَمَّاكُمُ الْمُسْلِمِ يْنَ مِنْ قَبْلُ وَفِي هَذَا وُْلِيَّش داً عَلَ يْكُمْ وَتَكُوْنُوْا شُهَدَاءَ عَلىَ النَّاسِ﴾ (الحج : 78)

ຄວາມໝາຍວ່າ ນີ້​ແມ່ນ​ສາສະໜາ​ຂອງ​ອັບຣາຮາມ​ບິດາແຫ່ງພວກ​ເຈົ້າ, ພຣະອົງຊົງຂະນານຊື່ພວກເຈົ້າວ່າ “​ມຸ​ສ​ລິມີນ” ທັ້ງໃນ​ພຣະຄຳ​ພີ​ກ່ອນ​ໜ້າ​ນີ້ ແລະ ​ໃນ​​ພຣະຄຳ​ພີ(ອັລກຸຣອານ​) ນີ້ເພື່ອ​ຣໍຊູລ (ສາສະນະທູດ​) ຈະ​ເປັນສັກຂີພະຍານແກ່ພວກເຈົ້າ ແລະ ​ພວກເຈົ້າຈະ​ເປັນສັກຂີ​ພະ​ຍານ​ຕໍ່ມວນ​ມະ​ນຸດ (22 : 78)

ການໄດ້ຮັບການຂະນານນາມເຊັ່ນເປັນສິ່ງທີ່ທ່ານສາດສະດາ ມູຮຳມັດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ​) ໄດ້ຕະຫນັກ ແລະ ໃຫ້ຄວາມສຳຄັນເປັນຢ່າງຍິ່ງ ປາກົດໃຫ້ເຫັນໃນຄຳປະກາດຂອງທ່ານວ່າ **“ຂ້ອຍເປັນມຸສລິມ”1**  ແລະ ໃນຄຳເວົ້າຂອງທ່ານອີກບົດຫນຶ່ງວ່າ **“ຜູ້ໃດທີ່ເອີ້ນຄົນອື່ນແບບຈາຮີລີຍະຫ໌ (ດ້ວຍຄໍາເວົ້າທີ່ດູຖູກຫຍຽດຫຍາມຄົນອື່ນ ບໍ່ວ່າຈະເປັນວົງຕະກູນ, ສີຜິວ, ຊັ້ນວັນນະເຊື້ອຊາດ, ແລະອື່ນໆ, ເຊິ່ງຂັດກັບຫຼັກສາສະໜາອິດສະລາມ) ແນ່ນອນລາວຈະຖືກລົງໂທດໃນໄຟນະລົກ”** ມີຄົນຖາມທ່ານສາດສະດາວ່າ, “ໂອ້ ທ່ານຜູ້ເປັນ ສາສະນະທູດຂອງອັລລໍຫ໌ ເຖິງ​ແມ່ນ​ວ່າ​ລາວ​ຖື​ສິນ​ອົດ​ ແລະ​ ລະຫມາດກໍ່ຕາມແນວນັ້ນຫວາ? ທ່ານຕອບ​​ວ່າ **“ແມ່ນ” ເຖິງ​ແມ່ນ​ລາວຈະຖື​ສິນ​ອົດ​ ແລະ ລະຫມາດແລ້ວກໍ່ຕາມ​ສະນັ້ນ ພວກທ່ານຈົ່ງເອີ້ນດ້ວຍຊື່ທີ່ອັລລໍຫ໌ ໄດ້ຂະນານໃຫ້ພວກເຂົາວ່າ: ມຸສລິມ (ຜູ້ທີ່ນັບຖືອິສລາມ ແລະ ມອບໝາຍຕົນຕໍ່ອັລລໍຫ໌) ມຸມິນີນ (ຜູ້ສັດທາຕໍ່ອັລລໍຫ໌) ໂອ້ ຜູ້ເປັນບ່າວຂອງອັລລໍຫ໌”2**

ດ້ວຍເຫດນີ້, ມຸສລິມຈະມີຄວາມຮູ້ສຶກວ່າມີກຽດສັກສີແລະຄວາມພາກພູມໃຈ. ຖ້າເພິ່ນຖືກເອີ້ນດ້ວຍນາມອັນມີກຽດສະຫງ່າລາສີເພາະເປັນຊື່ທີ່ຖືກປະທານໂດຍອົງອະພິບານແຫ່ງສາກົນຈັກກະວານ.

ທ່ານສາດ​ສະ​ດາ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ​) ຍັງ​ໄດ້​ກ່າວໄວ້ອີກວ່າ **“ຄວາມ​ດີຕ່າງໆ ຈະ​ປະ​ກົດ​ໃຫ້​ເຫັນ​ເປັນຕົວຕົນໃນວັນສິ້ນໂລກ ລະຫມາດຈະປາກົດຕົວ ແລະ ກ່າວວ່າ ໂອ້ ອັລລໍຫ໌ ຂ້ອຍຄືລະຫມາດ, ອັລລໍຫ໌ຕອບ​ວ່າ​: ເຈົ້າ​ໄດ້ດຳລົງ​ຢູ່​ໃນ​ຄວາມ​ດີແລະ ການບໍລິຈາກຈະປາກົດຕົວ ແລະ ກ່າວວ່າ ໂອ້ ອັລລໍຫ໌ ຂ້ອຍຄືການບໍລິຈາກທານ, ອັລລໍຫ໌ຕອບ​ວ່າ:​ ເຈົ້າ​ໄດ້ດຳລົງ​ຢູ່​ໃນ​ຄວາມ​ດີ, ຫຼັງຈາກນັ້ນການຖືສິນອົດປາກົດພ້ອມກ່າວ ໂອ້ອັລລໍຫ໌ ຂ້ອຍຄືການຖືສິນອົດ, ອັລລໍຫ໌ຕອບ​ວ່າ:​ ເຈົ້າ​ໄດ້ດຳລົງ​ຢູ່​ໃນ​ຄວາມ​ດີ,ຫຼັງຈາກນັ້ນ ຄວາມດີທຸກປະເພດກໍ່ຈະປາກົດຕົວ ແລະ ອັລລໍຫ໌ໄດ້ຕອບຮັບວ່າ: ເຈົ້າ​ໄດ້ດຳລົງ​ຢູ່​ໃນ​ຄວາມ​ດີ ແລະ ອິດສະລາມຈະປາກົດຕົວ ພ້ອມກ່າວວ່າ: ໂອ້ອັລລໍຫ໌ ພຣະອົງຄື ອັສ-ສະລາມ ຜູ້ເຕັມໄປດ້ວຍສັນຕິ ແລະ ຂ້ອຍຄືອິດສະລາມ ອັລລໍຫ໌ຈຶງຕອບວ່າ:**

1 ມຸສລິມ (ໝາຍເລກ 1641)

2 ອະຫມັດ (4:130). ອັດຕັຣມີຊີ (ໝາຍເລກ 2863). ອິບນຸ ຄຸໄຊມະຫ໌ (ໝາຍເລກ 1895). ອັລ-ຫາກີມ (1:421) ໂດຍໄດ້ກ່າວວ່າເປັນຫະດິຊຊໍຮິຫ໌ ແລະ ອີມາມຊະຮະບີກໍ່ເຫັນນຳ

﴿وَمَنْ يَبْتَغِ غَيْرَ الإسْلاَمِ دِيْناً فَلَنْ يُقْبَلَ مِنْ هُ وَهُوَ فِي الآخِرَةِ مِنَ الآخِرَةِ **مِنَ الخْاَسِرِيْنَ﴾** (آل عمران : 85)

ຄວາມໝາຍວ່າ **ແລະຜູ້ໃດທີ່ສະແຫວງຫາສາດສະຫນາອື່ນນອກເຫນືອຈາກອິດສະລາມ, ແນ່ນອນ ວຽກງານຂອງລາວຈະບໍ່ຖືກຍອມຮັບ ແລະ ໃນ​ໂລກໜ້າລາວ​ຈະ​ຢູ່​ໃນ​ບັນ​ດາ​ຜູ້ຂາດທຶນ (3:85) 3**

ອິດສະລາມຄືສາສະໜາ ທີ່ອັລລໍຫ໌ຊົງໂປດປານ ແລະ ປະທານໃຫ້ເປັນວິຖີແຫ່ງການດຳລົງຊີວິດ ສຳລັບບ່່າວຜູ້ໃຝ່ຄຸນນະທຳທັ້ງຫຼາຍ ຂອງພຣະອົງ. ອັລລໍຫ໌ຊົງພໍພຣະໄທບັນດາຜູ້​ທີ່​ຍຶດ​ຫມັ້ນໃນອິສລາມ​ທັ້ງໃນ​ໂລກ​ນີ້ ​ແລະ ​ໃນ​ໂລກ​ໜ້າ ພຣະອົງໄດ້ກ່າວໃນ ອັລກຸຣອານວ່າ:

﴿اليَوْمَ أَكْمَلْتُ لَكُمْ دِيْنَكُمْ وَأَتْمَمْتُ عَلَيْكُمْ نِعْمَتِيْ وَرَضِيْتُ لَكُمُ الإِسْلاَمَ دِيْناً﴾ (المائدة : 3)

ຄວາມວ່າ **ມື້ນີ້ (ຫມາຍເຖິງ ໃນມື້ແຫ່ງການຊຸມນຸມຢູ່ທີ່ທຸ່ງອະຣໍຟະຫ໌ ໃນລະຫວ່າງພິທີຮັຈ ປີສຸດທ້າຍຂອງຊີວິດຂອງທ່ານ ສາດສະດາ ມູຮຳມັດ) ຂ້າໄດ້ເຮັດໃຫ້ສາດສະຫນາຂອງເຈົ້າສົມບູນແລ້ວ ແລະ ຂ້າ​ໄດ້ມອບການປະທານຂອງຂ້າແກ່ພວກເຈົ້າຢ່າງຄົບຖ້ວນ ແລະ ​ຂ້າ​ພໍໃຈ​​ໃຫ້ອິສລາມເປັນສາສະໜາຂອງພວກ​ທ່ານ** (3:85​)

ດັ່ງນັ້ນ ຈຶງເຫັນໄດ້ຊັດເເຈ້ງວ່າ ທ່ານສາສະນະທູດມູຮຳມັດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ​) ບໍ່​ໄດ້​ຈາກ​ໂລກ​ນີ້ໄປ ເວັ້ນ ເສຍແຕ່ໄດ້ນຳກົດເກນບົດບັນຫຍັດແຫ່ງອິສລາມ ມາເຜີຍແຜ່ຢ່າງຄົບຖ້ວນສົມບູນທີ່ສຸດແລ້ວແກ່ມວນມະນຸດຊາດ ຄວາມຄົບຖ້ວນ ແລະ ຄວາມສົມບູນແບບຂອງກົດຫມາຍອິດສະລາມ ເປັນສິ່ງທີ່ພຽງພໍແລ້ວທີ່ຈະສ້າງສັນຕິພາບທັ້ງໃນໂລກນີ້ ແລະ ໂລກໜ້າ.

ອິສລາມຄືການນອບນ້ອມຕົນແກ່ອັລລໍຫ໌ ພຣະຜູ້ເປັນເຈົ້າຂອງສາກົນຈັກກະວານ ຕາມຕົວຢ່າງທີ່ປະກົດຢູ່ໃນຄໍາສັ່ງຂອງອັລລໍຫ໌ແກ່ທ່ານສາສະນະທູດອິບຣໍຫີມ (ອັບຣາຮາມ) ວ່າ:

﴿إِذْ قَالَ لَهُ رَبُّهُ أَسْلِمْ قَالَ أَسْلَمْتُ لِرَبِّ العَالَمِيْنَ﴾ (البقرة : 131)

ຄວາມວ່າ **(ຈົ່ງລຳເລິກເຖິດ ໂອ້ ມູຮຳມັດ) ໃນຂະນະທີ່ພຣະຜູ້ເປັນເຈົ້າຂອງອິບຣໍຫີມໄດ້ກ່າວກັບເຂົາວ່າ ຈົງມອບຕົນເຖີດ ເຂົາກ່າວວ່າຂ້າໄດ້ມອບຄວາມພັກດີຕໍ່ພຣະຜູ້ເປັນເຈົ້າແຫ່ງຈັກກະວານແລ້ວ** (2: 131)

ນີ້​ແມ່ນ​ສາດ​ສະ​ໜາ​ຂອງ​ອິບຣໍຫີມ ຜູ້ເຊິ່ງເປັນ​ພໍ່ແຫ່ງ​ສາສະນາທູດທັ້ງສາມ​ຄື: ມູຊາ (ໂມ​ເຊສ ​ຂອງ​ຊາວ​ຢິວ), ອີ​ຊາ (ພຣະ​ເຢ​ຊູ​ຂອງ​ຊາວ​ຄຣິດ​ສະ​ຕຽນ) ແລະ ມູຮຳມັດ (ຂໍຄວາມສັນຕິຈົງມີແດ່ທ່ານທັ້ງສາມ) ສາດ​ສະ​ໜາອິສລາມອັນ​ບໍ​ລິ​ສຸດ ແລະ ​ຊັດ​ເຈນ ເປັນສາດສະໜາ​ທີ່​ອິບຣໍຫີມ​ ​ໄດ້ສັ່ງເສຍໃຫ້ແກ່​ບັນ​ດາ​ລູກໆ​ຫລານໆ​ຂອງ​ທ່ານໃຫ້ຍຶດປະ​ຕິບັດ​ ​ແລະ ຈະເລີນ​​ຮອຍຕາມ​ ແລະ ຜູ້ທີ່ປະເສິດສຸດໃນບັນດາລູກຫລານຂອງທ່ານ ແມ່ນທ່ານສາສະນາທູດມູຮຳມັດ ລູກຊາຍຂອງ ອັບດູລລໍຫ໌ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ​) ຜູ້ທີ່ເປັນສາສະນາທູດຄົນສຸດທ້າຍ. ທີ່​ໄດ່ເຮັດໜ້າທີ່ເຊີນຊວນ ​ແລະ ​ເຜີຍ​ແຜ່ອິສລາມ ແກ່ມວນ​ມະ​ນຸດ​ ອິດສະລາມແມ່ນຜົນພວງຂອງການດູອາ (ຄຳອ້ອນວອນ) ທີ່ອິບຣໍຫີມໄດ້ວອນຂໍຕໍ່ອັລລໍຫ໌ ດັ່ງທີ່ປະກົດໃນອັລກູຣອານວ່າ

**﴿رَبَّنَا وَاجْعَلْنَا مُسْلِمَيْنِ لَكَ وَمِنْ ذُرِيَّتِنَا أُمَّةً مُّسْلِمَةً لَّكَ وَأَرِنَا مَنَاسِكَنَا وَتُبْ عَلَيْنَا إِنَّكَ أَنْتَ التَّوَّابُ الرَّحِيْمُ، رَبَّنَا وَابْعَثْ فِيْهِمْ رَسُوْلاً مِّنْهُمُ يَتْلُوْ عَلَيْهِمْ آيَاتِكَ وَيُعَلِّمُهُمُ الكِتَابَ وَالحِكْمَةَ وَيُزَكِّيْهِمْ إِنَّكَ أَنْتَ الْعَزِيْزُ الْحَكِيْمُ﴾** (البقرة : 128- 129)

ຄວາມວ່າ **ໂອ້ພຣະຜູ້ເປັນເຈົ້າຂອງພວກເຮົາ ຂໍພຣະອົງເຮັດໃຫ້ເຮົາທັງສອງ (ອິບຣໍຫິມ ແລະ ລູກຊາຍຂອງທ່ານ ນັ່ນຄື ອິສມາອີນ) ເປັນຜູ້ນອບນ້ອມຕໍ່ພຣະອົງ ແລະ ​ຂໍ​ໂປດໃຫ້ມີຂຶ້ນ​ຈາກ​ລູກ​ຫລານຂອງ​ພວກ​ເຮົາ ເຊິ່ງ​ປະ​ຊາ​ຊາດທີ່ນອບນ້ອມ​ຍອມ​ຮັບຕໍ່​ພຣະ​ອົງ ແລະ ໂປດ​ສະ​ແດງ​ແກ່ເຮົາເຊິ່ງພິທີການເຮັດຮັຈຂອງພວກເຮົາ ແລະ ໂປດກະລຸນາໃຫ້ອະໄພໂທດແກ່ພວກເຮົາ ແທ້ຈິງແລ້ວ, ພຣະອົງເປັນຜູ້ໃຫ້ອະໄພ ຊົງເອັນດູເມດຕາ ຂໍພຣະອົງໃຫ້ບັງເກິດໃນໝູ່ພວກເຂົາ (ຄືລູກຫລານຂອງເຮົາທັ້ງສອງ) ເຊິ່ງສາສະນະທູດຈາກພວກເຂົາເອງໃຫ້​ເຂົາ​ອ່ານ​ດຳລັດ​ຂອງ​ພຣະ​ອົງ​ແກ່ພວກເຂົາ​ ໃຫ້ເຂົາ​ສອນພວກເຂົາເຊິ່ງມະຫາຄຳພີ ແລະ ວິທະຍາຄວາມ​ຮູ້​ ແລະ ໃຫ້ເຂົາຂັດເກົາພວກເຂົາ ແທ້​ຈິງ​ ພຣະ​ອົງ​ເປັນຜູ້ຊົງເດຊານຸພາບ​ທີ່​ຍິ່ງ​ໃຫຍ່ ແລະ ເປັນຜູ້ຊົງຍິ່ງດ້ວຍຄວາມປີຊາສາມາດ** (2:128-129)

ອັລລໍຫ໌ຍັງ​ໄດ້​ກ່າວ​ວ່າ​:

**﴿بَلَى مَنْ أَسْلَمَ وَجْهَهُ للهِ وَهُوَ مُحْسِنٌ فَلَهُ أَجْرُهُ عِنْدَ رَبِّهِ وَلاَ خَوْفٌ عَلَيْهِمْ وَلاَ هُمْ يَحْزَنُوْنَ**﴾ (البقرة : 112)

ຄວາມວ່າ **ບໍ່ແມ່ນຕາມສິ່ງທີ່ຊາວຢິວ ແລະ ຊາວຄຣິດສະຕຽນກ່າວອ້າງແຕ່ຢ່າງໃດ ຜູ້​ໃດ​ທີ່​ມອບ​ໃບ​ຫນ້າ​ຂອງ​ຕົນ (ຫມາຍ​ເຖິງ​ຊີ​ວິດ​ ແລະ ​ຮ່າງ​ກາຍ​) ໃຫ້ແກ່ອັລລໍຫ໌ ແລະ ໃນເວລາດຽວກັນລາວເປັນຜູ້ເຮັດທີ່ດີ. ລາວຈະໄດ້ຮັບລາງວັນຂອງລາວກັບພຣະຜູ້ເປັນເຈົ້າຂອງລາວ ແລະ ຈະ​ບໍ່​ມີ​ຄວາມ​ຢ້ານ​ກົວໃດໆ ຕໍ່​ພວກ​ເຂົາ ແລະ ພວກ​ເຂົາທັ້ງຫຼາຍກໍ່ຈະ​ໂສກ​ເສົ້າເສຍໃຈ** (2:112)

ສະນັ້ນ ການຍອມຈຳນົນມອບໝາຍຊີວິດຂອງຕົນຕໍ່ອຳນາດແຫ່ງພຣະເຈົ້າອົງດຽວ. ໂດຍປະຕິບັດຕາມຄໍາແນະນໍາຂອງສາສະນະທູດມຸຮຳມັດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ​) ແມ່ນສາດສະຫນາອິດສະລາມທີ່ທຽ່ງແທ້ທີ່ຈະເຮັດໃຫ້ບັງເກິດຄວາມສັນຕິສຸກອັນທີ່ແທ້ຈິງ. ທີ່​ບໍ່​ມີ​ຄວາມ​ຢ້ານ​ກົວ ​ຫຼື ​ຄວາມ​ໂສກ​ເສົ້າເສຍໃຈ, ທັງ​ໃນ​ໂລກ​ນີ້​ ແລະ ໃນໂລກໜ້າ​​.

ແທ້ຈິງ ຄົງອາດບໍ່ມີໃຜຢູ່ເຖິງຫນ້າແຜ່ນດິນຂອງໂລກນີ້ ທີ່ຈະອັບຈົນໄປ​ກວ່າ​ຜູ້​ທີ່​ບໍ່​ເຄີຍ​ໄດ້​ສຳຜັດຄວາມ​ສະຫງົບທາງຈິດໃຈ​ທີ່ໄດ້ມາ​ຈາກ​ການ​ເຄົາລົບພັກດີອັລລໍຫ໌ ແລະ ​ຍອມມອບ​ຕົວ​ຕໍ່​ພຣະອົງ

ດ້ວຍເຫດນີ້ ປວງບ່າວຂອງອັລລໍຫ໌ທັ້ງຫຼາຍ ຈົງປະຕິບັດຕາມຄໍາສັ່ງຂອງອັລລໍຫ໌ທີ່ໄດ້ປະທານດຳລັດວ່າ:

**﴿فَلْيَعْبُدُوْا رَبَّ هَذَا الْبَيْتِ الَّذِيْ أَطْعَمَهُمْ مِنْ جُوْعٍ وَآمَنَهُمْ مِنْ خَوْفٍ**﴾ (قريش : 3-4)

ຄວາມວ່າ **ສະນັ້ນ ຈົງໃຫ້​ພວກ​ເຂົາເຄົາລົບພັກດີພຣະ​ຜູ້​ເປັນ​ເຈົ້າ​ຂອງ​ເຮືອນຫຼັງ​ນີ້ (ກະອ໌ບະຫ໌) ຜູ້ຊົງ​ໃຫ້ອາຫານແກ່ພວກເຂົາ​​ຈົນຮອດພົ້ນຈາກຄວາມ​​ອຶດ​ຫິວ ແລະ ຊົງ​ໃຫ້​ຄວາມ​ປອດ​ໄພແກ່ພວກ​ເຂົາໃຫ້ພົ້ນຈາກ​ຄວາມ​ຢ້ານກົວ.** (106:3-4)

ຊັງເປັນສັນຕິພາບ ແລະ ສັນຕິສຸກທີ່ປະເສີດເຫລືອເກິນ !!

# **ຄຳທັກທາຍແຫ່ງສັນຕິພາບ**

ສິ່ງຫນຶ່ງທີ່ຢືນຢັນເຖິງຄວາມມຸ່ງຫມັ້ນຂອງອິດສະລາມຕໍ່ການສ້າງສາສັນຕິພາບ ແມ່ນ ການກໍານົດໃຫ້ **“ສະລາມ”** ເປັນຄໍາທີ່ໃຊ້ໃນການທັກທາຍລະຫວ່າງສັດທາຊົນທັ້ງໃນໂລກນີ້ ແລະ ໃນໂລກໜ້າ, ຄໍານັ້ນແມ່ນ **“ອັສສະລາມມຸ ອະໄລກຸມ ວະເຣາະມະຕຸລລໍຫ໌”** ຊຶ່ງມີ ຄວາມຫມາຍວ່າ ຄວາມສັນຕິສຸກ ແລະ ຄວາມໂປດປານແຫ່ງອັລລໍຫ໌ ຈົງປະສົບຂຶ້ນກັບທ່ານ.

ອິດສະລາມຍັງສັ່ງໃຫ້ຊາວມຸດສະລິມກ່າວຄຳທັກທາຍອັນປະເສິດນີ້ທຸກຄັ້ງທີ່ພົບເຈີກັນ ຫຼື ຍາມເຂົ້າເຮືອນ.

ອັລລໍຫ໌ໄດ້​ກ່າວ​ວ່າ​:

**﴿فَإِذَا دَخَلْتُمْ بُيُوْتاً فَسَلِّمُوا عَلَى أَنْفُسِكُمْ تَحِيَّةً مِنْ عِنْدِ اللهِ مُبَارَكَةً طَيِّبَةً﴾** (النور : 61)

ຄວາມໝາຍວ່າ **ເມື່ອຍາມໃດທີ່ເຈົ້າເຂົ້າໄປໃນເຮືອນ, ຈົງກ່າວສະລາມໃຫ້ກັບ (ພີ່ນ້ອງຂອງ) ພວກເຈົ້າ ເປັນ​ຄໍາ​ທັກທາຍ​ຈາກ (ການ​ຊີ້​ນໍາ​ຂອງ​) ອັລລໍຫ໌ ອັນເປັນ​ພອນ​ປະເສິດ ​ແລະ ​ດີ​ເລີດ​. (24:61)**

ທ່ານສາດ​ສະ​ດາ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ໄດ້​ກ່າວ​ໄວ້ໃນວັດຈະນະຂອງທ່ານບົດ​ຫນຶ່ງມີຄວາມ​​ວ່າ: **“ພວກ​ທ່ານຈະ​ບໍ່ໄດ້ເຂົ້າສວນສະຫວັນ​​ຈົນ​ກວ່າ​ພວກ​ທ່ານຈະ​ເປັນຜູ້ສັດທາ. ພວກທ່ານ​ຈະ​ບໍ່​ເປັນ​ຜູ້​ສັດທາຈົນ​ກວ່າພວກທ່ານ​​ຈະ​ມີ​ຄວາມ​ຮັກ​​ເອື້ອເຟື້ອ​ເພື່ອ​ແຜ່​ເຊິ່ງ​ກັນ​ແລະ​ກັນ ພຶງຮູ້ເຖິດວ່າ ຂ້ອຍ​ຈະ​ບອກເຖິງການ​ກະທຳຢ່າງໜຶ່ງທີ່ພວກທ່ານ​ປະຕິບັດ​ເປັນ​ປະຈຳແລ້ວຈະເກິດຄວາມຮັກເອື້ອອາທອນຕໍ່ກັນ ແລະ ກັນ ຈົງໂປຍສະ​ລາມ​ໃນຫມູ່​ບັນ​ດາພວກ​ທ່ານ.”4**

ທ່ານ​ຍັງ​ໄດ້​ກ່າວອີກ​ວ່າ **“ຈົ່ງ​ໂປຍສະລາມ​ ແລ້ວພວກ​ເຈົ້າ​ຈະ​ພົບກັບຄວາມ​ສະຫງົບສັນຕິ.”5**

3 ອະຫມັດ (2:362)

4 ມຸສລິມ (ໝາຍເລກ 54), ອັລ-ບຸກຄໍຣີ. *ອັລ-ອະດັບ ອັລ-ມຸຟຣ໊ອດ* (ໝາຍເລກ 980)

5 ອະຫມັດ (4:86), ອັລ-ບຸກຄໍຣີ. *ອັລ-ອະດັບ ອັລ-ມຸຟຣ໊ອດ* (ໝາຍເລກ 1266), ອິບນຸ ຫິບບານ (ໝາຍເລກ 1934), ອັລ-ບານີ *ຮ່ວມຫະດິຊ ຊໍຫະຫ໌* (ໝາຍເລກ 1493) ເປັນຫະດິຊຮາຊັນ

ແລະ ທ່ານ​ຍັງ​ໄດ້​ກ່າວອີກ​ວ່າ **“ຄົນທີ່ຂີ້ຖີ່ທີ່ສຸດ ແມ່ນ ຄົນທີ່ຂີ້ຖີ່ໃນການໃຫ້ສະລາມ.”**6

ໃນ​ວັດຈະນະ​ຂອງທ່ານອີກ​ບົດໜຶ່ງມີຄວາມ​​ວ່າ: **“ຜູ້ທີ່ຄູ່ຄວນທີ່ສຸດສຳຫຼັບ (ການໃກ້ຊິດກັບອັລລໍຫ໌) ແມ່ນຜູ້ທີ່ເລີ່ມຕົ້ນໃຫ້ສະລາມກ່ອນ.”7**

ອັລ-ຮາຊັນ ອັລ-ບັສຣີ້ນັກວິຊາການຊາວມຸດສະລິມທີ່ມີຊື່ສຽງໃນສະຕະວັດທີສອງໄດ້ກ່າວວ່າ: **“ການ​ໃຫ້​ສະ​ລາມ​ຖື​ວ່າ​ເປັນ​ການ​ກະ​ທຳ​ທີ່​ສະ​ໝັກ​ໃຈ (ບໍ່​ແມ່ນ​ການ​ບັງ​ຄັບ) ແຕ່​ການ​ຮັບ​ເອົາ​ສະ​ລາມນັ້ນ ​​ຖື​ວ່າ​ເປັນ​ສາສະນະກິດທີ່ບັງ​ຄັບ​ໃນ​ສາ​ສະ​ຫນາ.”8**

ໃນການທັກທາຍກັນ ອິດສະລາມບໍ່ພຽງແຕ່ກຳຊັບໃຫ້ກ່າວສະລາມເທົ່ານັ້ນ ແຕ່ຍັງກຳໜົດໃຫ້ມີການຈັບມື ເພື່ອເຮັດໃຫ້ສະລາມມີຄວາມຫມາຍຫຼາຍຍິ່ງຂຶ້ນ ຕາມການເວົ້າຂອງ ອັລ-ບັຣຣໍ ອິບນຸ ອາຊິບ ວ່າ: **“ສ່ວນຫນຶ່ງຂອງການທັກທາຍທີ່ສົມບູນ (ການໃຫ້ສະລາມ) ແມ່ນການຈັບມືຂອງມິດສະຫາຍຂອງທ່ານ”9**

ຍິ່ງໄປກວ່ານັ້ນ ອິດສະລາມໄດ້ສົ່ງເສີມການໂອບກອດລະຫວ່າງສອງຄົນ ຖ້າພວກເຂົາພົບເຈີຫຼັງຈາກແຍກຈາກກັນມາດົນນານ ທັງນີ້ກໍເພື່ອສະແດງເຖິງຄວາມຮັກແພງລະຫວ່າງກັນ ເພາະຄວາມຮັກຄືແກ່ນສໍາຄັນແຫ່ງຄໍາສອນໃນອິດສະລາມ ແລະ ​ເປັນ​ເເກ່ນແຫ່ງ​​ສັນ​ຕິ​ພາບ​.

ເຖິງ​ແມ່ນ​ກັບ​ບັນດາ​ທີ່​ບໍ່​ມີ​ສິນ​ທໍາ​ທີ່​ພະ​ຍາ​ຍາມ​ທີ່​ຈະ​ແຜ່​ກະຈາຍ​ຄວາມ​ຊົ່ວ​ຮ້າຍ ​ແລະ ​ຫາຍະນະ ດັ່ງທີ່ອັລລໍຫ໌ໄດ້ເວົ້າວ່າ:

**﴿وَإِذَا خَاطَبَهُمُ الْجَاهِلُوْنَ قَالُوا سَلاَماً**﴾ (الفرقان : 63)

ຄວາມວ່າ **ແລະເມື່ອໃດທີ່ພວກຄົນໂງ່ເວົ້າບໍ່ດີກ່ຽວກັບພວກເຂົາ (ຫມາຍເຖິງບ່າວຜູ້ໃກ້ຊິດຂອງພຣະອົງ) ພວກເຂົາຈະເວົ້າຕອບດ້ວຍ ສະລາມ (ຄໍາເວົ້າທີ່ດີທີ່ເຕັມໄປດ້ວຍຄວາມສັນຕິ)** (25: 63).

ອັລລໍຫ໌ໄດ້​ສອນທ່ານສາດ​ສະ​ດາມູຮຳມັດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ໃນ​ຂະ​ນະ​ທີ່ທ່ານ​ສະ​ແດງ​ຄວາມ​ບໍ່​ພໍ​ໃຈ​ຕໍ່​ການ​ກະ​ທໍາ​ຂອງ​ພວກ​ທີ່​ບໍ່​ເຊື່ອສັດທາ​ວ່າ​

**﴿فَاصْفَحْ عَنْهُمْ وَقُلْ سَلاَمٌ فَسَوْفَ يَعْلَمُوْنَ**﴾ (الزخرف : 89)

ຄວາມວ່າ **ດັງນັ້ນ ຈົງໃຫ້ອະໄພແກ່ພວກເຂົາ ແລະ ຈົງ​ກ່າວ ສະລາມ(ຖ້ອຍ​ຄໍາ​ທີ່ມີແຕ່ຄວາມ​ສັນ​ຕິ​​) ຕໍ່ໄປ​ພວກ​ເຂົາ​​ຈະ​ຮູ້ (ເຖິງຜົນກຳ​ຂອງ​ການ​ກໍາ​ຂອງພວກເຂົາ​​)** (43:89​)

6 ອັດ-ຕໍ່ບະຣໍ່ນີ້ *ອັລ-ມຸຶ້ຈຳ ອັສ-ຂໍກິຣ* (ໝາຍເລກ 335) ອັລ-ບານີ *ຊໍຮິຫ໌ ອັລ-ຈາມຽະ* (ໝາຍເລກ 997) ເປັນຫະດິຊຊໍຮິຫ໌

7 ອະບູດາວູດ (ໝາຍເລກ 5175), ອັດ-ຕັຣມີຊີ (ໝາຍເລກ 2694), ອັລ-ບານີ *ຊໍຮິຫ໌ ອັລ-ຈາມຽະ* (ໝາຍເລກ 5997) ເປັນຫະດິຊຮາຊັນ

8 ອັລ-ບຸກຄໍຣີ. *ອັລ-ອະດັບ ອັລ-ມຸຟຣ໊ອດ* (ໝາຍເລກ 1040) ດ້ວຍສາຍລາຍງານທີ່ຊໍຮິຫ໌

9 ອັລ-ບຸກຄໍຣີ. *ອັລ-ອະດັບ ອັລ-ມຸຟຣ໊ອດ* (ໝາຍເລກ 968),ດ້ວຍສາຍລາຍງານທີ່ຊໍຮິຫ໌ຮອດສໍຮາບະຫ໌

ທ່ານສາດສະດາໄດ້ນໍາຄໍາສອນຂອງອັລລໍຫ໌ມາໃຊ້ໃນການປະຕິບັດຈິງຂອງທ່ານ ດັງຕົວຢ່າງທີ່ປາກົດຢູ່ໃນບົດລາຍງານຫນຶ່ງວ່າ: ມີຊາຍຊາວ​ຢິວ​ກຸ່ມ​ໜຶ່ງ​ໄດ້​ຂໍ​ອະນຸຍາດ​ເຂົ້າ​ຫາ​ທ່ານ ພວກເຂົາໄດ້ກ່າວວ່າ “ອັສສະມຸ ອະໄລກຸມ” ຊຶ່ງຫມາຍວ່າຄວາມຕາຍມາເຖິງກັບທ່ານ. ແທນ​ທີ່​ຈະ​ເວົ້າ​ວ່າ​ “ອັສສະລາມມຸ ອະໄລກຸມ” ເຊິ່ງເປັນການກ່າວສະລາມທີ່ອິດສະລາມກຳໜົດໃຫ້ໃຊ້ເປັນຄຳທັກທາຍລະຫວ່າງກັນແລະກັນ, ທ່ານຍິງອາອີຊະຫ໌ຜູ້ພັນລະຍາຂອງທ່ານສາດສະດາທີ່ຢູ່ໃກ້ໆ ​ໄດ້​ຍິນ​ ດັ່ງ​ນັ້ນ​ຈຶ່ງ​ຕອບໄປ​ວ່າ, “ບໍ່ແມ່ນດອກ ແຕ່​ແມ່ນວ່າພວກ​ເຈົ້າຕ່າງຫາກ​ທີ່​ຈະ​ໄດ້​ຮັບ​ຄວາມ​ຕາຍ​ ແລະ ການຊາບແຊ່ງ” ທ່ານສາດ​ສະ​ດາ​ໄດ້​ຍິນເຊັ່ນນັ້ນ ຈຶ່ງຫ້າມອາອີຊະຫ໌ ໂດຍ​ເວົ້າ​ວ່າ **“ແທ້​ຈິງ​ ອັລລໍຫ໌ຊົງມັກ​ຄວາມ​ອ່ອນ​ໂຍນ​ໃນການເຮັດ​ທຸກ​ສິ່ງທຸກຢ່າງ”**

ທ່ານນາງອາອີຊະຫ໌ຖາມ​ທ່ານວ່າ “ທ່ານ​ບໍ່​ໄດ້​ຍິນ​ສິ່ງ​ທີ່​ຄົນ​ເຫຼົ່າ​ນັ້ນ​ເວົ້າ​ບໍ? ” ທ່ານສາດສະດາ​ຕອບ​ນາງ​ວ່າ **“ຂ້ອຍກໍ່ຕອບໄປແລ້ວເດ້ວ່າ ວະອະໄລກຸມ (ຫມາຍຄວາມວ່າພວກເຈົ້າກໍ່ຄືກັນ)”10**

ອັລລໍຫ໌ໄດ້​ບອກ​ເຖິງຈຸດຍືນຂອງມຸສລິມຕໍ່​ຜູ້​ທີ່​ຂາດ​ສິນ​ທໍາຈັນຍາວ່າ​:

**﴿وَإِذَا سَمِعُوا اللَّغْوَ أَعْرَضُوْا عَنْهُ وَقَاْلُوْا لَنَا أَعْمَالُنَا وَلَكُمْ أَعْمَالُكُمْ سَلاَمٌ عَلَيْكُمْ لاَ نَبْتَغِي الْجَاهِلِيْنَ**﴾ (القصص :55)

ຄວາມວ່າ **ແລະເມື່ອພວກເຂົາໄດ້ຍິນເລື່ອງໄຮ້ສາລະ ພວກ​ເຂົາກໍ່ຜິນຫລັງຫນີ​ຈາກ​ມັນ ​ແລະ ​ເວົ້າ​ວ່າ: ການງານຂອງ​ພວກ​ເຮົາກໍ່ຈະ​ໄດ້ແກ່ພວກ​ເຮົາ ແລະ ການງານຂອງພວກທ່ານກໍ່ຈະ​ໄດ້ແກ່ພວກ​ທ່ານ ສັນຕິພາບແດ່ພວກທ່ານ ເຮົາ​ຈະ​ບໍ່​ຂວນຂວາຍ (​ເປັນ​ໝູ່ ​ແລະ ​ຄົບຫາ​ກັບ​) ບັນດາຜູ້ໄຮ້ປັນຍາ** (28:55).

# **ລະຫມາດ ບ່ອນແຫ່ງການຊອກຫາຄວາມສະຫງົບສັນຕິ**

ອິສລາມຍັງ​ໄດ້​ກຳໜົດໃຫ້ ການກ່າວ **ສະລາມ** ເປັນຫນຶ່ງໃນ ຣູກົ່ນ (ກົດປະຕິບັດທີ່ຕ້ອງເຮັດ) ປະການໜຶ່ງໃນລະຫມາດ ແລະ ການການລະຫມາດຈະເປັນໂມຄະ ຫາກບໍ່ມີການກ່າວສະລາມ, ການລະຫມາດເປັນການປະຕິບັດສາສະນະກິດທາງສາສະຫນາທີ່ເລີ່ມຕົ້ນດ້ວຍ ຕັກບີຣ (ການກ່າວ ອັລລໍຮູອັກບັຣ​) ແລະ ສິ້ນ​ສຸດ​ລົງ​ດ້ວຍການສະລາມ

ໃນຂັ້ນຕອນສຸດທ້າຍຂອງພາລະກິດການລະຫມາດ ຜູ້​ທີ່ລະຫມາດ​ຈະໃຫ້ສະລາມພີ່​ນ້ອງຂອງເຂົາ ແລະ ບັນດາເທວະທູດ (ມະລາອີກະຫ໌) ທີ່ຢູ່ຮຽງຮາຍຄຽງຂ້າງເຂົາທັ້ງສອງດ້ານຊ້າຍແລະຂວາ ຫຼັງ​ຈາກ​ທີ່ພວກ​ເຂົາ​ເຈົ້າ​ຕ້ອງຈາກ​ກັນ​ໃນລະຍະ​ສັ້ນໆ ຊ່ວງທີ່ລາວ​ໄດ້​ອຸທິດ​ຕົວ​ເພື່ອ​ຄວາມ​ໃກ້​ຊິດ​ກັບ​ພຣະຜູ້ເປັນເຈົ້າ​​ຂະນະ​ທີ່​ເຂົາຢູ່ໃນລະຫມາດ.

ແລະເພື່ອເປັນສົ່ງເສີມໃຫ້ມີການປະຕິບັດສະລາມຢ່າງແຜ່ຫຼາຍ ອິສລາມຈຶ່ງກຳໜົດໃຫ້ ສະລາມ ເປັນສ່ວນຫນຶ່ງຂອງການຊິກຣຸລລໍຫ໌(ການລຳເລິກເຖິງອັລລໍຫ໌) ໂດຍສາສະນາທູດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ແລະ ປະຊາຊາດຂອງທ່ານກ່າວຢູ່ເປັນປະຈຳ ຫຼັງຈາກລະຫມາດ ຫ້າເວລາ ດ້ວຍຄໍາເວົ້າວ່າ

**اللَّهُمَّ أَنْتَ السَّلاَمُ، وَمِنْكَ السَّلاَمُ، تَبَارَكْتَ يَا ذاَ الْجَلاَلِ وَالإِكْرَامِ**

ຫມາຍຄວາມວ່າ: **ໂອ້ອັລລໍຫ໌ ພຣະອົງຄືຜູ້ປຽ່ມດ້ວຍສັນຕິພາບ ແລະ​ຈາກ​ພຣະ​ອົງເທົ່ານັ້ນຈຶງບັງເກິດ​​ສັນ​ຕິ​ພາບ​ ຊົງ​ເຕັມ​ໄປ​ດ້ວຍ​ຄຸນອັນປະເສິດເຖິດ ໂອ້ ຜູ້ຊົງໄວ້ເຊິ່ງຄວາມກຽງໄກ ແລະ ຄວາມ​ເມດ​ຕາ.11**

# **ສະຫວັນ ວິມານແຫ່ງຄວາມສັນຕິ**

ຈາກການນໍາສະເຫນີມາຂ້າງເທິງ ເປັນທີ່ປະຈັກຊັດເຈນວ່າ ບໍ່ວ່າຊື່ ແລະ ສັນຍາລັກຂອງສາສະໜາອິສລາມ ຮູບແບບຂອງການທັກທາຍ, ຫຼັກປະຕິຫນຶ່ງທີ່ຕ້ອງເຮັດໃນການລະຫມາດ, ກາຮຊິກິຣ (ການກ່າວຖ້ອຍຄໍາ​ລຳເລິກ​ເຖິງອັລລໍຫ໌) ຫຼັງ​ຈາກ​ການລະຫມາດ ​ແລະ ການດຸອາ (ຂໍ​​ພອນ​) ລ້ວນແລ້ວແຕ່​ສົ່ງ​ເສີມ ​ແລະ ເອື້ອຕໍ່ການສະຖາປະນາ ແລະ ​ເສີມ​ຂະ​ຫຍາຍ​ສັນ​ຕິ​ພາບ​ໃຫ້ບັງເກິດ​ທົ່ວໂລກໃບນີ້ ມຸສລິມຜູ້ມອບຕົນຕໍ່ພຣະຜູ້ເປັນເຈົ້າ ຈຶ່ງເປັນຜູ້ທີ່ສົມຄວນໄດ້ຮັບການຍົກຍ້ອງດ້ວຍອຸທິຍານໃນວັນອາຄິເຣາະຫ໌ (ໂລກໜ້າ) ບ່ອນທີ່ການທັກທາຍຂອງຊາວສະຫວັນແມ່ນການເວົ້າວ່າ **ສະລາມ**

ອັລລໍຫ໌ໄດ້​ກ່າວ​ວ່າ​:

**﴿تَحِيَّتُهُمْ يَوْمَ يَلْقَوْنَهُ سَلامٌ وَأَعَدَّ لَهُمْ أَجْراً كَرِيماً**﴾ (الأحزاب : 44)

10 ອັລ-ບຸກຄໍຣີ. (ໝາຍເລກ 5570.5786), ມຸສລິມ (ໝາຍເລກ 4027)

11 ມຸສລິມ (ໝາຍເລກ 591)

ຄວາມວ່າ **ຄຳກ່າວທັກທາຍຂອງພວກເຂົາໃນມື້ທີ່ເຂົາໄດ້ພົບກັບພຣະອົງແມ່ນ ການກ່າວສະລາມ ແລະ ພຣະອົງຊົງໄດ້ກະກຽມລາງວັນອັນມີກຽດໄວ້ໃຫ້ສໍາລັບພວກເຂົາແລ້ວ.** (33:44)

ອັລລໍຫ໌ຫຍັງ​ໄດ້​ກ່າວ​ວ່າ​:

**﴿وَقَالَ لَهُمْ خَزَنَتُهَا سَلامٌ عَلَيْكُمْ طِبْتُمْ فَادْخُلُوهَا خَالِدِينَ﴾** (الزمر : 73)

ຄວາມວ່າ **ແລະຜູ້ຮັກສາປະຕູສະຫວັນ ຈະກ່າວກັບພວກເຂົາວ່າ, ຄວາມສັນຕິຈົ່ງມີແດ່ພວກທ່ານ ພວກທ່ານເປັນຜູ້ໄດ້ຮັບພອນ ສະນັ້ນ ຈົ່ງເຂົ້າໄປໃນສະຫວັນ ເປັນຜູ້ພຳນັກຢູ່​​ຕະຫຼອດໃນນັ້ນເຖິດ​** (39:73)

**﴿سَلامٌ قَوْلاً مِنْ رَبٍّ رَحِيمٍ﴾** (يس : 58)

ຄວາມວ່າ **​ ພວກເຂົາ​​ຈະ​ໄດ້​ຮັບ ການກ່າວສະລາມອັນປ່ຽມເຕັມສັນຕິເປັນດຳລັດໜື່ງຈາກ​ພຣະ​ຜູ້​ເປັນ​ເຈົ້າ​ຜູ້ຊົງ​ເມດ​ຕາຍິ່ງ** (36:58)

**﴿لا يَسْمَعُونَ فِيهَا لَغْواً وَلاَ تَأْثِيماً إلاَّ قِيلاً سَلاماً سَلاماً﴾ (**الواقعة : 25-26)

ຄວາມວ່າ **(ໃນສວນສະຫວັນນັ້ນ) ພວກເຂົາຈະບໍ່ໄດ້ຍິນຄໍາເວົ້າທີ່ບໍ່ມີປະໂຫຍດ ແລະ ເປັນບາບ ຍົກເວັ້ນຄໍາເວົ້າທີ່ວ່າ: ສະລາມ! ສະລາມ! (ສັນຕິ ! ສັນ​ຕິ​!)** (56:25-26)

ແມ້ກະທັ່ງສະຫວັນເອງກໍ່ຫຍັງມີຊື່ເອິ້ນວ່າ "**ວິມານແຫ່ງຄວາມສັນຕິ"** ອັລກຸຣອານ ໄດ້້ລະບຸໄວ້ວ່າ:

**﴿لَهُمْ دَارُ السَّلامِ عِنْدَ رَبِّهِمْ وَهُوَ وَلِيُّهُمْ بِمَا كَانُوا يَعْمَلُونَ﴾ (**الأنعام : 127)

ຄວາມວ່າ **ສໍາລັບພວກເຂົານັ້ນ ຄື ພະລາຊະວັງແຫ່ງຄວາມສະຫງົບປອດໄພ (ດາຣູສຊາລາມ) ນະ ພຣະຜູ້ເປັນເຈົ້າຂອງພວກເຂົາ ແລະ ພຣະອົງເປັນຜູ້ຄຸ້ມຄອງພວກເຂົາດ້ວຍສິ່ງທີ່ພວກເຂົາໄດ້ເຮັດ** (6:127).

ດ້ວຍຫົວໃຈທີ່ຮັກຄວາມສະຫງົບ ສັນຕິພາບ ແລະ ປາດຖະໜາ ຄວາມສະຫງົບສຸກສັນຕິດັງທີ່ໄດ້ຖືກສັນຍາໄວ້ວ່າມີຢູ່ຢ່າງສົມບູນໃນສວນສະຫວັນ ເຮົາພົບວ່າຊາວມຸສລິມໃນບາງປະເທດໄດ້ຕັ້ງຊື່ເມືອງຂອງພວກເຂົາວ່າ "ດາຣູສຊາລາມ" ຫຼື "ດາຣູລອາມານ " ຕົວຢ່າງເຊັ່ນ ຟາຕໍນີ ດາຣຸສຊສລາມ, ບຣູໄນ ດາຣຸສຊສລາມ, ເຄດາຫ໌ ດາຣຸລອາມານ (ລັດຂອງປະເທດມາເລເຊຍ ມັນຫມາຍຄວາມວ່າເມືອງສະຫງົບສັນຕິສຸກ ແລະ ປອດໄພ) ແລະ ເມືອງຫຼວງຂອງປະເທດແທນຊາເນຍ ເຊິ່ງມີເອີ້ນວ່າ ດາຣູສຊາລາມ ເຊັ່ນກັນ.

**ນີ້ແມ່ນ ສັນຕິພາບທີ່ມີຢູ່ໃນອິສລາມມັນຊ່າງມີຢູ່ຫຼາຍເຫຼືອເກິນ ເປັນສັນຕິພາບທີ່ແສນສວຍງາມ ແລະ ສົມບູນແບບທີ່ສຸດ. ສັນຕິພາບທັງໃນໂລກນີ້ ແລະ ໂລກໜ້າ ສັນຕິພາບໃນຊື່ ແລະ ຄຸນລັກສະນະ ສັນຕິພາບໃນດ້ານສັນຍາລັກ ແລະ ການທັກທາຍ ສັນຕິພາບໃນການອະທິຖານຂໍພອນ ແລະ ການກ່າວລະພັນກັບອົງຜູ້ເປັນເຈົ້າແຫ່ງສັນຕິພາບກໍ່ຄືອັລລໍຫ໌ ສັນຕິພາບຂອງບັນດເທວະດາ ແລະ ມະນຸດທັ້ງມວນ.**

# ArtIslam1**ສັນຕິພາບ**

# ໃນມິຕິຂອງຫຼັກຄວາມເຊື່ອ

ແລະ ຫຼັກປະຕິບັດທາງສາສະນະບັນຫຍັດ

ສັນຊາດຊະຍານດັງເດິມທີ່ສຳຄັນປະການໜຶ່ງຂອງມະນຸດ ເຊິ່ງອັລລໍຫ໌ໄດ້ຊົງກຳໜົດໄວ້ ຄື ການ​ທີ່​ຫົວ​ໃຈ​ປາ​ຖະ​ຫນາ​ສະເເຫວ່ງຫາ​ສັນ​ຕິ​ພາບ​ມະນຸດທຸກຄົນລ້ວນຕ້ອງການທີ່ຈະດໍາລົງຊີວິດຢູ່ໃນໂລກນີ້ຢ່າງສັນຕິແລະ ມີຄວາມສຸກ, ດັງນັ້ນ ອິສລາມຈຶ່ງບໍ່ໄດ້ກໍານົດສັນຕິພາບພຽງແຕ່ໃນມິຕິທາງຊື່ ແລະ ສັນຍາລັກເທົ່ານັ້ນ ຫາກແຕ່​ຍັງ​ໄດ້​ເອົາ​ຮາກ​ຖານ​ໃນ​ຫຼັກ​ການ​ຂອງ​ຄວາມ​ເຊື່ອ​ ແລະ ​ການ​ປະ​ຕິ​ບັດ​ທາງ​ສາດ​ສະ​ຫນາບົດບັນຫຍັດນຳອີກ ອິສລາມໄດ້​ສະຖາປະນາ​ສັນ​ຕິ​ພາບ​ເປັນສຸດຍອດ​ຂອງຫຼັກການສັດທາ ​ແລະ ​ຈຸດ​ສູງ​ສຸດ​ຂອງ​ການໃຫ້ຄວາມ​ເຄົາ​ລົບ ​ແລະ ​ສັນ​ລະ​ເສີນ​ພຣະ​ຜູ້​ເປັນ​ເຈົ້າ ກ່າວຄື ອິສລາມໄດ້ບັນຫຍັດຄຳວ່າ **“ສະລາມ”** ເປັນຫນຶ່ງໃນຊື່ພຣະນາມຂອງອັລລໍຫ໌ ພຣະອົງຜູ້ສ້າງຈັກກະວານ ດັ່ງທີ່ໄດ້ກ່າວໄວ້ໃນ ອັລກຸຣອານ

**﴿هُوَ اللَّهُ الَّذِي لا إِلَهَ إِلاَّ هُوَ الْمَلِكُ الْقُدُّوسُ السَّلامُ الْمُؤْمِنُ الْمُهَيْمِنُ الْعَزِيزُ الْجَبَّارُ الْمُتَكَبِّرُ سُبْحَانَ اللَّهِ عَمَّا يُشْرِكُونَ﴾** (الحشر: 23)

ຄວາມວ່າ **ພຣະອົງຄືອັລລໍຫ໌ ເຊິ່ງ​ບໍ່​ມີ​ພຣະ​ເຈົ້າອື່ນໃດ (ທີ່ຄູ່ຄວນຕ້ອງມອບການພັກດີໃຫ້) ນອກຈາກ​ພຣະ​ອົງ ຜູ້ຊົງລິດເດດສູງສຸດ ຜູ້ຊົງບໍລິສຸດ ຜູ້ຊົງເຕັມ​ໄປ​ດ້ວຍ​ຄວາມສັນຕິ ຜູ້ຊົງຄຸ້ມຄອງ ຜູ້ຊົງພິທັກປົກປ້ອງ ຜູ້ຊົງອຳນາດຍິ່ງ ຜູ້ຊົງເດຊານຸພາບ ​ຜູ້ຊົງຄວາມຍິ່ງ​ໃຫຍ່ ມະຫາບໍສຸດຂອງອົງອັລລໍຫ໌ຈາກສິ່ງທີ່ພວກເຂົາຕັ້ງພາຄີຕໍ່ພຣະອົງ (5 9: 2 3 ).**

ອັລລໍຫ໌ ໄດ້​ຂະນານນາມພຣະອົງດ້ວຍ​ຊື່​ແຫ່ງຄວາມສັນ​ຕິ​ພາບໂດຍມີເປົ້າ​ຫມາຍ​ແມ່ນ​ເພື່ອ​​ໃຫ້​ບັນດາສັດທາຊົນ​ປາ​ຖະ​ຫນາຫາ ມອບຄວາມຮັກແດ່ສັນຕິພາບ ພ້ອມກັບກຳໜົດໃຫ້ສັນຕິພາບເປັນເປົ້າຫມາຍສູງສຸດຂອງການດຳເນີນຊີວິດ ສະນັ້ນ ຜູ້ໃດທີ່ຮັກສັນຕິພາບຜູ້ນັ້ນຍ່ອມຕ້ອງຮັກອັລລໍຫ໌ ແລະ ເປັນທີ່ຮັກແພງຂອງພຣະອົງ ແລະ ​ຜູ້​ໃດ​ທີ່​ຕັ້ງ​ຕົນ​ເອງ​ເປັນ​ສັດ​ຕູ​ຂອງ​ສັນ​ຕິ​ພາບ ແທ້ຈິງແລ້ວ, ເຂົາກາຍເປັນສັດຕູຂອງອັລລໍຫ໌ຢ່າງແນ່ແທ້.

# **ອິດສະລາມແມ່ນສັນຕິພາບສາກົນ**

ສັນ​ຕິ​ພາບ​ໃນ​ອິ​ສ​ລາມ​ບໍ່​ແມ່ນ​ຮູບ​ແບບ​ທີ່​ອີງ​ໃສ່​ຜົນ​ປະ​ໂຫຍດ​ສ່ວນ​ບຸກ​ຄົນ​ ຊົນຊາດ ​ຫຼື​ ປະ​ເທດ​ຊາດ​ໃດ​ຫນຶ່ງສະ​ເພາະ​, ຫາກແຕ່​ວ່າ ເປັນສາສະນະບັນຫຍັດແຫ່ງສາກົນ ເປັນລະບົບທີ່ສົມບູນແບບ ​ເປັນ​ລັດຖະທຳ​ມະນູນ​ອຳມະຕະ​​ທີ່​ຄວບຄູ່ ​ແລະ ສອດຄ່ອງ​ກັບ​ຜູ້ຄົນໃນ​ໂລກ.

ເຫຼົ່າບັນດາສາສະນະທູດຂອງອັລລໍຫ໌ ໄດ້​​ຮ່ວມ​ກັນກໍ່ຮ່າງ​ສ້າງ ປະພາຄານແຫ່ງ​ສັນ​ຕິ​ພາບ ​ແລະ ​ຄວາມ​ສະ​ຫງົບສຸກ​ໃນ​ໂລກນີ້​​ທຸກ​​ຍຸກ​ທຸກສະໄໝ ໃນທີ່ສຸດສັນຕິພາບກໍ່ໄດ້ບັງເກິດຂຶ້ນຢ່າງສົມບູນເບັດເສັດໂດຍສານແຫ່ງມຸຮຳມັດ ຜູ້້້້ເປັນສາສະນະທູດຄົນສຸດທ້າຍ ດັ່ງທີ່ທ່ານໄດ້ເວົ້າວ່າ: **“​ອຸປະມາ​ເລື່ອງ​ການ​ເປັນສາສະນະທູດ​ຂອງ​ຂ້ອຍ ແລະ ​ສາສະນະທູດທ່ານອື່ນໆ ໃນຍຸກກ່ອນຫນ້າຂ້ອຍ ຄືດັງກັບຊາຍຄົນໜຶ່ງທີ່ສ້າງເຮືອນທີ່ສວຍງາມແລະສົມບູນແບບ ມີດິນຈີ່ກ້ອນຫນຶ່ງທີ່ຂາດຢູ່ໃນແຈນຶ່ງຂອງເຮືອນນັ້ນ ຜູ້ຄົນຍ່າງອ້ອມເຮືອນຫຼັງນັ້ນ ແລະ ປະຫລາດໃຈກັບຄວາມງາມຂອງມັນ ພ້ອມກັບເວົ້າວ່າ 'ຖ້າ​ມີ​ດິນ​ຈີ່​ອີກກ້ອນ​ຢູ່​ແຈ​ນີ້ (ຢູ່​ແຈ​ທີ່​ຍັງ​ຂາດ​ຢູ່) ແນ່ນອນ, ເຮືອນນັ້ນຈະສວຍງາມບໍ່ມີຈຸດບົກພ່ອງ) 'ຂ້ອຍນີ້ແຫລະເປັນດິນຈີ່ກ້ອນນັ້ນ ແລະ ຂ້ອຍ​ຄື​ຜູ້​ປິດທ້າຍບັນດາສາສະນະທູດ​.”12**

ດ້ວຍເຫດນີ້ ສານແຫ່ງຟາກຟ້າຈຶ່ງໄດຈົບສົມບູນແລ້ວ ການເປັນສາດສະນະທູດ ຂອງທ່ານນະບີມຸຮຳມັດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ໄດ້ເຮັດໃຫ້ສາສະໜາອິດສະລາມເປັນສາສະ ໜາທີ່ຄົບຖ້ວນສົມບູນ ແລະ ເປັນຄຳສອນທີ່ສ້າງສັນຕິພາບອັນຄວບຄຸມ ແລະ ຢັ່ງຍື່ນສຳລັບມະນຸດຊາດ ​ເພື່ອການ​ສ້າງ​ສັນຕິ​ໃຫ້​ແກ່ມະນຸດ​ທັງ​ປວງທັ້ງ​ໃນ​ໂລກ​ນີ້ ​ແລະ ​ໂລກ​ຫນ້າ.

ອັລກຸຣອານໄດ້ກ່າວເຖິງຄໍາອະທິຖານຂອງທ່ານສາສະນະທູດອິບຣໍຫີມ ຊຶ່ງຊີ້ໃຫ້ເຫັນເຖິງຄວາມເນັ້ນຫນັກຂອງລາວກ່ຽວກັບເລື່ອງສັນຕິພາບວ່າ

12 ອັລ-ບຸກຄໍຣີ. (ໝາຍເລກ 3535), ມຸສລິມ (ໝາຍເລກ 2286)

**﴿وَإِذْ قَالَ إِبْرَاهِيمُ رَبِّ اجْعَلْ هَذَا بَلَداً آمِناً وَارْزُقْ أَهْلَهُ مِنَ الثَّمَرَاتِ مَنْ آمَنَ مِنْهُمْ بِاللَّهِ وَالْيَوْمِ الْآخِرِ ﴾** (البقرة : 126)

ຄວາມວ່າ **ແລະ ຈົ່ງລຳເລິກເຖິງຂະນະທີ່ອັບຣາຮາມອະທິຖານວ່າ ຂ້າແດ່ພຣະຜູ້ເປັນເຈົ້າຂອງຂ້ອຍ ໄດ້ໂປດເຮັດໃຫ້ສະຖານທີ່ນີ້ (ດິນແດນມັກກະຫ໌) ເປັນເມືອງທີ່ປອດໄພ ແລະ ໂປດ​ປະ​ທານ​ສະ​ບຽງ​ອາ​ຫານ​ໃຫ້​ແກ່ຊາວ​ເມືອງ​ດ້ວຍ​ຫມາກ​ໄມ້​ຕ່າງໆ​ ໃຫ້ກັບຜູ້ທີ່ສັດທາຕໍ່ອັລລໍຫ໌ແລະ ວັນໂລກຫນ້າໃນຫມູ່ພວກເຂົາ (2: 126)**

ຫາກພິຈາລະນາບົດວິງວອນຂໍຂ້າງເທິງ ຈະພົບວ່າປະການທໍາອິດທີ່ສາສະນະທູດອິບຣໍຫີມ ໃນຖານະຜູ້ບຸກເບີກ ແລະ ກໍ່ຕັ້ງນະຄອນ ມັກກະຫ໌, ໄດ້ເນັ້ນຫນັກ ແລະ ໃຫ້ຄວາມສໍາຄັນ ຄືສັນຕິສະຫງົບສຸກໃນແຜ່ນດິນມັກກະຫ໌ ຈາກຮາກຖານຄວາມສະຫງົບສຸກດັງກ່າວໄດ້ກໍ່ຜົນສະທ້ອນຕາມມານັ້ນຄື ​ຄວາມ​ປະເສິດ ​ແລະ ​​ເພີ່ມ​ຂຶ້ນ​ຂອງປັດໄຈຢັງຊີບ ແລະ ​​ພືດຜົນ ລວມທັງການຂະຫຍາຍຕົວທາງດ້ານເສດຖະກິດ ແລະ ຊັບພະຍາກອນ

ເລື່ອງຂອງອັບຣາຮາມ ແລະ ອິສມາແອລ ນັ້ນພຽງພໍແລ້ວທີ່ຈະຊີ້ໃຫ້ເຫັນວ່າອິດສະລາມເປັນສາດສະຫນາແຫ່ງຄວາມສັນຕິ ແລະຖ້າຫາກວ່າເຮົາໄດ້ໄຕ່ຕອງຄວາມເປັນຈິງທີ່ເກີດຂຶ້ນກັບນະຄອນມັກກະຫ໌ ອັນ​ເປັນ​ດິນແດນ​ທີ່​ອັບຣາຮາມ ​ແລະ ​ອິດສະມາອີລ ​ໄດ້​ຮ່ວມ​ກັນ​ສ້າງຂຶ້ນມາ ແລະຍັງໄດ້ກາຍເປັນນະຄອນຫຼວງຂອງອິດສະລາມຈົນເຖິງປະຈຸບັນ. ນະຄອນມັກກະຫ໌ໄດ້ຮັບຂະນານາມວ່າເປັນດິນແດນແຫ່ງຄວາມສະຫງົບ ດັ່ງທີ່ປາກົດຢູ່ໃນດຳລັດຂອງອັລລໍຫ໌ວ່າ:

**﴿وَهَذَا الْبَلَدِ الْأَمِينِ﴾** (التين : 3)

ຄວາມວ່າ **ແລະ ຂໍ​​ສາ​ບານ​ດ້ວຍ​ແຜ່ນ​ດິນອັນສະຫງົບສຸກແຫ່ງ​ນີ້** (95:3​)

ໃຜກໍຕາມທີ່ອາໃສຢູ່ໃນແຜ່ນດິນນີ້ ລາວຈະໄດ້ຮັບການປົກປ້ອງແລະປອດໄພ ນີ້​ແມ່ນ​ສັນ​ຍາ​ລັກ​ຂອງອິສລາມ ແລະ ​ຂໍ້ເທັດຈິງ​ທີ່​ປະ​ກົດ​ຂຶ້ນ​ໃນ​ວິ​ທີ​ຊີ​ວິດ​ຂອງປະຊາຊາດມຸສລິມ ອັລລໍຫ໌ ໄດ້​ກ່າວ​ວ່າ​:

**﴿أَوَلَمْ يَرَوْا أَنَّا جَعَلْنَا حَرَماً آمِناً وَيُتَخَطَّفُ النَّاسُ مِنْ حَوْلِهِمْ أَفَبِالْبَاطِلِ يُؤْمِنُونَ وَبِنِعْمَةِ اللَّهِ يَكْفُرُونَ﴾** (العنكبوت : 67)

ແປວ່າ: **ພວກເຂົາບໍ່ເຫັນດອກວ່າ ວ່າແທ້ຈິງແລ້ວ ເຮົາໄດ້ເຮັດໃຫ້ (ມັກກະຫ໌) ເປັນດິນແດນສັກສິດທີ່ສະຫງົບສຸກ ໃນຂະນະທີ່ຜູ້ຄົນອ້ອມຂ້າງ ພວກເຂົາຖືກຮຸກຮານຢູ່ສະເໝີ ຫຼື ພວກເຂົາສັດທາຕໍ່ຄວາມເທັດ ແລະ ໄດ້ປະຕິເສດຄຸນຂອງອັລລໍຫ໌** (29:67)

ເຊັ່ນດຽວກັນກັບຄຳປະກາດຂອງສາດສະດາຢູຊຸຟ (ໂຈເຊັບ) ກັບຄອບຄົວຂອງລາວທີ່ປາກົດຢູ່ໃນອັລກຸຣອານວ່າ :

**﴿وَقَالَ ادْخُلُوا مِصْرَ إِنْ شَاءَ اللَّهُ آمِنِينَ﴾** (يوسف : 99)

ແປວ່າ: **ແລະເຂົາ (ນະບີຢູຊຸຟ) ໄດ້ເວົ້າວ່າ ພວກທ່ານຈົ່ງ​ເຂົ້າ​ໄປ​ໃນ​ປະເທດ​ເອຢິບ​ຢ່າງ​ປອດໄພເຖິດ ​ຫາກ​​ເປັນ​ຄວາມ​ປະ​ສົງ​ຂອງອັລລໍຫ໌** (2:99​)

ສັນຕິພາບໃນອິດສະລາມຍັງກວມເອົາດ້ວຍຄວາມເມດຕາ ແລະຄວາມປະເສີດ ອັລລໍຫ໌ໄດ້ມີດຳລັດແກ່ສາສະນະທູດມູຮຳມັດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ວ່າ

**﴿وَمَا أَرْسَلْنَاكَ إِلاَّ رَحْمَةً لِلْعَالَمِينَ﴾** (الأنبياء : 107)

ແປວ່າ: **ແລະ ເຮົາບໍ່ໄດ້ສົ່ງໃຫ້ທ່ານມາເພື່ອຈຸດປະສົງອື່ນໃດ ນອກ​ຈາກເພື່ອ​ຈະໃຫ້​ມີ​ຄວາມ​ເມດ​ຕາ​ຕໍ່​ໂລກ​ທັງ​ປວງ** (21:107)

ອັລລໍຫ໌ໄດ້​ສົ່ງ​ສາສະນະທູດ​ຂອງ​ພຣະ​ອົງ​ ໂດຍມີຈຸດປະສົງເພື່ອ​​ເຜີຍ​ແຜ່​ຄວາມ​ເມດ​ຕາ​ຕໍ່​ສາກົນ​ໂລກ ພຣະອົງບໍ່ໄດ້ກ່າວວ່າ "ເປັນຄວາມເມດຕາສໍາລັບຊາວມຸດສະລິມເທົ່ານັ້ນ" ທີ່ເປັນແນວນີ້ ເພື່ອໃຫ້​ສາສະນະທູດໄດ້​​ນໍາ​ມະ​ນຸດ​ທັງ​ມວນ​ໄປ​ສູ່​​ທາງນຳ ແລະ ບໍ່ມີໃຜທີ່ຈະໄດ້ຮັບທາງນໍານີ້ຢົກເວັ້ນເສຍແຕ່ວ່າລາວພ້ອມທີ່ຈະໄດ້ຮັບມັນ ນັ້ນຄືບັນດາຜູ້ເຄົາລົບພັກດີ ເຖິງ​ແມ່ນ​ວ່າ​ຄວາມ​ເມດ​ຕາ​ຂອງ​ພຣະ​ຜູ້​ເປັນ​ເຈົ້າ​ຈະ​ກວ້າງ​ຂວາງ ແລະ ​ຄອບຄຸມ​​ມະ​ນຸດ​ທັງ​ປວງກໍ່ຕາມ

ສານແຫ່ງອິສລາມທີ່ນໍາມາໂດຍສາສະນະທູດຈຶງເປັນຄວາມເມດຕາສໍາລັບມະນຸດຊາດທັງມວນ ແລະ ​ຈະ​ຢູ່​ຈົນ​ເຖິງ​ວັນສິ້ນ​ໂລກ ຄວາມເມດຕາຄືແກ່ນແທ້ຂອງຄວາມຮັກ ແລະ ມັນກໍ່ກວມລວມທັ້ງສາກົນໂລກ.

ທ່ານສາສະນະທູດໄດ້ກ່າວໄວ້ມີຄວາມໝາຍວ່າ: **“ຈົ່ງ​ມີ​ຄວາມ​ເມດ​ຕາ​ຕໍ່​ຜູ້​ທີ່​ຢູ່​ເທິງຫນ້າ​ແຜ່ນ​ດິນ ແລ້ວພຣະອົງຜູ້ສະຖິດຢູ່ໃນສະຫວັນຊັ້ນຟ້າຈະເມດຕາເຈົ້າ.”13**

**“ອັລລໍຫ໌ຈະບໍ່ມີຄວາມເມດຕາຕໍ່ຜູ້ທີ່ບໍ່ມີຄວາມເມດຕາຕໍ່ມວນມະນຸດ.”14**

ອິສລາມ ຈຶ່ງເປັນສາສະຫນາແຫ່ງຄວາມເມດຕາ ທີ່ເປັນຂອງ ຂອງຂວັນຈາກສະຫວັນຊັ້ນຟ້າຄໍາສອນທີ່ແຜ່ຄວາມເມດຕາແກ່ຊາວໂລກ ແລະ ຄວາມຜາສຸກອັນນິລັນດອນ ຕາບໃດທີ່ມະນຸດຍຶດຫມັ້ນໃນບົດບັນຫຍັດຂອງອັລລໍຫ໌ ແລະການຊີ້ນໍາຂອງສາດສະດາມູຮຳມັດ ຜູ້​ເຊິ່ງ​ປະກາດ​ວ່າ​ຜູ້​ສັດທາ​ເປັນ​ພີ່ນ້ອງ​ທີ່​ຕ້ອງໃຫ້ຄວາມ​ຮັກ​ຊຶ່ງ​ກັນ​ແລະ​ກັນ ເກື້ອກູນ ແລະ ໃຫ້ຄວາມຊ່ວຍເຫຼືອໃນສິ່ງທີ່ດີ ແຂ່ງຂັນກັນໃນການເຮັດການກຸສົນ ໃຝ່ຮຽນຮູ້ໃນສາດວິຊາ ແລະ ວິທະຍາການ ອຸທິດທຸກສິ່ງທຸກຢ່າງເພື່ອສ້າງຄວາມສະຫງົບສຸກສັນຕິໃຫ້ແກ່ພີ່ນ້ອງຂອງລາວແລະມະນຸດຊາດທັ້ງມວນ ໂດຍຍຶດຫມັ້ນໃນຄໍາສອນຂອງອັລລໍຫ໌ທີ່ໄດ້ລະບຸໄວ້ວ່າ:

**﴿إِنَّمَا الْمُؤْمِنُونَ إِخْوَةٌ فَأَصْلِحُوا بَيْنَ أَخَوَيْكُمْ وَاتَّقُوا اللَّهَ لَعَلَّكُمْ تُرْحَمُونَ﴾** (الحجرات : 10)

ຄວາມວ່າ **ແທ້ຈິງ ເຫຼົ່າບັນດາຜູ້ເຊື່ອສັດທາຄືພີ່ນ້ອງກັນ ສະນັ້ນ ພວກເຈົ້າຈົງໄກ່ເກ່ຍປະນີປະນອມກັນລະຫວ່າງພີ່ນ້ອງຂອງພວກເຈົ້າ ແລະ ຈົ່ງຢ້ານຕໍ່ອັລລໍຫ໌ເຖີດ ເຜື່ອວ່າພວກເຈົ້າ​ຈະ​ໄດ້​ຮັບ​ຄວາມ​ເມດ​ຕາ**  (49:10).

13 ອັດ-ຕໍບະຣໍນີ້ ອັລ -ມູຈຳ ອັລ -ກະບິຣ (ໝາຍເລກ 10277) ອະບູ -ຍະຍາ ອັລ -ມຸສນັດ (2:234) ອັລ - ຮາກີມ ອັລ - ມຸສຕັດຣ໋ອກ ໝາຍເລກ (17706)

14 ອັລ-ບຸກຄໍຣີ. (ໝາຍເລກ 7376)

ຍິ່ງ​ໄປ​ກວ່າ​ນັ້ນ ​ຕ້ອງ​ຍຶດ​ໝັ້ນ​ໃນຄຳ​ສອນ​ຂອງ​ສາສະນະທູດ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ທີ່​ໄດ້​ສັ່ງໄວ້ຄວາມ​ວ່າ **"ພວກທ່ານຈົ່ງເປັນບ່າວຂອງອັລລໍຫ໌ ພາຍໃຕ້ຄວາມຮູ້ສຶກຂອງທີ່ເປັນພີ່ນ້ອງກັນ."15**

ຊາວມຸດສະລິມທຸກຄົນປະຕິບັດຕາມຄຳສອນຂອງທ່ານທີ່ກ່າວວ່າ: "**ຊາວມຸດສະລິມ ຄືຜູ້ທີ່ດຳລົງໄວ້ເຊິ່ງຄວາມປອດໄພແກ່ບັນດາມຸດສະລິມດ້ວຍກັນທັງດ້ວຍລີ້ນ (ຄໍາເວົ້າ) ແລະດ້ວຍມື (ການກະທໍາ) ຂອງລາວ."16**

ທ່ານໄດ້ກ່າວໃນຊ່ວງພິທິຫັຈອຳລາ (ຫັຈວິດາ) ວ່າ " **ຈົງຮູ້ເຖິດວ່າ ຂ້ອຍຈະບອກພວກທ່ານເຖິງຄຸນສົມບັດຂອງມຸມິນ (ຜູ້ສັດທາ) ມຸນິນແມ່ນຜູ້ທີ່ນຳມາເຊິ່ງຄວາມສັນຕິມາສູ່ມະນຸດຊາດທັ້ງສັບສິນ ແລະ ຊີວິດຂອງເຂົາ ມຸສລິມຄືຜູ້ທີ່ນຳມາເຊິ່ງຄວາມປອດໄພແກ່ມະນຸດຈາກອັນຕະລາຍຂອງລີ້ນ (ຄໍາເວົ້າ) ແລະມື (ການກະທໍາ) ຂອງເຂົາ, ມຸຈາຮິດ (ນັກຕໍ່ສູ້) ຄືຜູ້ທີ່ອຸທິດຕົນທຸ່ມເທ ແລະ ເອົາຊະນະຕົນເອງເພື່ອເຄົາລົບເຊື່ອຟັງອັລລໍຫ໌, ມຸຮາຈິຣ (ຜູ້ອົບພະຍົບ) ຄືຜູ້ທີ່ປະຖິ້ມຄວາມຜິດພາດເຮັດຜິດ ແລະ ການກະທຳທີ່ເປັນບາບທັງປວງ”17**

ທ່ານໄດ້ກ່າວເພື່ອຢືນຢັນເຖິງຄວາມ​ສຳພັນອັນ​ເປັນ​ອ້າຍ​ນ້ອງດຽວກັນ​ກັບສາສະນະທູດຄົນກ່ອນໆ ວ່າ **“ບັນດານະບີຕ່າງກໍ່ເປັນພີ່ນ້ອງຕ່າງແມ່ (ຕ່າງບົດບັນຫຍັດ​) ກັນ ແຕ່ມີຫຼັກການທາງສາສະຫນາອັນດຽວກັນ.”18**

ທ່ານ​ກ່າວ​ປະນາມ​ທຸກ​ການ​ກະທຳ​ທີ່​ນຳ​ໄປ​ສູ່​ການ​ປະ​ທະຫັນຫນ້າຕໍ່ສູ້ກັນ ຫຼື​ກໍ່​ໃຫ້​ເກີດ​ການ​ຂົ່ມຂູ່​ໂດຍ​ກ່າວ​ວ່າ: **“ຜູ້​ໃດ​ຖື​ອາວຸດ​ເພື່ອ​ປະທຸຮ້າຍ​ເຮົາ ເຂົາຄົນນັ້ນບໍ່ແມ່ນສ່ວນຫນຶ່ງຂອງພວກເຮົາ.”19**

ທ່ານຢັງໄດ້ກ່າວວ່າ: **“ພວກທ່ານຢ່າໄດ້ຊີ້ຫນ້າເພື່ອນພີ່ນ້ອງຂອງພວກ​ເຈົ້າ​ດ້ວຍ​ອາວຸດ​ ເພາະເຂົາ​​ບໍ່​ຮູ້​ວ່າ​ບາງ​ທີ​ໄຊຕອນ (ມານຮ້າຍ)​ ຈະ​ຊ່ວຍ​ກະຕຸກ​ໃຫ້​ມື​ຂອງເຂົາ (ໃຫ້ກໍ່ເຫດ​ຄາດ​ຕະກຳ) ເຊິ່ງເປັນເຫດທີ່ເຮັດ​ໃຫ້​ເຂົາ​ຕົກ​ຢູ່​ໃນ​ເຫວ​ຂອງ​ນະລົກ.”20**

ທ່ານສາສະນະທູດຍັງໄດ້ເຕືອນຍ້ຳໃຫ້ປະຊາຊາດຂອງທ່ານໃຫ້ຫນັກແນ້ນໃນເລື່ອງສັນຕິພາບ ແລະ ປົກປ້ອງຈາກຄວາມວຸ່ນວາຍ. ສິ່ງທີ່ບໍ່ດີ ແລະ ຄວາມບໍ່ເປັນທຳ ພຣະອົງ​ຊົງ​ກ່າວ​ວ່າ, **“ໂອ້​ມະນຸດ​ເອີຍ, ພວກທ່ານຢ່າໄດ້ປາດຖະນາທີ່ຈະ​ປະ​ເຊີນ​ໜ້າ​ກັບເຫຼົ່າສັດຕູ​ ພວກທ່ານຈົ່ງຂໍຈາກອັລລໍຫ໌ໃຫ້ຫນີພົ້ນ (ຈາກສັດຕູ) ແຕ່ຖ້າຫາກວ່າພວກທ່ານບໍ່ສາມາດຫຼີກລ່ຽງໄດ້ທີ່ຕ້ອງພົບກັບພວກເຂົາ ກໍ່ຈົ່ງອົດທົນ ແລະ ໜັກແໜ້ນໃນຈຸດຢືນຂອງພວກທ່ານເຖິດ.”21**

ແລະ ໜຶ່ງໃນຄຳ​ອະ​ທິ​ຖານ​​ຂອງ​ສາດ​ສະ​ດາ​ໃນ​ເວ​ລາ​ທີ່​ເພິ່ນ​ໄດ້​ເຫັນ​ດວງ​ເດືອນ​ເດືອນ​ໃນ​ຕົ້ນ​ເດືອນ​ແມ່ນ:

**اللَّهُمَّ أَهْلِلْهُ عَلَيْنَا بِالأَمْنِ وَالإِيْمَانِ وَالسَّلاَمَةِ والإِسْلاَمِ رَبِّيْ ورَبُّكَ اللهُ**

ມີຄວາມ​ວ່າ **“ໂອ້ອົງຜູ້ອະພິບານຂອງ​ພວກ​ເຮົາ! ຂໍພຣະອົງຊົງເຮັດໃຫ້ ມັນ (ເດືອນໃຫມ່) ມາເຍືອນພວກເຮົາພ້ອມດ້ວຍສັນຕິ ແລະ ອີມານ(ຄວາມສັດທາ) ແລະ ດ້ວຍຄວາມປອດໄພ ແລະ ອິສລາມ ພຣະເຈົ້າຂອງຂ້ອຍແລະຂອງເຈົ້າແມ່ນອັລລໍຫ໌”22**

15 ອັລ-ບຸກຄໍຣີ. (ໝາຍເລກ 6066), ມຸສລິມ (ໝາຍເລກ 6477.6482.6486)

16 ອັລ-ບຸກຄໍຣີ. (ໝາຍເລກ 10), ມຸສລິມ (ໝາຍເລກ 40)

17 ອະຫມັດ ອັລ-ມຸສນັດ (6:21-22), ອັລບະກໍວີ ຊັຣຫຸສ ສຸນນະຫ໌ (1-29) ອັລ-ອັລບານີ ລວມຫະດິຊ ຊໍຮິຫ໌ (ໝາຍເລກ 549)

18 ອັລ-ບຸກຄໍຣີ. (ໝາຍເລກ 4:142), ມຸສລິມ (ໝາຍເລກ 6085)

19 ອັລ-ບຸກຄໍຣີ. (ໝາຍເລກ 7070), ມຸສລິມ (ໝາຍເລກ 2625)

20 ອັລ-ບຸກຄໍຣີ. (ໝາຍເລກ 7072), ມຸສລິມ (ໝາຍເລກ 2617)

21 ມຸສລິມ (ໝາຍເລກ 4517)

22 ອະຫມັດ (1:126) ອັດ-ຕັຣມີຊີ 2:256) ອັລ-ຫາກິມ (4:285) ອັດ-ດາຣີມີຍ໌ (2:4) ອັລ -ອັລບານີຍ໌ ລວມຫະດິຊຊໍຮິຫ໌ (ໝາຍເລກ 1816) ເປັນຮະດິຊຫະສັນ

# **ສັນຕິພາບ​ໃນ​ກົດບັນຫຍັດ​ສາສະໜາ**

ສ່ວນຫນຶ່ງຂອງຈຸດປະສົງສຳຄັນຂອງສາສະໜາບັນຫຍັດໃນອິສລາມ ແມ່ນເພື່ອປົກປ້ອງຮັກສາປັດໄຈຫ້າອົງປະກອບນັ້ນຄື: ສາດສະຫນາ, ກຽດສັກສີ, ສະຕິປັນຍາ, ສັບສິນ ແລະ ຊີວິດ, ດັງນັ້ນອິສລາມຈຶ່ງໄດ້ຕັ້ງກົດລະບຽບ ແລະ ບັນທັດຖານ ອັນ​​ນຳ​ໄປ​ສູ່​ການ​ປົກ​ປັກ​ຮັກ​ສາ​ປັດ​ໄຈທັ້ງ 5 ປະການດັງກ່າວ ເພື່ອການ​ສ້າງ​ສັນ​ຕິ​ພາບ​ທີ່​ແທ້​ຈິງ ກົດທີ່ເວົ້າມາກໍ່ແມ່ນ​:

**«دَرْءُ الْمَفَاسِدِ أَوْلـٰى مِنْ جَلْبِ الْمَصَالِحِ»**

ຫມາຍເຖິງ **ການປ້ອງກັນ ແລະ ກໍາຈັດໄພພິບັດຫຼືຄວາມຫາຍະນະ ເປັນສິ່ງສໍາຄັນແລະຕ້ອງມາກ່ອນການສະແວງຫາຜົນປະໂຫຍດ23**

ກົດອີກຂໍ້ໜຶ່ງທີ່ປະກົດໃນວັດຈະນະຂອງທ່ານສາສະນະທູດເຊີ່ງໄດ້ກ່າວວ່າ: **«لاَ ضَرَرَ وَلاَ ضِرَارَ»**

ຫມາຍຄວາມວ່າ **"ຢ່າປ່ອຍໃຫ້ການກະທໍາໃດໆເປັນອັນຕະລາຍຕໍ່ຕົວເອງ ແລະ ການກະທຳທີ່ເປັນອັນຕະລາຍຕໍ່ຜູ້ອື່ນ”24**

23 ອັລ-ອິຊ ອິບນຸ ອັບດຸສລາມ *ເກາະວາອິດຸລ ອະຫ໌ກາມ* (1:9) ອັສ-ສຸຍູຕີຍ໌ ອັລ-ອັຊບາຫ໌ ວັນ-ນະຊໍອິຣ (ໜ້າ 78,105) ອິບນຸ ບະຄີມ ອັລ-ອັຊບາຫ໌ ວັນ-ນະຊໍອິຣ (ໜ້າ 90)

24 ມາລິກ. ອັລ-ມຸວັດເຕາະອຼ (ໝາຍເລກ 31) ມູຣຊັລ, ອະຫມັດ (1:313,5:326-327). ອິບນຸ ມາຈະຫ໌ (ໝາຍເລກ 2340,2341) ອັດ-ດາຣກໍອດນີຍ໌ (ໝາຍເລກ 522) ອັລ-ຫາກິມ (2:57-58) ອັລ-ໄບຮາກີ *ອັສ-ສຸນັນ ອັລ-ກຸບຣໍ* (6:69-70) ມັຣຟູອຼ ອັລ-ບານີຍ໌. ລວມຫະດິຊຊໍຮິຫ໌ (ໝາຍເລກ 149) ເປັນຮະດິຊ ຊໍຮິຫ໌.

ການຫຼີກ​ລ່ຽງ​ໄພ​ອັນ​ຕະ​ລາຍ ແລະ ບໍ່​ໃຫ້​ເກີດ​ຄວາມ​ເສຍ​ຫາຍ​ຕໍ່​ຊີ​ວິດ​ຂອງ​ສ່ວນ​ບຸກ​ຄົນ, ສັງ​ຄົມ​ລວມ, ແລະ ລະດັບປະຊາຄົມສາ​ກົນລະຫວ່າງປະເທດ​ຈຶ່ງນັບເປັນສັນ​ຕິ​ພາບ​ທີ່​ແທ້​ຈິງ.

ອາດຈະບໍ່ມີຄໍາສອນຢູ່ໃນສາສະຫນາໃດ ຫຼື ລະບົບສັງຄົມໃດໃນໂລກນີ້ທີ່ກຳໜົດໃຫ້ມີຄວາມສັນຕິພາບໃນພາກປະຕິບັດ ແລະ ຍັງກຳຫນົດໃຫ້ສັນຕິພາບເປັນຫນຶ່ງໃນສັນຍາລັກ ແລະ ຫຼັກການທາງສາສະຫນາ ຄືກັນກັບທີ່ອິດສະລາມໄດ້ກຳໜົດໄວ້ແກ່ຜູ້ທີ່ເຮັດພິທີຮັຈ ໃນມັກກະຫ໌ ທັ້ງນີ້ຜູ້ໃດກໍ່ຕາມທີ່ຕ້ອງການມີຄວາມປະສົງປະກອບພິທີ ຮັຈ ແລະ ນຽດ (ຕັ້ງໃຈ) ເຮັດຮັຈແລ້ວ ນັບຕັ້ງແຕ່ວິນາທີນັ້ນເປັນການຫ້າມສຳຫຼັບລາວທີ່ຈະຕັດເລັບ, ໂກນຜົມ, ເດັດໃບໄມ້, ຕັດຕົ້ນໄມ້, ຂ້າສັດ, ລ່າສັດ, ຫຼື ເຮັດອັນໃດທີ່ສ້າງຄວາມເດືອດຮ້ອນໃຫ້ຄົນອື່ນ ບໍ່ວ່າຈະເປັນການກະທຳ ຫຼື ຄຳເວົ້າຂອງລາວ ບໍ່ອະນຸຍາດໃຫ້ມີການໂຕ້ຕອບໃດໆ ເຖິງແມ່ນວ່າໃນຂະນະທີ່ກໍາລັງປະເຊີນກັບຄາດຕະກອນທີ່ຂ້າພໍ່ຜູ້ບັງເກິດຂອງລາວກໍ່ຕາມ ອັລກຸຸຣອານໄດ້ລະບຸໄວ້ວ່າ:

**﴿ فَمَنْ فَرَضَ فِيهِنَّ الْحَجَّ فَلا رَفَثَ وَلا فُسُوقَ وَلا جِدَالَ فِي الْحَجِّ ﴾** (البقرة : 197)

ຄວາມວ່າ **ສະນັ້ນ ໃຜກໍຕາມທີ່ເລີ່ມປະຕິບັດຮັຈ ໃນເດືອນ(ທີ່ກຳໜົດ) ເຫຼົ່ານັ້ນແລ້ວ ລາວຕ້ອງບໍ່ມີການ flirtation (ຫຼືສະນອງຄວາມຍາກ) ບໍ່ມີການລ່ວງລະເມີດ ບໍ່ມີການຂັດແຍ້ງໃດໆໃນ​ເວ​ລາ​ເຮັດຮັຈ** (2:197​)

ຍ້ອນວ່າລາວໄດ້ກະທຳການ**ອີຫ໌ຣອມ** (ການຕັ້ງເຈດຕະນາໃນໃຈເມື່ອເລິ່ມເຮັດພິທິຮັຈ) ເຮັດໃຫ້ລາວໄດ້ກາຍເປັນຜູ້ນໍາເອົາຄວາມສະຫງົບສັນຕິພາບ ບໍ່ແມ່ນພຽງແຕ່ສໍາລັບຕົວຂອງລາວເອງເທົ່ານັ້ນ. ​ຫາກຢັງ​ລວມເຖິງບັນດາ​​ສິ່ງທີ່​ຢູ່​ອ້ອມ​ຂ້າງຕົວເຂົາ​. ບໍ່ວ່າຈະເປັນຄົນ, ສັດ ຫຼື ຕົ້ນໄມ້ກໍ່ຕາມ.

ເຊັ່ນດຽວກັນກັບການຖືສິນອົດງົດອາຫານ ຜູ້​ທີ່​ຖື​ສິນ​ອົດ​ ລາວຈໍາເປັນຕ້ອງອົດກັ້ນລະງັບຄວາມຮູ້ສຶກຂອງລາວ. ພ້ອມ​ທີ່​ຈະ​ສະ​ຫງົບສະງ່ຽມຈຽມຄຳເວົ້າ (ບໍ່​ຕອບໂຕ້) ດັ່ງ​ທີ່ທ່ານສາດ​ສະ​(ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ໄດ້​ກ່າວ​ວ່າ: **“ການ​ຖື​ສິນ​ອົດເປັນດັງ​ຄື​ກັບ​ກຳ​ແພງ (ທີ່ຄ່ອຍ​ປ້ອງສະກັດກັນ​ບໍ່​ໃຫ້​ເຂົ້າ ​ນະລົກ). ຫາກຜູ້ໃດທີ່ຖືສິນອົດ ​ລາວຜູ້ນັ້ນຢ່າ​ເຮັດ​ສິ່ງ​ທີ່​ໄຮ້​ປະ​ໂຫຍດ, ຫລື​ໃຈ​ຮ້າຍໂກດເຄືອງ. ຫາກມີຄົນ​​ໃດດ່າທໍ​​ຫຼື​ທຳ​ຮ້າຍ​ເຂົາ, ກໍ່ຈົ່ງ​ຕອບໄປ​ວ່າ, ‘ຂ້ອຍກຳລັງຖືສິນອົດ​.”25**

# **ຊະກາດ ຫຼັກປະກັນສັງຄົມເພື່ອການສ້າງສັນຕິພາບ**

ການຈ່າຍ ຊະກາດ ນັບເປັນໜຶ່ງໃນຂໍ້ກຳນົດບົດບັນຫຍັດຂອງອິດສະລາມທີ່ໃຫ້ຄວາມສຳຄັນເນັ້ນໜັກກັບສັນຕິພາບ ນັ້ນກໍ່ຄືການປອດປ່ອຍຕ່ອງໂສ້ຂອງຄວາມທຸກຍາກ ແລະ ໂລກໄພໄຂ້ເຈັບ.

ຊະກາດ ຄືໜຶ່ງໃນຫ້າຫຼັກການຂອງອິດສະລາມ ທ່ານສາດ​ສະ​ດາ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ໄດ້​ກ່າວໄວ້ວ່າ: “**ນອກເໜືອຈາກຊະກາດແລ້ວ ຢັງມີຫຼາຍຊ່ອງທາງທີ່ຊາວມຸດສະລິມຕ້ອງບໍລິຈາກສັບສົມບັດຂອງເຂົາ.”26**

ດ້ວຍເຫດນີ້ ອິສລາມບໍ່ໃຫ້ການຍອມຮັບ ຖ້າຫາກບຸກຄົນໃດນຶ່ງໃນສັງຄົມປະສົບກັບຄວາມອຶດຢາກຫິວໂຫຍ ເຖິງແມ່ນວ່າຄົນໆນັ້ນບໍ່ແມ່ນມຸດສະລິມກໍ່ຕາມ ອິສລາມຖືວ່າ​​ເປັນ​ຫນ້າ​ທີ່​ຂອງ​ທຸກ​ຄົນ​ທີ່​ຈະຕ້ອງໃຫ້ຫຼັກ​ຮັບ​ປະ​ກັນ​ເລື່ອງປາກທ້ອງແກ່ສະມາຊິກທຸກຄົນໃນ​ສັງ​ຄົມ​. ດັ່ງ​ທີ່ທ່ານສາດ​ສະ​ດາ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ໄດ້​ກ່າວ​ວ່າ: **“ບໍ່ແມ່ນຜູ້ທີ່ເຊື່ອຕໍ່ຂ້ອຍ ຖ້າ​ຜູ້​ໃດ​ນອນ​ໃນ​ຕອນ​ກາງ​ຄືນ​ໃນ​ສະ​ພາບ​ເຕັມອິ່ມ ໃນຂະນະທີ່ເພື່ອນບ້ານໃກ້ຄຽງຂອງລາວກໍາລັງອຶດຫິວ, ທັ້ງໆທີ່ລາວຮູ້ເຫັນ.”27**

ຄຳວ່າເພື່ອນບ້ານ ລວມທັງຄົນທີ່ມຸດສະລິມ ແລະ ຄົນທີ່ບໍ່ແມ່ນຊາວມຸດສະລິມ.

ມີ​ລາຍ​ງານ​ທ່ານມຸຈາຮິດ ນັກວິຊາການຊາວມຸດສະລິມໃນສະຕະວັດທີສອງກ່າວວ່າ: ເທື່ອໜຶ່ງທ່ານໄດ້ນັ່ງຢູ່ກັບ ທ່ານອັບດຸລລໍຫ໌ ອິບນຸ ອັມຣ ຣໍດີຍັລລໍຮຸອັນຮຸມາ ໜຶ່ງໃນສາວົກຂອງທ່ານສາດສະດາ ໃນຂະນະທີ່ຄົນຮັບໃຊ້ຂອງທ່ານກຳລັງຕັດຊີ້ນແບ້, ທ່ານອັບດຸລລໍຫ໌ໄດ້ເວົ້າກັບຜູ້ຮັບໃຊ້ຂອງທ່ານ: “​ຕອນ​ໃດສິແລ້ວ? ເມື່ອຊຳແຫລະຊີ້ນແລ້ວໆ ເຈົ້າຈົງນຳເອົາໄປ​ໃຫ້ແກ່​ເພື່ອນ​ບ້ານ​ຊາວ​ຢິວ​ຂອງ​ເຮົາ” ​ທັນໃດນັ້ນມີຄົນຖາມຂຶ້ນມາວ່າ​ “ເອົາໄປໃຫ້ຊາວຢິວແນວນັ້ນບໍ?” ທ່ານອັບດຸລລໍຫ໌ ຕອບວ່າ “ຂ້າ​ພະ​ເຈົ້າ​ເຄີຍ​ໄດ້​ຍິນທ່ານ​ສາສະນະທູດ​ເຄີຍສັ່ງເສຍ​ບ່ອຍໆວ່າ ໃຫ້ພວກເຮົາເຮັດດີຕໍ່ເພື່ອນບ້ານຂອງພວກເຮົາ ຈົນພວກເຮົາຄິດວ່າ ທ່ານອາດຈະອະນຸຍາດໃຫ້ເພື່ອນບ້ານຂອງທ່ານສາມາດຮັບມໍລະດົກຈາກພວກເຮົາໄດ້.” 28

ເປັນທີ່ຮູ້ກັນດີວ່າ ໜຶ່ງໃນບັນດາຜູ້ມີສິດທີ່ຈະໄດ້ຮັບຊະກາດນັ້ນ ແມ່ນ ຊາວກາຟິຣ (ຜູ້ທີ່ບໍ່ແມ່ນຊາວມຸດສະລິມ) ທີ່ປະສົງທີ່ຈະຮັບອິດສະລາມ ນັກວິຊາການອິດສະລາມຕ່າງກໍ່ຍອມຮັບວ່າ ອະນຸຍາດໃຫ້ ຮັບຂອງຂວັນຈາກຜູ້ທີ່ປະຕິເສດສັດທາ ບໍ່ວ່າຈະເປັນພັກພວກໃດ ເຖິງແມ່ນວ່າກະທັ່ງພວກທີ່ເຮັດສົງຄາມຕໍ່ສູ້ກັບຊາວມຸດສະລິມກໍ່ຕາມ.29

ສັນຕິພາບໃນອິດສະລາມບໍ່ຈໍາກັດພຽງສະເພາະແຕ່ເພື່ອນບ້ານທີ່ເປັນມະນຸດເທົ່ານັ້ນ ຫາກແຕ່ມັນຍັງກວມເອົາທັ້ງສັດ ຫຼືແມ້ກະທັ້ງຫມາ ທີ່ອິດສະລາມຖືວ່າເປັນສັດທີ່ບໍ່ສະອາດ (ນະຍິສ)

ແມ່ຍິງນາງໜຶ່ງຕ້ອງເຂົ້ານະຣົກ ດ້ວຍ​ເຫດ​ຜົນ​ທີ່​ນາງ​ກັກ​ຂັງ​ແລະ ​ທໍລະມານ​ແມວ​ຈົນ​ຕາຍ ດັ່ງຄວາມຫມາຍຂອງຫະດິຊວ່າ: **“ແມ່ຍິງນາງໜຶ່ງຕ້ອງເຂົ້ານະຣົກ ດ້ວຍສາເຫດ​ທີ່​ນາງ​ກັກ​ຂັງ​ ແລະ ​ທໍລະມານ​ແມວໂຕໜຶ່ງ** **ຸໂດຍທີ່ນາງ​ບໍ່​ໃຫ້​​ຫາ​ອາຫານ​ ແລະ ບໍ່ປ້ອຍໃຫ້ມັນຫາອາຫານ​ເອງ ຈົນແມວໂຕນັ້ນຕາຍຍ້ອນຄວາມອຶດຫິວ.”30**

ໃນຂະນະດຽວກັນ, ປະຕູສະຫວັນຕ້ອນຮັບຊາຍຄົນໜຶ່ງ ແລະການໃຫ້ອະໄພຂອງອັລລໍຫ໌ໄດ້ແຜ່ເຖິງຊາຍຜູ້ນັ້ນ ເນື່ອງຈາກ​ລາວມີຄວາມເມດຕາ​ໃຫ້​ນ້ຳ​ແກ່​ໝາ​ທີ່​ເລຍດີນຝຸ່ນ​ເພື່ອ​ແກ້​ຄວາມ​ກະຫາຍ​ນ້ຳ ດັ່ງທີ່ປາກົດຢູ່ໃນຫະດິຊທີ່ລາຍງານໂດຍ ອະບູ ຫຸຣອຍເຣາະຫ໌ ຣໍດິຍັລລໍຮຸອັນຮຸ ຄວາມວ່າ: **“ໃນຂະນະທີ່ຊາຍຄົນໜຶ່ງຍ່າງຢູ່ບົນຖະຫນົນ ລາວຮູ້ສຶກກະຫາຍນໍ້າຢ່າງເປັນທີ່ສຸດ ແລະໄດ້ພົບເຫັນນໍ້າສ້າງແຫ່ງໜຶ່ງ ລາວ​ຈຶ່ງ​ປີນ​ລົງ​ໄປ​ດື່ມ​ນໍ້າ​ຈາກ​ນໍ້າສ້າງ​ນັ້ນ ແລ້ວກັບອອກ​ມາ. ທັນໃດນັ້ນລາວໄດ້ພົບກັບໝາໂຕໜຶ່ງທີ່ກະຫາຍນໍ້າຫຼາຍ ຈົນຕ້ອງເລຍດິນເພື່ອບັນເທົາຄວາມກະຫາຍ ຜູ້ຊາຍຄິດກັບຕົນເອງວ່າ, ໝາໂຕນີ້ກະຫາຍນໍ້າຄືກັບຂ້ອຍກະຫາຍນໍ້າກ່ອນຫນ້ານີ້, ລາວ​ຈຶ່ງ​ລົງ​ໄປ​ໃນ​ນໍ້າສ້າງ​ອີກ ແລະ ​ໃຊ້​ເກີບ​ຂອງລາວ​ເພື່ອ​ຕັກ​ນໍ້າ ແລະ​ໃຊ້​ປາກ​ຄາບເກີບ​ທີ່​ເຕັມ​ໄປ​ດ້ວຍ​ນ້ຳເອົາຂຶ້ນມາ ແລະ ຖອກໃສ່​ປາກ​ໝາໂຕນັ້ນ​. ອັລລໍຫ໌ຊົງຕອບແທນລາງວັນໃຫ້ລາວສໍາລັບການກະທໍາຂອງລາວ. ພຣະອົງ​ໄດ້​ໃຫ້​ອະໄພໂທດແກ່​ລາວ​ແລ້ວ.”**

ບັນດາ​ສາວົກ​ຂອງທ່ານໄດ້​ຖາມ​ວ່າ: “ພວກ​ເຮົາ​​ໄດ້​ການຕອບແທນເນື່ອງຈາກ ເຮັດດີ​ຕໍ່​ສັດແນວນັ້ນ​ບໍ?” ທ່ານສາດ​ສະ​ດາ (ຂໍຄວາມຈຳເລີນ ​ແລະ ​ສັນ​ຕິ​ສຸກຈົງມີແກ່​ທ່ານ) ຕອບວ່າ: **“ການເຮັດ​ດີ​ຕໍ່​ທຸກສິ່ງທີ່ຫົວໃຈຢັງມີ​ຊີວິດ​ ຈະໄດ້ຮັບຜົນຕອບແທນ** 31

25 ອັລ-ບຸກຄໍຣີ (ໝາຍເລກ 1984-1904)

26 ອັດ-ຕັຣມີຊີ (ໝາຍເລກ 659) ອັດ-ດາຣີມີຍ໌ (1:385) ອັລ -ອັລບານີຍ໌ ຕັຄຣິຈ *ອະຫາດິຊ ມຸຊກິລະຕຸລ ຟັກຣ* (ໝາຍເລກ 103) ເປັນຫະດິຊ ດໍອິຟ

27 ອັລ-ບັຊຊາຣ *ກັຊຟູລ ອັສຕາຣ* (ໝາຍເລກ 119) ອັດ-ເດາະບາຣໍນີ ອ*ັລ-ມຸອຈັມ ອັລ-ກະບີຣ (1:66)* ອັລ -ອັລບານີຍ໌ ລວມຫະດິຊຊໍຮິຫ໌ (ໝາຍເລກ 149) ເປັນຮະດິຊ ຊໍຮິຫ໌.

28 ອັລ-ບຸກຄໍຣີ ອ້າງຈາກ ອັລ-ອັລບານີຍ໌ ຊໍຮິຫ໌ ອັລ-ອະດັບ ອັລ-ມຸຟຣ໊ອດ (ໝາຍເລກ847)

29 ອິບນຸ ກຸມາມະຫ໌ ອັລ-ມຸກີນີ (1984-1904) 30 ອັລ-ບຸກຄໍຣີ (ໝາຍເລກ 3482) ມຸສລິມ (ໝາຍເລກ 6915)

31 ອັລ-ບຸກຄໍຣີ (ໝາຍເລກ 2363) ມຸສລິມ (ໝາຍເລກ 2244)

**ນີ້ແມ່ນຕົວຢ່າງຂອງສັນຕິພາບທີ່ສົມບູນແບບໃນອິສລາມ ສັນຕິພາບທີ່ຝັງເລິກຢູ່ໃນຈິດໃຈ ແລະ ຖືກເຜີຍອອກມາໂດຍຜ່ານການກະທໍາອັນປ່ຽມດ້ວຍຄວາມເມດຕາ ກະລຸນາ ຄວາມເອື້ອເຟື້ອເພື່ອແຜ່ ແລະ ຄວາມອ່ອນໂຍນ ສັນຕິພາບທີ່ແຜ່ລາມໄປທົ່ວທຸກມຸມໂລກດ້ວຍຄວາມໝາຍທີ່ແຝງຢູ່ທັ້ງໝົດຂອງມັນ ບັນດາຜູ້​ທີ່ດຳລົງໄວ້ເຊິ່ງ​​ຄວາມ​ສັນຕິພາບ ຈະ​ໄດ້​ຮັບ​ການ​ຍ້ອງ​ຍໍ​ ແລະ ຜົນຕອບແທນ​ໃນ​ສະ​ຫວັນອັນສູງສົ່ງ ສັນຕິພາບ​ທີ່​ນຳມາເຊິ່ງ​ຄວາມ​ສະຫງົບສຸກ​ມາ​ຍັງມວນມະນຸດ​ ແລະ ​ປະ​ເທດ​ຊາດບ້ານເມືອງ ແລະເປັນເຫດໃຫ້ອັລລໍຫ໌ຍົກຍ້ອງສັນລະເສິນ ແລະ ໃຫ້ລາງວັນຕອບແທນຜູ້ທີ່ຮັກສັນຕິພາບໃນວັນແຫ່ງການພິພາກສາ.**

# ArtIslam1ສັນຕິພາບ

# ໃນມິນິຂອງຄວາມສຳພັນກັບຊາວຕ່າງສາສະນິກ

# **ສູ່ສັນຕິພາບ ແລະ ການຮ່ວມມືກັນ**

ຫນຶ່ງໃນຫຼັກການທີ່ສໍາຄັນຂອງອິດສະລາມທີ່ໄດ້ສ້າງຕັ້ງຂຶ້ນສໍາລັບການດຳເນິນຊີວິດຂອງມະນຸດ ຄື ຄວາມສະຫງົບຄວານສານຕິ ແລະ ຄວາມມັ່ນຄົງປອດໄພ ຄວາມສໍາພັນຂອງອິດສະລາມກັບສາສະຫນາອື່ນໆ, ບໍ່ວ່າຈະຢູ່ໃນລະດັບບຸກຄົນ ຫຼື ລະດັບປະເທດຊາດ ຄືຄວາມສໍາພັນໃນຮູບແບບຂອງການຮູ້ຈັກເຊິ່ງກັນແລະກັນ ສະໜັບສະໜູນເກື້ອກູນກັນ ການເຜີຍແຜ່ ແລະ ເຮັດຄວາມດີ ບໍ່ແມ່ນຄວາມສໍາພັນໃນຮູບແບບການຂັດແຍ້ງ, ການກໍ່ການຮ້າຍ, ຫຼື ການໂຄ່ນລົ້ມ.

ຫາກເຮົາໄດ້ພິຈາລະນາຄໍາສອນຕ່າງໆ ຂອງອິດສະລາມ, ຍ່ອມຕ້ອງເຫັນໄດ້ຊັດເຈນວ່າພື້ນຖານຂອງຄໍາສອນຂອງອິດສະລາມ ຄືການເຊີນຊວນມວນມະນຸດຊາດສູ່ການສ້າງຄວາມຜາສຸກ ແລະສັນຕິພາບຄວາມສະຫງົບສຸກຢ່າງແທ້ຈິງ ແລະ ຄອບຄຸມທຸກສິ່ງໃນໂລກນີ້ແລະໂລກໜ້າ ໃນໂລກນີ້ແມ່ນຄວາມສັນຕິ ແລະ ຄວາມຫມັ້ນຄົງໃນຊີວິດ ແລະ ໃນ​ໂລກ​ໜ້າ​ແມ່ນ​ຄວາມຜາ​ສຸກ​ໃນສວນສະຫວັນ, ເຊີ່ງເປັນທີ່ພຳນັກ​ທີ່ເຕັມໄປດ້ວຍ​ຄວາມ​ສັນຕິ​ທີ່​ຍືນ​ຍົງ.

ອັລລໍຫ໌ໄດ້​ກ່າວ​ວ່າ​:

﴿**وَلْتَكُنْ مِنْكُمْ أُمَّةٌ يَدْعُونَ إِلَى الْخَيْرِ وَيَأْمُرُونَ بِالْمَعْرُوفِ وَيَنْهَوْنَ عَنِ الْمُنْكَرِ وَأُولَئِكَ هُمُ الْمُفْلِحُونَ﴾** (آل عمران: 104)

ຄວາມໝາຍວ່າ **ແລະຈົງ​ໃຫ້​ມີ​ໃນ​ບັນ​ດາ​ພວກ​ເຈົ້າ ເຊີ່ງ​ເປັນ​ປະຊາຊາດໜຶ່ງທີ່ເຊື້ອ​ເຊີນສູ່ຄວາມປະເສິດ ສັ່ງເສຍໃນເລື່ອງການ​ກະທຳ​ຄວາມ​ດີ ແລະ ຫ້າມປາມຈາກຄວາມຊົ່ວຮ້າຍ ແລະ ພວກເຂົາເຫຼົ່ານັ້ນຄືຜູ້ທີ່ປະສົບຜົນສໍາເລັດ** (3: 104).

ຄຸນງາມຄວາມປະເສີດທີ່ກ່າວເຖິງໃນໂອງການຂ້າງເທິງນີ້ ຄື ອິດສະລາມ, ເຊິ່ງເປັນລະບອບແຫ່ງການດຳເນີນຊີວິດສຳຫຼັບມະນຸດຊາດ.

ອັລກຸຣອານໄດ້ເຊື້ອເຊີນມວນມະນຸດທັ້ງຫຼາຍສູ່ການຍອມຮັບອິດສະລາມ ຊຶ່ງເປັນຫົນທາງສູ່ຄວາມສຳເລັດ ແລະ ​ເປັນ​ຫົນ​ທາງ​ສູ່​ ການສ້າງ​ສັນ​ຕິ​ພາບ​ຮ່ວມ​ກັນທັ້ງ​ໃນ​ໂລກ​ນີ້ ​ແລະ ໂລກ​ໜ້າ ແຕ່ດ້ວຍພຣະປະສົງຂອງພຣະຜູ້ເປັນເຈົ້າ ເຮົາ​​ພົບ​ວ່າມີ​ມະນຸດ​ບາງສ່ວນ​ໄດ້​ປະຕິເສດ​ຄຳ​ເຊີນຊວນ​ນີ້ ​ແລະ ​ບໍ່ຍອມຮັບ​​ຫຼັກ​ການ​ຮ່ວມ​ມື​ເພື່ອໃຫ້​ເກີດ​ສັນຕິພາບແຫ່ງ​ອິດສະ​ລາມ​ທີ່​ຄອບຄຸມ​ທັ້ງ​ສອງ​ໂລກ

ຢ່າງໃດກໍຕາມ, ເຖິງແມ່ນວ່າບໍ່ແມ່ນທຸກຄົນທີ່ຈະຍອມຮັບອິດສະລາມ, ແຕ່ອິດສະລາມກໍ່ຍັງເຊື້ອເຊີນມວນມະນຸດທັ້ງໝົດສູ່ການເຮັດຄວາມຮູ້ຈັກ ແລະ ຊ່ວຍເຫຼືອເຊິ່ງກັນແລະກັນ ໃນເລື່ອງຄຸນງາມຄວາມດີແລະຄຸນງາມຄວາມດີສິ່ງທີ່ເປັນປະໂຫຍດແກ່ສັງຄົມ ແລະ ຄຸນນະທຳທີ່ດີ​ ເພື່ອໃຫ້ເກິດ​ສັນຕິພາບ​ໃນ​ບໍລິບົດ​ຍ່ອຍ​ສະ​ເພາະ​ສຳຫຼັບ​ໂລກ​ນີ້​ເຊັ່ນ​ດຽວ​ກັນ

ອັລກຸຣອານໄດ້ກຳໜົດຂອບເຂດຂອງຄວາມສຳພັນລະຫວ່າງມະນຸດວ່າ

**﴿يَا أَيُّهَا النَّاسُ إِنَّا خَلَقْنَاكُمْ مِنْ ذَكَرٍ وَأُنْثَى وَجَعَلْنَاكُمْ شُعُوباً وَقَبَائِلَ لِتَعَارَفُوا إِنَّ أَكْرَمَكُمْ عِنْدَ اللَّهِ أَتْقَاكُمْ إِنَّ اللَّهَ عَلِيمٌ خَبِيرٌ﴾**

(الحجرات : 13)

ຄວາມໝາຍ: **ໂອ້ ມະນຸດທັງປວງ! ແທ້​ຈິງ​ ​ເຮົາ​ໄດ້​ສ້າງ​ພວກ​ເຈົ້າ​ຈາກເພດ​ຊາຍ​ ແລະ ເພດ​ຍິງ (ໝາຍ​ເຖິງສ້າງມາຈາກອາ​ດຳ ​ແລະ ​ຮາວາ (ເອວາ) ຜູ້ມະນຸດຊາຍ​ຍິງ​ຄູ່​ທຳ​ອິດ) ແລະ​ ໃຫ້​ພວກ​ເຈົ້າ​ເປັນ​ກຸ່ມພວກ ແລະ ​ຫມູ່ເຫລົ່າ ເພື່ອ​ພວກເຈົ້າ​ຈະ​ໄດ້​ສ້າງ​ຄວາມ​ຮູ້​ຈັກ​ເຊິ່ງ​ກັນ​ແລະ​ກັນ​ ແທ້​ຈິງ​ແລ້ວ, ຜູ້​ທີ່​ມີ​ກຽດ​ທີ່​ສຸດ​ໃນ​ບັນດາ​ພວກ​ເຈົ້າ ນະ​ທີ່ອັລລໍຫ໌​ແມ່ນ​ຜູ້​ທີ່​ຢ້ານ​ກົວຢຳເກຼງຫລາຍ​ທີ່​ສຸດ ແທ້ຈິງອັລລໍຫ໌ນັ້ນຊົງຮອບຮູ້ຢ່າງລະອຽດຖີ່ຖ້ວນຍິ່ງ**  (49: 13).

ການເຮັດຄວາມຮູ້ຈັກເຊິ່ງກັນແລະກັນ ໃນປະເດັນຄວາມສຳພັນລະຫວ່າງມະນຸດ ບໍ່ວ່າຈະມີຄວາມແຕກຕ່າງທາງຊົນເຜົ່າ, ສັນຊາດ, ສີຜິວ, ແລະ ພາສາ ມີໄນຍະເລິກຊຶ້ງກວ່າພຽງແຕ່ການຮູ້ຈັກຊື່ພຽງຜິວເຜິນ ທະວ່າເປັນການເຮັດຄວາມຮູ້ຈັກທີ່ຈະນໍາໄປສູ່ການແລກປ່ຽນຄຸນປະໂຫຍດແຫ່ງຄຸນງາມຄວາມດີອັນສູງສົ່ງ ແລະ ການຊ່ວຍເຫຼືອສະຫນັບສະຫນູນລະຫວ່າງກັນແລະກັນ.

ແລະເພື່ອສ້າງຄວາມຫມາຍຂອງການເຮັດຄວາມຮູ້ຈັກທີ່ມີຈຸດປະສົງອັນຍິ່ງໃຫຍ່ນີ້ ຍ່ອມຕ້ອງການທຳມະຊາດແຫ່ງຄວາມສຳພັນທີ່ສັນຕິ ແລະ ເອື້ອອໍານວຍ ໂດຍວິທີ​ການ​ແຂ່ງ​ຂັນມີຄວາມ​ຕັ້ງ​ໃຈ​ທີ່​ຈະ​ປະ​ຕິ​ບັດ​ເພື່ອ​ຄວາມ​ຢຳເກຼງ ແລະ ​ການ​ສະ​ແຫວງ​ຫາ​ກຽດອັນ​ສູງສົ່ງ ຢົກລະດັບເສີມຂະຫຍາຍສາຍພົວພັນລະຫວ່າງຕົວບຸກຄົນ ກຸ່ມຊົນ ​ແລະ ເຊື້ອຊາດ​ຂຶ້ນ​ສູ່​ລະດັບ​ແລກປ່ຽນອັນເປັນເປົ້າປະສົງ ​ນັ້ນກໍ່ຄື **“ການເຮັດ​ຄວາມ​ຮູ້ຈັດເຊິ່ງກັນ​ແລະ​ກັນ” ​ແລະ “​ແລກປ່ຽນ​ຄວາມ​ຮູ້ ​ແລະ ປະສົບ​ການ” ​**ດ້ວຍ​ຄວາມ​ໝາຍ ໃນຍະທັ້ງໝົດແລະ ຂອບເຂດອັນກ້ວາງ​ຂວາງຂອງມັນ

ດັງນັ້ນ ຖ້າຫາກຍິ່ງບັນລຸເປົ້າ​ປະສົງຂອງການ​ແລກປ່ຽນ​ຄວາມ​ຮູ້​ຈັກ ແລະ ການແລກປ່ຽນຄວາມຮູ້ ແລະ ປະສົບຄວາມສາມາດ ລະຫວ່າງຫມູ່ມະນຸດທຸກລະດັບໄດ້ຫຼາຍພຽງໃດ ກໍ່ແຮງສິຈະສາມາດອຸດຊ່ອງຫວ່າງເເຫ່ງການຕໍ່ສູ້ ແລະ ຄວາມຂັດແຍ້ງທີ່ເປັນເຫດຂອງການຂົ່ມເຫັງ ແລະ ການລະເມິດຮຸກຮານ ອັນຈະກໍ່ໃຫ້ເກີດການປະເຊີນຫນ້າ ແລະ ນໍາມາເຊິ່ງໄພຄວາມຫາຍະນະມາສູ່ສັງຄົມມະນຸດໄດ້ຫຼາຍທໍນັ່ນ ດ້ວຍເຫດນີ້ການເຮັດຄວາມຮູ້ຈັກກັນລະຫວ່າງມວນມະນຸດເພື່ອຈຸດປະສົງເຊັ່ນນີ້ ຈຶ່ງເປັນເຫດໃຫ້ເກີດຄວາມສັນຕິພາບສະຫງົບສຸກອັນໃຫຍ່ຫຼວງມາສູ່ສັງຄົມມະນຸດ.

ອັລລໍຫ໌ໄດ້ດຳລັດໃນອັລກຸຣອານວ່າ

**﴿ وَتَعَاوَنُوا عَلَى الْبِرِّ وَالتَّقْوَى وَلا تَعَاوَنُوا عَلَى الإثْمِ وَالْعُدْوَانِ وَاتَّقُوا اللَّهَ إِنَّ اللَّهَ شَدِيدُ الْعِقَابِ﴾** (المائدة : 2)

ຄວາມວ່າ **ແລະຈົງ​ຊ່ວຍ​ເຫຼືອເຊິ່ງ​ກັນ​ແລະ​ກັນ​ໃນ​ຄວາມ​ດີ​ ແລະ ການຢຳເກຼງ, ແລະ ຢ່າໄດ້ຮ່ວມມືຊ່ວຍເຫຼືອໃນການເຮັດບາບ ແລະ ການລ່ວງລະເມີດ. ແລະຈົງຢຳເກຼງຢ້ານຕໍ່ອັລລໍຫ໌​ ແທ້ຈິງອັລລໍຫ໌ ເປັນຜູ້ໜັກຫນ່ວງໃນການລົງໂທດ**  (5: 2)

ທຳມະຊາດຂອງການຮູ້ຈັກກັນຈະນຳໄປສູ່ການເກື້ອກູນເຊິ່ງກັນແລະກັນລະຫວ່າງຝ່າຍຕ່າງ ໆ ທີ່ຫລາກຫຼາຍ ອິດສະລາມໄດ້ວາງເງື່ອນໄຂການຊ່ວຍເຫຼືອເກື້ອກູນເປັນເປົ້າປະສົງບົນຫຼັກຂອງການເຮັດດີແລະ ການຢຳເກຼງຢ້ານກົວຕໍ່ພຣະຜູ້ເປັນເຈົ້າ ຫຼັກການສອງຢ່າງນີ້ເປັນຈຸດລວມຂອງຄວາມດີງາມ ແລະ ຄວາມສັນຕິພາບສໍາຫຼັບມວນມະນຸດທັງໂລກນີ້ ແລະ ໂລກໜ້າ ໃນຂະນະທີ່ການຊ່ວຍເຫຼືອກັນໃນການເຮັດບາບສິ່ງບໍ່ດີ ແລະ ການລະເມີດທີ່ເກີດຂື້ນຫຼາຍ ໆ ເທື່ອ ລະຫວ່າງຜູ້ຄົນໃນໂລກນັ້ນ ເປັນສິ່ງຕ້ອງຫ້າມໃນອິດສະລາມ ເນື່ອງຈາກວ່າທັງສອງປະການຂ້າງຕົ້ນເປັນສາເຫດແຫ່ງຄວາມຊົ່ວຮ້າຍ ແລະ ຫາຍະນະທັງຫລາຍທີ່ນໍາໄປສູ່ສົງຄາມ, ການແບ່ງແຍກ, ແລະ ຈຸດໄຟແຫ່ງຄວາມຂັດແຍ້ງທີ່ຈະທໍາລາຍສັນຕິພາບ ແລະ ຄວາມສະຫງົບສຸກຂອງມະນຸດຊາດໃນທີ່ສຸດ.

ຈາກທີ່ກ່າວມາຂ້າງເທິງ ​ເປັນ​ທີ່​ຈະ​ແຈ້ງ​ແລ້ວ​ວ່າພື້ນຖານ​ເດິມ​ຂອງ​ຄວາມສຳພັນ​ລະຫວ່າງ​ປະຊາຊາດມຸດ​ສະ​ລິ​ມກັບປະຊາຊາດ​ອື່ນ ໆ ນັ້ນ ຄື​​ສັນຕິພາບ ສ່ວນສົງຄາມ​ແລະ​ການຕໍ່ສູ່ປະທະກັນນັ້ນ​ເປັນສິ່ງທີ່ເກິດຂຶ້ນພາຍຫລັງ ຍ້ອນເຫດ ​ແລະ ​ປັດ​ໄຈ​ທີ່ມີ​ຜູ້​ອື່ນ​ຮຸກຮານ ​ແລະ ​ລະ​ເມີດ​ຕໍ່ພວກ​ເຂົາ​ເຈົ້າ ​ແລະ ​ສາສະໜາຂອງພວກເຂົາ.

ສັນຕິພາບເປັນສິ່ງທີ່ຖືກກຳໜົດໃຫ້ມີກັບທຸກຄົນ ​ບໍ່​ແມ່ນ​ຍ້ອນ​ເປັນ​ພຽງ​ແຕ່​ຜົນ​ຂອງ​ການຍອມຮັບ​ສັດທາເທົ່ານັ້ນ ຫາກແຕ່​ມັນ​ເປັນ​ພື້ນ​ຖານເດິມ​ທີ່​ມີ​ຫຼັກ​ຖານ​ວ່າຕ້ອງ​​ລະ​ເມີດ​ຫຼື​ຮຸກຮານ​ ໃນຂະນະທີ່ສົງຄາມຖືກບັນຫຍັດຂື້ນມາເພື່ອປົກປ້ອງສິດແລະເສລີພາບໃນການເຊີນຊວນຮຽກຮ້ອງຂອງອິດສະລາມ ແລະ ​ຂະຈັດໄພຄຸກຄາມ​​ຂົ່ມ​ຂູ່​ຕໍ່​ຜູ້​ທີ່​ເຊື່ອ​ນັບຖືອິສລາມ ເປັນການຮັບປະກັນເສັ້ນທາງແຫ່ງການເຊີນຊວນສູ່ອິດສະລາມທີ່ຍົກທຸງແຫ່ງຄວາມເມດຕາ ແລະ ສັນຕິພາບ ອີກທັ້ງຢັງ​ເພື່ອ​ປົກ​ປ້ອງ​ສິດ​ເສລີ​ພາບ​ຂອງມວນມະ​ນຸດໃນການນັບຖື ອິສລາມເປັນສາດ​ສະ​ຫນາ​ ແລະ ​ວິ​ຖີການດຳເນິນ​ຊີ​ວິດ​ດ້ວຍຄວາມສະໝັກໃຈ ບໍ່ແມ່ນໂດຍການບີບບັງຄັບຂູ່ເຂັນ ອັລລໍຫ໌ໄດ້ກ່າວ​ວ່າ​

**﴿لا إِكْرَاهَ فِي الدِّينِ قَدْ تَبَيَّنَ الرُّشْدُ مِنَ الْغَيِّ فَمَنْ يَكْفُرْ بِالطَّاغُوتِ وَيُؤْمِنْ بِاللَّهِ فَقَدِ اسْتَمْسَكَ بِالْعُرْوَةِ الْوُثْقَى لا انْفِصَامَ لَهَا وَاللَّهُ سَمِيعٌ عَلِيمٌ﴾**  (البقرة: 256)

ຄວາມຫມາຍວ່າ **ບໍ່ມີການບັງຄັບໃນ (ການນັບຖື) ສາດສະຫນາ (ອິດສະລາມ) ແທ້ຈິງທາງນຳນັ້ນໄດ້ປະຈັກຊັດຈາກຄວາມຄົດຄ້ຽວແລ້ວ ດັງນັ້ນຫາກຜູ້ໃດໄດ້ປະຕິເສດຄວາມຈອມປອມ ແລະ ສັດທາຕໍ່ອັລລໍຫ໌ແລ້ວ ສະແດງໃຫ້ເຫັນວ່າລາວໄດ້ຍຶດເອົາເຊືອກອັນແນ່ນຫນາແລ້ວ ແລະ ມັນຈະບໍ່ມີວັນຫຼຸດຈາກໄປ ແລະ ອັລລໍຫ໌ຊົງເປັນຜູ້​ໄດ້​ຍິນ​ ແລະ ​​ຮູ້ດີຍິ່ງ(2:256​)​.**

ເປັນສິ່ງທີ່ປະຈັກຊັດເຈນໃນປະຫວັດສາດອິດສະລາມວ່າ ຜູ້​ຄົນ​ທີ່​ອາ​ໄສ​ຢູ່​ໃນ​ລັດ​ອິດ​ສະ​ລາມ ມີ​ສິດ​ເສລີ​ພາບ​ຢ່າງ​ຄົບ​ຖ້ວນ​ທີ່​ຈະ​ເລືອກນັບຖື​ສາ​ສະ​ໜາ​ໃດ​ກໍ່ໄດ້ ບໍ່ປະກົດໃນປະຫວັດສາດອິດສະລາມອັນຍາວນານວ່າມີການບັງຄັບຂູ່ເຂັນໃຫ້ຊາວຍິວ ຊາວຄຣິດສະຕຽນ, ຫຼືຄົນອື່ນ ໆ ໃຫ້ປ່ຽນມານັບຖືເປັນອິດສະລາມ ຂໍ້ເທັດຈິງນີ້ເປັນທີ່ຍອມຮັບກັນ ແມ້ແຕ່ໃນກຸ່ມສາສະນິກອື່ນ ອະທິເຊັ່ນ ທໍມັສ ອາໂນລດ໌ ນັກບຸລະພາຄະດີຊາວອັງກິດຜູ້ໜຶ່ງທີ່ໄດ້ກ່າວວ່າ “ເຮົາບໍ່ເຄີຍໄດ້ຍິນວ່າມີຄວາມພະຍາຍາມໃດໆ ​ທີ່​ເປັນ​ແຜນການເພື່ອບັງຄັບ​ໃຫ້​ຜູ້ທີ່ບໍ່ແມ່ນມຸສລິມ​ໃຫ້​ຍອມຮັບອິສລາມ ຫຼື ​ວ່າ​ມີ​ການ​ບີບ​ບັງ​ຄັບ​​ຂົ່ມຂູ່​ໂດຍມີຈຸດໝາຍ​ເພື່ອ​ທຳລາຍ​ສາສະໜາ​ນັ້ນ ໆ .”32

32 ທໍມັສ ອາໂນລດຼ *ອັດ-ດະວະຫ໌ ອິລັລ ອິສລາມ (The Preaching of Islam) (ຫນ້າ 99)*

# **ສັນຕິພາບກັບສົງຄາມ**

ເປັນສິ່ງທີ່ທຸກຄົນລ້ວນຍອມຮັບວ່າ ນັບຕັ້ງແຕ່ອະດີດຈົນເຖິງປະຈຸບັນ ສົງຄາມບໍ່ເຄີຍຫາຍໄປຈາກໂລກ ອິດສະລາມເປັນສາສະໜາທີ່ເກີດຂຶ້ນທ່າມກາງໂລກທີ່ເຕັມໄປດ້ວຍຄວາມຂັດແຍ້ງ ແລະ ສົງຄາມລະຫວ່າງມະນຸດຊາດ ຈຶງຕ້ອງຄໍານຶງເຖິງຄວາມເປັນຈິງທີ່ບໍ່ສາມາດຫຼີກລ່ຽງໄດ້ ຕາບໃດທີ່ໂລກຕ້ອງປະປົນດ້ວຍກຸ່ມອັນຫຼາກຫຼາຍຂອງມະນຸດດ້ວຍອາລົມ ຄວາມຮູ້ສຶກ ແລະ ຄວາມຕ້ອງການທີ່ບໍ່ມີຂອບເຂດ ແລະ ຕາບໃດທີ່ຄວາມຮູ້ສຶກເຊັ່ນນີ້ ຢັງມີໃນຈິດໃຈຂອງມະນຸດ ບໍ່​ວ່າ​ຈະ​ຢູ່​ໃນ​ລະ​ດັບຕົວບຸກ​ຄົນ ​ຫຼື ​ສັງ​ຄົມ​ໃດກໍ່ຕາມ ແນ່ນອນທີ່ສຸດວ່າ ຈະຕ້ອງມີຄວາມຂັດແຍ້ງທີ່ອາດນໍາໄປສູ່ສົງຄາມໄດ້ໃນບາງກໍລະນີ.

ດ້ວຍເຫດນີ້ ສົງຄາມຈຶ່ງເປັນສິ່ງທີ່ຫຼີກລ່ຽງບໍ່ໄດ້ ແລະ ມີເປັນວີທີການທີ່ໜ້າຊົມເຊີຍ ຖ້າຫາກມີວັດຖຸປະສົງເພື່ອຕໍ່ຕ້ານຜູ້ຮຸກຮານ ຍັບຍັ້ງຄວາມບໍ່ຍຸຕິທໍາ ປົກປ້ອງຄວາມຈິງ ແລະ ເອື້ອມມື້ເພື່ອຊ່ວຍຜູ້ທີ່ຖືກກົດຂີ່ ສົງຄາມໃນລັກສະນະເຊັ່ນນີ້ຈຶ່ງເປັນການຈຸດປະກາຍຄວາມດີແກ່ມວນມະນຸດ ພ້ອມ​ກັນ​ນັ້ນ​ຫາກ​ເກີດ​ສົງຄາມ​ຂຶ້ນ​ໂດຍ​ມີ​ເປົ້າ​ໝາຍເພື່ອສ້າງ​​ຄວາມ​ພິນາດ​ຕໍ່​ໂລກ ກົດ​ຂີ່ຂົ່ມແຫງ​ຄົນທີ່​ອ່ອນແອ ປົ້ນແລະ ຍຶດເອົາຊັບພະຍາກອນແລະຄວາມຮັ່ງມີຂອງຊົນຊາດອື່ນ ສົງຄາມໃນລັກສະນະນີ້ເປັນສົງຄາມທີ່ຕ້ອງໄດ້ຮັບການປະນາມສາບແຊ່ງ ເນື່ອງຈາກວ່າບໍ່ພຽງແຕ່ເປັນສັນຍາລັກຂອງຄວາມຊົ່ວຮ້າຍຂອງສັງຄົມເທົ່ານັ້ນ ຫາກແຕ່ມັນເປັນສື່ແຫ່ງຄວາມຫາຍະນະຂອງຊາວໂລກທັງຫມົດ. ຂໍໃຫ້ ອັລລໍຫ໌ຄຸ້ມຄອງດ້ວຍເຖີດ

ດ້ວຍ​ເຫດ​ນີ້ ອິດສະ​ລາມ​ຈຶ່ງ​ຍອມ​ຮັບ​ຫຼັກການ​ພື້ນຖານທີ່ວ່າດ້ວຍ​​ສົງຄາມ ໂດຍຖືວ່າເປັນທີ່ອະນຸມັດຫາກເປັນການປົກປ້ອງພິທັກສັດຈະທຳ ແລະ ຄວາມສະຫງົບສັນຕິພາບ ແລະສະກັດກັ້ນຄວາມບໍ່ຍຸຕິທໍາ, ການຂົ່ມຂູ່, ແລະ ການລະເມິດຮຸກຮານ.

ອັລລໍຫ໌ໄດ້​ກ່າວ​ວ່າ​:

**﴿وَلَوْلا دَفْعُ اللَّهِ النَّاسَ بَعْضَهُمْ بِبَعْضٍ لَفَسَدَتِ الْأَرْضُ وَلَكِنَّ اللَّهَ ذُو فَضْلٍ عَلَى الْعَالَمِينَ﴾** (البقرة : 251)

ຄວາມຫມາຍວ່າ **ແລະຫາກວ່າອັລລໍຫ໌ບໍ່ຊົງປ້ອງກັນມະນຸດເຊິ່ງບາງສ່ວນຂອງພວກເຂົາດ້ວຍກັບບາງສ່ວນແລ້ວແນ່ນອນ ແຜ່ນດິນກໍ່ຍ່ອມເສື່ອມເສຍພັງພິນາດໄປແລ້ວ ແຕ່ທະວ່າອັລລໍຫ໌ ຊົງເປັນຜູ້ມີຄຸນອັນລົ້ນເຫຼືອເໜືອໂລກທັ້ງມວນ** (2:251)

ອັລລໍຫ໌ໄດ້ຕຣັດ​ອີກ​ວ່າ​:

**﴿وَلَوْلا دَفْعُ اللَّهِ النَّاسَ بَعْضَهُمْ بِبَعْضٍ لَهُدِّمَتْ صَوَامِعُ وَبِيَعٌ وَصَلَوَاتٌ وَمَسَاجِدُ يُذْكَرُ فِيهَا اسْمُ اللَّهِ كَثِيراً وَلَيَنْصُرَنَّ اللَّهُ مَنْ يَنْصُرُهُ إِنَّ اللَّهَ لَقَوِيٌّ عَزِيزٌ ، الَّذِينَ إِنْ مَكَّنَّاهُمْ فِي الْأَرْضِ أَقَامُوا الصَّلاةَ وَآتَوُا الزَّكَاةَ وَأَمَرُوا بِالْمَعْرُوفِ وَنَهَوْا عَنِ الْمُنْكَرِ وَلِلَّهِ عَاقِبَةُ الْأُمُورِ﴾** (الحج : 40-41)

ຄວາມຫມາຍວ່າ **ແລະຫາກອັລລໍຮ໌ບໍ່ຊົງປ້ອງກັນມະນຸດ ໂດຍໃຫ້ບາງສ່ວນຂອງພວກເຂົາປ້ອງກັນອີກບາງສ່ວນແລ້ວ ບັນດາຫໍສວດ ແລະໂບດ (ຂອງຄຣິດສະຕຽນ) ແລະສະຖານທີ່ສວດ (ຂອງຢິວ) ແລະມັສຍິດທັງຫຼາຍ ທີ່ພຣະນາມຂອງອັລລໍຮ໌ຖືກກ່າວເຖິງຢ່າງຫຼວງຫຼາຍ ຈະຕ້ອງຖືກທຳລາຍຢ່າງແນ່ນອນ ແລະ ແນ່ນອນອັລລໍຮ໌ຈະຊົງຊ່ວຍເຫຼືອຜູ້ທີ່ຊ່ວຍເຫຼືອພຣະອົງ ແທ້ຈິງອັລລໍຮ໌ເປັນຜູ້ທີ່ມີພະລັງ ແລະມີອຳນາດຢ່າງແທ້ຈິງ ບັນດາຜູ້ທີ່ເມື່ອພວກເຂົາໄດ້ຮັບຄວາມມັ່ນຄົງໃນແຜ່ນດິນແລ້ວ ພວກເຂົາຈະດຳລົງການລະຫມາດ ແລະການຈ່າຍຊະກາດ ພວກເຂົາຈະສັ່ງເສຍໃນຄວາມດີ ແລະ ຫັກຫ້າມຈາກຄວາມຊົ່ວ ແລະ ກັບອັລລໍຮ໌ແມ່ນບັ້ນປາຍແຫ່ງກິດຈະການທັງຫຼາຍ** (22:40-41)

ຄວາມໝາຍຂອງໂອງການນີ້ຄື ຖ້າຫາກບໍ່ເປັນເພາະການທີ່ອັລລໍຮ໌ໄດ້ບັນຍັດໃຫ້ບັນດາສາສະນະທູດ ແລະ ຜູ້ມີຄວາມເຊື່ອສັດທາເຮັດການຕໍ່ສູ້ ແລະ ຍິຮາດແລ້ວ ແນ່ນອນບັນດາຜູ້ຕັ້ງພາຄີ ຍ່ອມຕ້ອງເຂົ້າມາມີອຳນາດເຫນືອຜູ້ທີ່ນັບຖືສາສະໜາທັງຫຼາຍ ສັນຍະລັກຕ່າງໆ ຂອງສາສະໜາຈະຖືກທຳລາຍ ແຕ່ອັລລໍຮ໌ໄດ້ຊົງສະກັດກັ້ນຄວາມຊົ່ວຮ້າຍຂອງພວກເຂົາ ດ້ວຍການໃຊ້ໃຫ້ເຮັດການຕໍ່ສູ້ ແລະຍິຮາດກັບພວກເຂົາເຫຼົ່ານັ້ນ ເພາະຖ້າຫາກບໍ່ມີການຕໍ່ສູ້ ແລະຍິຮາດແລ້ວ ຄວາມບໍ່ຢຸຕິທຳກໍ່ຍ່ອມຕ້ອງມີໄຊເໜືອສັດຈະທັມໃນທຸກໝູ່ປະຊາຊາດເປັນແນ່ແທ້ 33

ດ້ວຍເຫດນີ້ ຕາມທັດສະນະຂອງອິດສະລາມ ສົງຄາມແມ່ນສິ່ງຈຳເປັນ ແລະບໍ່ອາດຫລີກລ່ຽງໄດ້ຫາກຕັ້ງຢູ່ບົນຫຼັກຂອງການຮັກສາ

33 ອັລ-ກຸຣຕູບີຍ໌ ອັລ-ຈາມຽະ ລິ ອະຫ໌ຫາມິລ ກຸຣອານ *(12:70)*

ສັນຕິພາບ ແລະ ຄວາມສະຫງົບສຸກ ດັ່ງນັ້ນ ບົດບັນຍັດວ່າດ້ວຍຍິຮາດ ຈຶ່ງບໍ່ແມ່ນຄຳສອນທີ່ໃຊ້ເປັນເຄື່ອງມືໃນການຮຸກຮານ ຫລື ກົດຂີ່ຂົ່ມແຫງຜູ້ທີ່ອ່ອນແອ ຫລື ເປັນຂໍ້ກ່າວອ້າງເພື່ອຜົນປະໂຫຍດສ່ວນຕົວ ຫລື ປະເທດໃດປະເທດໜຶ່ງເປັນການສຉະເພາະໂດຍເດັດຂາດ, ໃນຈຳນວນຫຼັກຖານທີ່ຊັດເຈນທີ່ສຸດໃນເລື່ອງນີ້ ແມ່ນຄວາມເຫັນຂອງບັນດານັກວິຊາການອິດສະລາມຢ່າງເປັນເອກະຉພາບວ່າ ບໍ່ອະນຸຍາດໃຫ້ຂ້າຄົນອື່ນທີ່ບໍ່ແມ່ນນັກຮົບ ໂດຍສະເພາະແມ່ນ ເດັກນ້ອຍຜູ້ຍິງ ຄົນເຖົ້າ ນັກບວດ ຜູ້ປ່ວຍ ແລະຜູ້ທີ່ມີລັກສະນະໃນຄວາມໝາຍນີ້

ຖ້າຫາກວ່າອິດສະລາມຍຶດປະເດັນສາສະໜາເປັນຫຼັກການພື້ນຖານຂອງການເຮັດສົງຄາມ ແລະ ຂ້າກັນແລ້ວ ແນ່ນອນຍ່ອມຕ້ອງຈະບໍ່ປ່ອຍບຸກຄົນເຫຼົ່ານີ້ດ້ວຍ ເພາະພວກເຂົາບໍ່ແມ່ນມຸສະລິມ ແລະບໍ່ຍອມຮັບໃນຄວາມເຊື່ອຂອງອິດສະລາມ

ແລະບໍ່ອາດທີ່ຈະກ່າວ ຫລື ຍອມຮັບໄດ້ວ່າ ເຫດຜົນທີ່ຕ້ອງປະຕິບັດກັບບຸກຄົນເຫຼົ່ານີ້ໂດຍສັນຕິວິທີ ແມ່ນເພາະພວກເຂົາເປັນບຸກຄົນທີ່ອ່ອນແອ ເນື່ອງຈາກໃນຄວາມເປັນຈິງຕາມປະຫວັດສາດ ມີແມ່ຍິງຫຼາຍຄົນທີ່ໄດ້ເຂົ້າຮ່ວມສູ້ຮົບໃນສົງຄາມ ແລະ ຕໍ່ສູ້ກັບສັດຕູຢ່າງກ້າຫານ ກວ່າຜູ້ຊາຍຫຼາຍເທົ່າ

ປະຫວັດສາດອິດສະລາມໄດ້ບັນທຶກແລ້ວວ່າ ສົງຄາມຕ່າງໆ ທີ່ທ່ານນະບີໄດ້ຕໍ່ສູ້ກັບຜູ້ປະຕິເສດສັດທານັ້ນ ລ້ວນແຕ່ຢູ່ໃນຂອບເຂດ ແລະ ບໍ່ໄດ້ອອກໄປຈາກກອບຂອງເຫດຜົນທີ່ອະນຸຍາດໃຫ້ກະທຳໄດ້ສົງຄາມເຫຼົ່ານັ້ນສ່ວນໃຫຍ່ແລ້ວແມ່ນເພື່ອປົກປ້ອງ ແລະ ຕອບໂຕ້ການລະເມີດຮຸກຮານທີ່ເກີດຂຶ້ນແທ້ໆນັ້ນເອງ.

# **ຄວາມຍຸຕິທຳຄືຮາກຖານຂອງສັນຕິພາບ**

ໂດຍສະຫຼຸບແລ້ວ ໃນມິຕິຂອງຄວາມສຳພັນລະຫວ່າງສາສະ-ໜາອິສລາມກັບຜູ້ອື່ນ ລ້ວນເຕັມໄປດ້ວຍຫຼັກແຫ່ງສັນຕິພາບ ຄຳສອນໃນອັລກຸຣອານຫຼວງຫລາຍໄດ້ສະໜັບສະໜູນ ແລະ ປູທາງໃຫ້ແກ່ແບບແຜນຂອງຄວາມສັນຕິພາບ ບໍ່ວ່າຈະເປັນໃນລະດັບທ້ອງຖິ່ນ ຫລືຫຼື ປະຊາຄົມລະຫວ່າງປະເທດ ແລະອີກທັງຍັງໄດ້ສະໜັບສະໜູນໃຫ້ໃຊ້ວິທີທາງສັນຕິວິທີ ດ້ວຍການຮຽກຮ້ອງໃຫ້ຄືນສິດຕ່າງໆ ທີ່ເປັນຂອງເຈົ້າຂອງສິດທິນັ້ນ, ຫ້າມລະເມີດຮຸກຮານຜູ້ໃດ ແລະ ຕ້ອງດຳລົງເຊິ່ງຄວາມຍຸດຕິທຳ ແລະ ການເຮັດຄວາມດີກັບທຸກສິ່ງບໍ່ວ່າຈະເປັນມະນຸດ ຫລື ສັບພະສັດ ແລະແມ້ກະທັ້ງກັບສຶກສັດຕູໃນສົງຄາມ ເມື່ອໃດທີ່ພວກເຂົາຕອບຮັບການປະນີປະນອມ ຄວາມຍຸດຕິທຳຄວນຢູ່ເຫນືອຄວາມຮູ້ສຶກສ່ວນຕົວ ຫລື ຄວາມຜູກພັນດ້ານເຄືອຍາດ ແລະ ມິດສະຫາຍ ອັລລໍຫ໌ໄດ້​ກ່າວ​ວ່າ​:

**﴿يَا أَيُّهَا الَّذِينَ آمَنُوا كُونُوا قَوَّامِينَ بِالْقِسْطِ شُهَدَاءَ لِلَّهِ وَلَوْ عَلَى أَنْفُسِكُمْ أَوِ الْوَالِدَيْنِ وَالْأَقْرَبِينَ إِنْ يَكُنْ غَنِيّاً أَوْ فَقِيراً فَاللَّهُ أَوْلَى ﴾** (النساء : 135)

ຄວາມຫມາຍວ່າ **ຜູ້ສັດທາທັ້ງຫຼາຍ ຈົ່ງເປັນຜູ້ດຳລົງໄວ້ເຊິ່ງຄວາມຍຸຕິທຳ ໃນການເປັນພະຍານເພື່ອອັລລໍຫ໌ ແມ້ວ່າຈະເປັນຜົນຮ້າຍແກ່ຕົວຂອງພວກເຈົ້າເອງ ຫຼື ຜູ້ບັງເກິດເກຼົ້າທັ້ງສອງ ແລະ ພີ່ນ້ອງໃກ້ຊິດກໍ່ຕາມ ແມ່ວ່າລາວຈະມັ່ງມີ ຫຼື ຍາກຈົນກໍ່ຕາມ ອັລລໍຫ໌ນັ້ນສົມຄວນ(ແກ່ການເຊື່ອຟັງ)ຍິ່ງກວ່າທັ້ງສອງຄົນ** (4:135)

ການໃຫ້ຄວາມຍຸຕິທຳກັບຜູ້ເປັນສັດຕູນັ້ນມີລະບຸໃນອັລກຸຣອານວ່າ

**﴿يَا أَيُّهَا الَّذِينَ آمَنُوا كُونُوا قَوَّامِينَ لِلَّهِ شُهَدَاءَ بِالْقِسْطِ وَلا يَجْرِمَنَّكُمْ شَنَآنُ قَوْمٍ عَلَى أَلاَّ تَعْدِلُوا اعْدِلُوا هُوَ أَقْرَبُ لِلتَّقْوَى﴾** (المائدة : 8)

ຄວາມຫມາຍວ່າ **ຜູ້ສັດທາທັ້ງຫຼາຍ ຈົ່ງເປັນຜູ້ດຳລົງໄວ້ເຊິ່ງຄວາມຍຸຕິທຳໃນການເປັນພະຍານເພື່ອອັລລໍຫ໌ ແລະ ຈົ່ງຢ່າໃຫ້ການກຽດຊັງພວກໜຶ່ງພວກໃດເຮັດໃຫ້ພວກເຈົ້າບໍ່ຍຸຕິທຳ ຈົ່ງຍຸຕິທຳເຖີດ ມັນເປັນສິ່ງທີ່ໃກ້ກັບຄວາມຍຳເກຼງຍິ່ງກວ່າ (5:8)**

ອັນ-ບັຍຕໍວິ, ນັກອະທິບາຍອັລກຸຣອານທ່ານໜຶ່ງ, ໄດ້ໃຫ້ຄວາມຫມາຍຂອງໂອງການຂ້າງເທິງວ່າ: "ຢ່າໄດ້ປ່ອຍໃຫ້ຄວາມໂກດທີ່ລຸມເຮົ້າຢູ່ໃນໃຈຂອງພວກເຈົ້າຕໍ່ພວກມູຊຣິກີນ (ພວກປະຕິເສດສັດທາ) ເປັນເຫດໃຫ້ລະຖິ້ມຄວາມຍຸດຕິທຳກັບພວກເຂົາ ດ້ວຍການລະເມີດ ແລະ ກະທຳການໃດໆ ທີ່ບໍ່ອະນຸຍາດ, ເຊັ່ນ ການກ່າວຫາໃສ່ຮ້າຍ ຫລື ຂ້າແມ່ຍິງ ແລະເດັກນ້ອຍ ຫລື ທຳລາຍສັນຍາເພື່ອໃຫ້ເກີດຄວາມສະໃຈໃຫ້ຫາຍແຄ້ນ ຖ້າຫາກນີ້ແມ່ນຄວາມຍຸດຕິທຳທີ່ຕ້ອງປະຕິບັດຕໍ່ຜູ້ປະຕິເສດສັດທາ ໃຫ້ທ່ານລອງຄິດໄຕ່ຕອງເບິ່ງວ່າ ຈະຕ້ອງຍຸດຕິທຳຫຼາຍກວ່ານີ້ອີກປານໃດ ກັບບັນດາຜູ້ສັດທານຳກັນ." 34

34 ອັລ-ໄບຕໍ່ວີ . ອັນວາຣູຕ ຕັນຊີລ (3:223)

ໂດຍສະຫຼຸບແລ້ວ ໂອງການຂ້າງເທິງໄດ້ເນັ້ນຢ້ຳວ່າ ຢ່າໃຫ້ຄວາມໂກຣດຂອງເຈົ້າຕໍ່ຄົນໃດຄົນໜຶ່ງເປັນເຫດໃຫ້ເຈົ້າລະທິ້ງຄວາມຍຸດຕິທຳ ເພາະຄວາມຍຸດຕິທຳເປັນສິ່ງທີ່ຄວນຖືກບັງຄັບໃຊ້ຕໍ່ທຸກຄົນ ທຸກຄູ່ຂັດແຍ່ງ ແລະໃນທຸກສະຖານການ

ມີລາຍງານຈາກ ອິບນິ ອະບີ ຫາຕິມ ຈາກ ຊັຍດ໌ ອິບນຸ ອັສລັມ ວ່າ:  
"ເມື່ອຄັ້ງທີ່ທ່ານສາດສະດາ (ຂໍໃຫ້ຄວາມສະຫງົບສຸກແລະຄວາມເຈິຣິນເມື່ອມຢູ່ໃນພຣະອົງ) ແລະບັນດາສາວົກໄດ້ເດີນທາງໄປຮອດ ຫຸດັຍບິຢາ (ບ້ານໜຶ່ງກ່ອນຈະເຖິງນະຄອນມັກກະຮ) ແລະຖືກພວກມັກກະຮຂັດຂວາງບໍ່ໃຫ້ເຂົ້າເມືອງ ແລະສ້າງຄວາມລຳບາກໃຫ້ທ່ານ ແລະບັນດາສາວົກເປັນຢ່າງຫຼາຍ. ຈົນກະທັ້ງມີພວກມຸຊຣິກິນ (ຜູ້ທີ່ບໍ່ແມ່ນມຸສລິມ) ຈາກດິນແດນຕາເວັນອອກເດີນທາງມາເພື່ອເຂົ້າໄປເຮັດອຸມເຣາະ. ບັນດາສາວົກໄດ້ກ່າວກັບທ່ານສາດສະດາວ່າ 'ພວກເຮົາຈະຂັດຂວາງຄົນພວກນີ້ ເຫມືອນທີ່ພວກເຂົາໄດ້ຂັດຂວາງພວກເຮົາ.' ເມື່ອນັ້ນເອງ ອັລລາຮ໌ ຈຶ່ງໄດ້ປະທານໂອງການນີ້ລົງມາ (ເພື່ອຫ້າມປະຕິບັດແບບນັ້ນ)." 35

**ອັລ-ກຸໂຣຕູບິ** ນັກອັດຕະບາຍອັລກຸໂຣອານອີກຜູ້ໜຶ່ງໄດ້ກ່າວວ່າ: "ໂອງການນີ້ໄດ້ຊີ້ວ່າ ການບໍ່ນັບຖືອອິສລາມຂອງຜູ້ປະຕິເສດຄວາມເຊື່ອ ບໍ່ໄດ້ເປັນອຸປະສັກໃຫ້ພວກເຮົາປະຕິບັດຄວາມຍຸດຕິທຳໃຫ້ແກ່ເຂົາ." 36

35 ອິບນຸ ກະຊິຣ *ຕັຟຊິຣ ອັລກຸຣອານິລ ອະຊີມ* (2:6-7)

36 ອັລ-ກຸຣຕູບີຍ໌ ອັລ-ຈາມຽະ ລິ ອະຫ໌ຫາມິລ ກຸຣອານ *(6:110)*

# **ສັນຕິວິທີ ຄືພື້ນຖານຂອງການເຊື່ອມສຳພັນ**

ແລະສິ່ງທີ່ບົງບອກຢ່າງຊັດເຈນວ່າອິສລາມເປັນສາສະໜາທີ່ໃຫ້ຄວາມສຳຄັນກັບສັນຕິພາບຫຼາຍກວ່າສົງຄາມ ຫຼືການໃຊ້ຄວາມຮຸນແຮງໃນຮູບແບບຕ່າງໆ ແມ່ນການທີ່ອິສລາມໄດ້ສັ່ງກຳຊັບໃຫ້ມຸສລິມຣີບຕອບຮັບການເອີ້ນເຊິນສູ່ສັນຕິພາບ ເຖິງແມ່ນວ່າຜູ້ທີ່ເອີ້ນເຊິນນັ້ນຈະເປັນຄູ່ອະຣິ ຫຼືຂ້າສຶກໃນສະມະພູມກໍຕາມ.

ອັລລໍຫ໌ໄດ້ລະບຸວ່າ

**﴿وَإِنْ جَنَحُوا لِلسَّلْمِ فَاجْنَحْ لَهَا وَتَوَكَّلْ عَلَى اللَّهِ إِنَّهُ هُوَ السَّمِيعُ الْعَلِيمُ، وَإِنْ يُرِيدُوا أَنْ يَخْدَعُوكَ فَإِنَّ حَسْبَكَ اللَّهُ هُوَ الَّذِي أَيَّدَكَ بِنَصْرِهِ وَبِالْمُؤْمِنِينَ﴾** (الأنفال : 61-62)

ຄວາມຫມາຍວ່າ **ແລະຖ້າພວກເຂົາເອນອຽງເພື່ອໄປສູ່ການສະຫງົບສຶກແລ້ວ ເຈົ້າກໍ່ຈົງຕອບສະນອງການນັ້ນເຖີດ ແລະຈົ່ງມອບໝາຍພາລະກິດຂອງເຈົ້າແດ່ອັລລໍຮ໌ເຖິດ ແທ້ຈິງ ພຣະອົງແມ່ນຜູ້ທີ່ຊົງໄດ້ຍິນແລະ ຊົງຮອບຮູ້ຢ່າງຖ້ອມແທ້ ແລະ ຖ້າພວກເຂົາປະສົງຈະຫລອກລວງເຈົ້າ, ເປັນພຽງພໍແລ້ວກັບອັລລໍຮ໌ (ຜູ້ທີ່ຈະຄອຍພິທັກປົກປ້ອງ) ພຣະ-ອົງແມ່ນຜູ້ທີ່ຊົງສະໜັບສະໜູນເຈົ້າ ດ້ວຍຄວາມຊ່ວຍເຫຼືອຂອງພຣະອົງ ແລະ ດ້ວຍກຳລັງຂອງບັນດາຜູ້ສັດທາ** (8:61-62)

ທ່ານເຊັກ ມຸຫັມມັດ ເຣາະຊີດ ຣິດໍ ໄດ້ອະທິບາຍຄວາມໝາຍຂອງໂອງການຂ້າງເທິງວ່າ: “ໃນບາງຄັ້ງ ການທີ່ຄູ່ສົງຄາມສະແດງທ່າທີຍອມຮັບການປະນີປະນອມ ອາດຈະເປັນແຄ່ກົນລວງເພື່ອຕົບຕາໃຫ້ເຮົາເລິກຮົບ ໃນຂະນະທີ່ພວກເຂົາກັບກຳລັງກຽມພ້ອມເພື່ອການຈູ່ໂຈມ ຫຼື ປະຕິບັດການອື່ນໆ ເພື່ອເປັນແຜນລວງໃນການສູ້ຮົບ ຖ້າເບິ່ງໃນແງ່ຂອງຜົນໄດ້ຜົນເສຍໃນກໍລະນີແບບນີ້ ເຮົາຈຶ່ງບໍ່ຄວນຮັບຂໍ້ສະເໜີປະນີປະນອມຈາກພວກເຂົາ ຕາບໃດທີ່ເຮົາຍັງບໍ່ສາມາດຊະນະເໜືອພວກເຂົາໄດ້ຢ່າງເບັດເສັດ ແຕ່ອິສລາມກັບບໍ່ເຫັນວ່າຄວາມເປັນໄປໄດ້ດັງກ່າວຈະເປັນອຸປະສັກໃນການຕອບຮັບຂໍ້ຕົກລົງປະນີປະນອມກັບອີກຝ່າຍແຕ່ຢ່າງໃດ ແຕ່ກັບກ່າວວ່າ: **“ແລະ ຫາກພວກເຂົາປະສົງຈະຫລອກລວງເຈົ້າ ເປັນການພຽງພໍແລ້ວກັບອັລລໍຮ໌ (ຜູ້ທີ່ຈະຄອຍພິທັກປົກປ້ອງ)”** ຈຸດຍືນນີ້ ເປັນຫລັກຖານທີ່ຊັດເຈນທີ່ຕອກຢ້ຳວ່າ ອິສລາມເປັນສາສະໜາແຫ່ງສັນຕິພາບຢ່າງແທ້ຈິງ.”37

ນອກຈາກນີ້ອັລລໍຫ໌ຫຍັງມີດຳລັດຄັດຄ້ານກຸ່ມມຸສລິມທີ່ປະຕິເສດສັນຕິພາບວ່າ

**﴿يَا أَيُّهَا الَّذِينَ آمَنُوا إِذَا ضَرَبْتُمْ فِي سَبِيلِ اللَّهِ فَتَبَيَّنُوا وَلا تَقُولُوا لِمَنْ أَلْقَى إِلَيْكُمُ السَّلامَ لَسْتَ مُؤْمِناً تَبْتَغُونَ عَرَضَ الْحَيَاةِ الدُّنْيَا فَعِنْدَ اللَّهِ مَغَانِمُ كَثِيرَةٌ﴾** (النساء : 94)

37 ມຸຫັມມັດ ເຣາະຊີດ ຣິດໍ. *ຕັຟຊີຣ ມະນາຊ*  (10:140)

ຄວາມຫມາຍວ່າ **ບັນດາຜູ້ສັດທາທັ້ງຫຼາຍ ເມື່ອໃດທີພວກເຈົ້າຕິທັບໄປເທິງໜ້າແຜ່ນດິນ (ເພື່ອສູ້ຮົບ) ໃນຫົນທາງຂອງອັລລໍຫ໌ ພວກເຈົ້າຈົ່ງ (ແຍກແຍະສັດຕູ) ໃຫ້ແນ່ໃຈຢ່າງຖ່ອງແທ້ ແລະ ຈົ່ງຢ່າເວົ້າແກ່ຜູ້ທີ່ກ່າວສະລາມແກ່ພວກເຈົ້້າວ່າທ່ານບໍ່ແມ່ນຜູ້ສັດທາ (ເພື່ອເປັນຂໍ້ອ້າງທີ່ຈະຂ້າລາວ ແລະ ຍືດສັບສົມບັດຂອງເພິ້ນ) ໂດຍສະແວງຫາສິ່ງອຳນວຍປະໂຫຍດຊົ່ວຄາວແຫ່ງຊີວິດຄວາມເປັນຢູ່ບົນໂລກນີ້ ແຕ່ ນະ ອັລລໍຫ໌ນັ້ນມີຜົນສັບອັນຫຼວງຫລາຍ** (4:94)

ທ່ານສາສະນະທູດ (ຂໍຄວາມສັນຕິຈົ່ງມີແກ່ທ່ານ) ຫຍັງໄດ້ກ່າວໄວ້ມີຄວາມໝາຍວ່າ **“ແທ້ຈິງຈະເກີດຄວາມຂັດແຍ້ງ ຫຼື ເລື່ອງລາວອື່ນຫຼັງຈາກຂ້ອຍ ຖ້າຫາກທ່ານສາມາດສ້າງສັນຕິພາບໃຫ້ເກິດຂຶ້ນໄດ້ ກໍ່ຈົງເຮັດເສຍເຖິດ”38**

ຄຳສອນຂອງທ່ານສາສນທູດໄດ້ປະກົດໃຫ້ເຫັນຈິງໃນພາກປະຕິບັດ ດັ່ງທີ່ມີລາຍງານຂອງອັລ-ໄບຫະກີ ຈາກທ່ານອິບນຸ ອັບບາສ ເຣາຎະດິຍັລລໍຮ໌ ອັນຮຸມາ ກ່ຽວກັບເຫດການທີ່ທ່ານຢົກທັບໄປເປີດນະຄອນມັກກະຮ໌ ທີ່ທ່ານໄດ້ກໍາຊັບໃຫ້ຫລີກລຽງຄວາມຮຸນແຮງ ແລະ ຄວາມທາລຸນ ແລະ ໃຫ້ພະຍາຍາມໃຊ້ສັນຕິວິທີນໍາໜ້າ ກ່ອນທີ່ທ່ານຈະສັ່ງໃຫ້ເຫຼ່າສາວົກເຂົ້າພິຊິດນະຄອນມັກກະຮ໌ ທ່ານໄດ້ປະກາດວ່າ: **"ຜູ້ໃດກໍຕາມທີ່ເຂົ້າໄປຫຼີ້ໃນເຮືອນຂອງອະບູ ຊຸຟຢານ (ຜູ້ນໍາຄົນໜຶ່ງຂອງຊາວມັກກະຮ໌ ທີ່ໃນເວລານັ້ນຫາກໍ່ໄດ້ເຂົ້າຮັບອິສລາມ) ລາວຜູ້ນັ້ນຈະໄດ້ຮັບຄວາມປອດໄພ"**.

38 ອະຫ໌ມັດ ອັລ-ມຸສນັດ (1:90) ພາກເພິ່ມເຕິມໂດຍອັບດູລລໍຫ໌ ບຸດຊາຍຂອງທ່ານ

ອະບູ ຊຸຟຢານ ໄດ້ຍິນດັ່ງນັ້ນຈຶ່ງຮີບກ່າວຕອບວ່າ: **"ເຮືອນຂອງຂ້ອຍອາດຈະນ້ອຍເກີນໄປທີ່ຈະຈຸຜູ້ຄົນໄດ້ທັງໝົດ"** ທ່ານສາສະນະທູດຈຶ່ງໄດ້ປະກາດອີກວ່າ: **"ຜູ້ໃດກໍຕາມທີ່ເຂົ້າໄປຫຼົບໃນກະບະຮ໌ (ອາຄານສີ່ຫລ່ຽມທີ່ຢູ່ໃນມັສຍິດຫະຮອມ) ລາວຜູ້ນັ້ນຈະໄດ້ຮັບຄວາມປອດໄພ"** ອະບູ ຊຸຟຢານ ໄດ້ຍິນແບບນັ້ນຈຶ່ງຕອບກັບອີກວ່າ: **"ກະບະຮ໌ອາດຈະນ້ອຍເກີນໄປທີ່ຈະຮອງຮັບຈໍານວນຜູ້ຄົນໄດ້ທັ້ງໝົດ"** ທ່ານສາສະ-ນະທູດຈຶ່ງປະກາດອີກຄັ້ງວ່າ: **"ຜູ້ໃດກໍຕາມທີ່ເຂົ້າໄປຫຼົບຢູ່ໃນມັສຍິດຫະຮອມ ຄົນນັ້ນຈະໄດ້ຮັບຄວາມປອດໄພ"** ອະບູ ຊຸຟຢານໄດ້ກ່າວຕໍ່ອີກຄັ້ງ: **"ມັສຍິດຫະຮອມກໍອາດຈະນ້ອຍເກີນໄປທີ່ຈະຮອງຮັບຈໍານວນຜູ້ຄົນໄດ້ທັງໝົດ"**

ທ່ານສາສະນະທູດຈຶ່ງປະກາດເປັນຄັ້ງສຸດທ້າຍວ່າ: **"ຜູ້ໃດກໍຕາມທີ່ເຂົ້າໄປຫຼົບຢູ່ໃນເຮືອນຂອງລາວ ແລະ ປິດປະຕູຢ່າງມິດຊິດ ຄົນນັ້ນຈະໄດ້ຮັບຄວາມປອດໄພ"** ເມື່ອນັ້ນ ອະບູ ຊຸຟຢານ ຈຶ່ງໄດ້ກ່າວດ້ວຍຄວາມປີຕິຍິນວ່າ: "**ນີ້ເປັນໂອກາດອັນໃຫຍ່ຫລວງຢິ່ງສໍາລັບຜູ້ຄົນທັງຫລາຍ" 39**

ນັບເປັນການເປີດເມືອງດ້ວຍການໃຊ້ຫລັກເມດຕາທັມອັນແທ້ຈິງ ຫລີກລ່ຽງຈາກການນອງເລືອດ ການເຂັ່ນຄ່າ ຫລື ການໃຊ້ຄວາມຮຸນແຮງ ທັງໆ ທີ່ມີໂອກາດແກ້ແຄ້ນໃຫ້ສາສົມກັບການຕໍ່ຕ້ານ ແລະ ການກະທຳອັນໂຫດຮ້າຍທີ່ຊາວມັກກະຮ໌ເຄີຍໄດ້ກະທຳໄວ້ຕໍ່ທ່ານສາສະນະທູດ ແລະ ເຫລົ່າສາວົກໃນອະດີດທີ່ຜ່ານມາໂດຍທີ່ **ອັລລໍຮ໌ໄດ້ອະນຸຍາດໃຫ້ທຳເຊັ່ນນັ້ນໄດ້** ດັ່ງທີ່ພຣະອົງໄດ້ຕຣັດວ່າ...

﴿**وَإِنْ عَاقَبْتُمْ فَعَاقِبُوا بِمِثْلِ مَا عُوقِبْتُمْ بِهِ وَلَئِنْ صَبَرْتُمْ لَهُوَ خَيْرٌ لِلصَّابِرِينَ**﴾ (النحل: 126)

ຄວາມຫມາຍວ່າ **ແລະຫາກພວກເຈົ້າຈະແກ້ແຄ້ນດ້ວຍການລົງໂທດ ກໍ່ຈົ່ງເຮັດຄືທີພວກເຈົ້າຖືກກະທຳ ແລະ ຫາກພວກທ່ານອົດທົນ (ບໍ່ແກ້ແຄ້ນ) ນັ່ນຍ່ອມຈະເປັນການດີກວ່າສຳຫຼັບບັນດາຜູ້ທີ່ອົດທົນທັ້ງຫຼາຍ** (16:126)

ແຕ່ທ່ານສາສນທູດກະບໍ່ໄດ້ໃຊ້ໂອກາດນີ້ເພື່ອແກ້ແຄ້ນ ພ້ອມກັບໄດ້ມີຄໍາສັ່ງແກ່ບັນດາສາວົກຢ່າງຊັດເຈນວ່າ **"ເຮົາຕ້ອງໃຊ້ຫລັກຂັນຕິທໍາ ແລະ ຕ້ອງບໍ່ລ້າງແຄ້ນ"** 40 ທ່ານໄດ້ປະກາດແກ່ຊາວມັກກະຮ໌ວ່າ **"ມື້ນີ້ບໍ່ມີການປະນາມ ແລະ ການລົງໂທດພວກເຈົ້າ ອັລລໍຮ໌ຊົງອະໄພໃຫ້ແກ່ພວກເຈົ້າ"** 41

ເລື່ອງລາວທີ່ເປັນພະຍານຫລັກຖານອີກປະການໜຶ່ງວ່າທ່ານສາສະນະທູດບໍ່ໄດ້ມີເຈດຕະນາເພື່ອໃຊ້ຄວາມຮຸນແຮງ ແລະ ກວາດລ້າງຜູ້ປະຕິເສດສັດທາ ຫາກແຕ່ໄດ້ໃຊ້ຄວາມເມດຕາເປັນຫລັກໃນການເຊິນຊວນສູ່ອິສລາມ ນັ້ນຄື ເລື່ອງລາວທີ່ປະກົດໃນລາຍງານຂອງອັລ-ບຸຄໍຣີ ແລະ ມຸສລິມວ່າ ມະລາອິກະຮ໌ (ເທວທູດ) ຜູ້ດູແລເທືອກເຂົາແຫ່ງເມືອງມັກກະຮ໌ ໄດ້ເຄີຍພົບທ່ານ ແລະ ສະເຫນີຕົວແກ່ທ່ານວ່າ: **"ແທ້ຈິງອັລລໍຮ໌ໄດ້ຍິນຄໍາພູດຕ່າງໆ ທີ່ພັກພວກຂອງທ່ານເວົ້າວ່າຣ້າຍທ່ານ ແລະ ອັລລໍຮ໌ໄດ້ສົ່ງຂ້ອຍມາເພື່ອໃຫ້ຂ້ອຍເຮັດຕາມໃນສິ່ງທີ່ທ່ານຕ້ອງການ ດັ່ງນັ້ນ ຫາກທ່ານຕ້ອງການ ຂ້ອຍຈະນໍາພູເຂົາທັງສອງນີ້ໄປທໍາລາຍພວກເຂົາເສຍ"**

ທ່ານສາສນທູດ (ຂໍຄວາມຈໍາເລີນ ແລະ ສັນຕິຈົງມີແດ່ທ່ານ) ໄດ້ກ່າວຕອບມະລາອິກະຮ໌ຕົນນັ້ນວ່າ: **"ຢ່າເລີຍ ເພາະຂ້ອຍຫວັງວ່າ ອັລລໍຮ໌ຈະເຮັດໃຫ້ເກີດຂຶ້ນໃນໝູ່ພວກເຂົາ ເຊິ່ງລູກຫລານທີ່ນອບນ້ອມພັກດີຕໍ່ພຣະອົງ ແລະ ບໍ່ຕັ້ງພາຄີກັບພຣະອົງ"**.42

ເລື່ອງລາວນີ້ເກີດຂຶ້ນໃນຂະນະທີ່ທ່ານສາສະນະທູດຕ້ອງປະສົບກັບການທົດສອບທີ່ຫນັກຫນ່ວງຢ່າງຍິ່ງ ຈາກການທີ່ຊາວມຸຊຣິກິນຕໍ່ຕ້ານ ແລະ ຂັດຂວາງການເຊິນຊວນຂອງທ່ານສູ່ອິສລາມນັ້ນເອງ.

ບົນຖານແຫ່ງແບບຢ່າງຂອງທ່ານສາສະນະທູດດັ່ງທີ່ຍົກມານີ້ໄດ້ມີການປະຕິບັດຕາມໂດຍປະຊາຊາດມຸສລິມຫລັງຈາກນັ້ນໃນຫຼາຍໆ ກໍລະນີເຊັ່ນທີ່ນັກສັງຄົມຈິດວິທະຍາຢ່າງ **ກຸສຕາຟ ເລອ ບອງ** ໄດ້ຍອມຮັບເຖິງ **ການປະນີປະນອມ ຄວາມມີຄຸນທັມ ຄວາມຍຸດຕິທຳ ແລະ ຈິດໃຈທີ່ໃຝ່ຫາສັນຕິພາບ** ຂອງຈອມທັບມຸສລິມ **ສໍລາຮຸດດີນ ອັລ-ອັຍຢູບີ** ແລະ **ຄວາມອາລີຂອງທ່ານຕໍ່ຄູ່ອະລິໃນສົງຄາມຄຣູເຊດ**.

39 ອັລ-ໄບຮາກີ *ດະລາອິລຸນ ນຸບຸວະຫ໌ (5:32)* ອິບນຸ ກະຊິຣ *ອັລ-ບິດາຍະຫ໌ ວະ ອັນ-ນິຮາຍະຫ໌ (3:291)*

40 ອະຫມັດ (5:135) ອັດຕັຣມີຊີ (4:361-362). ອັລ-ຫາກິມ (2:359). ເປັນລາຍງານທີ່ຫະຊັນ ອ້າງຈາກອັກຣອມ ດິຍາດ ອັລ-ອຸມະຣີ ອັສ-ສີເຣາະຫ໌ ອັນ-ນະບະວິຍະຫ໌ ອັສ-ສໍຮິຫ໌ (2:481)

41 ອະບູ ອຸໄບດ ອັລ-ອັມວານ (ໜ້າ 143) ອ້າງຈາກ : ອັກຣອມ ດິຍາ ອັລ-ອຸມະຣີ ເລັ່ມດຽວກັນ

42 ອັລ-ບຸກຄໍຣີ ອ້າງຈາກ ຟັຕຮຸລ ບາຣີ (6:360) ມຸສລິມ (3:1420)

ຊຶ່ງໄດ້ບຸກໂຈມຕີເມືອງຂອງຊາວມຸສລິມ ແລະ ຂ່ຽນຂ່າ ປະຊາຊົນຢ່າງໂຫດຮ້າຍ ແຕ່ຈອມທັບຜູ້ນີ້ ຊຶ່ງຢູ່ໃນຖານະຜູ້ກຳຊັບໄຊຊະນະ ເມື່ອໄດ້ຍິນຂ່າວວ່າ ພະເຈົ້າຣິຊາດໃຈສິງ ຊຶ່ງເປັນຄູ່ປັບຂອງທ່ານລົ້ມປ່ວຍ ແລະ ຢາກຈະກິນໝາກໄມ້ບາງຊະນິດກັບນ້ຳແຂງ ທ່ານກັບສັ່ງໃຫ້ຈັດຫາອາຫານເຫຼົ່ານັ້ນສົ່ງໄປໃຫ້ພະເຈົ້າຣິຊາດ ພ້ອມກັບຢາ ແລະ ເຄື່ອງດື່ມ ແຕ່ຄັ້ງເມື່ອພະເຈົ້າຣິຊາດຫາຍປ່ວຍ ກໍ່ໄດ້ຍົກທັບມາເຮັດສົງຄາມກັບ ສໍລາຮຸດດິນ ແລະ ຊາວມຸສລິມອີກຢ່າງບໍ່ຍອມເລິກລາ43

ຈາກທີ່ກ່າວມາເຫັນໄດ້ຊັດວ່າ ອິສລາມຈຶ່ງເປັນສາດສະໜາທີ່ປະຕິເສດຄວາມຮຸນແຮງ ແລະ ສັ່ງຫ້າມການລະເມີດ ຮຸກຮານໃນທຸກຮູບແບບ ເປັນສາດສະໜາທີ່ແຜ່ສັນຕິພາບ ແລະ ຊຸກຢູ້ໃຫ້ເກີດຄວາມຍຸດຕິທຳ ການໃຫ້ອະໄພ ການເຈລະຈາຕໍ່ຮອງສູ່ຄວາມເອກະພາບສັນຕິ ແລະ ຄວາມຮົ່ມເຢັນຂອງມວນມະນຸດ ອິສລາມໄດ້ບັນຍັດຫຼັກການອັນປະເສີດສຸດສຳລັບຄວາມສຳພັນລະຫວ່າງປະເທດ ນັ້ນຄື ຄວາມຍຸດຕິທຳ ການຕິດຕໍ່ຄົບຄ້າສະມາຄົມລະຫວ່າງປະເທດໃນອິສລາມ ບໍ່ໄດ້ວາງຢູ່ໃນພື້ນຖານຜົນປະໂຫຍດຂອງຊາດນິຍົມ ຫຼື ຕັດສິນດ້ວຍກອງກຳລັງ ແລະ ແສນຍະນຸພາບທາງທະຫານທີ່ເໜືອກວ່າ ດັງເຊັ່ນບັນທັດຖານທີ່ເກີດຂຶ້ນໃນຍຸກອະວິຊສາອັນປ່າເຖື່ອນ ຫຼື ຕາມຄວາມເປັນຈິງຂອງອາລິຍະທຳໃນສະໄໝປະຈຸບັນ

ປະຫວັດສາດສົງຄາມໂລກໄດ້ສອນໃຫ້ເຮົາຮູ້ວ່າ ຄວາມສຳພັນລະຫວ່າງປະເທດທີ່ຢູ່ໃນພື້ນຖານຂອງຜົນປະໂຫຍດຂອງຊາດນິຍົມ ຫຼື ການຕັດສິນດ້ວຍກອງກຳລັງ ແລະ ແສນຍະນຸພາບທາງທະຫານທີ່ເໜືອກວ່າ ແມ່ນເຫດຜົນທີ່ສຳຄັນໃນການປະທຸໄຟສົງຄາມ ທີ່ໄດ້ທຳລາຍສັນຕິພາບມາຫຼາຍຕໍ່ຫຼາຍຄັ້ງແລ້ວ ດັ່ງທີ່ໄດ້ເກີດຂຶ້ນມາແລ້ວໃນສົງຄາມໂລກທັ້ງສອງຄັ້ງໃນລະຫວ່າງສະຕະວັດທີ່ຜ່ານມາຊື່ງອິສລາມ ແລະ ຊາວມຸສລິມບໍ່ມີສ່ວນຂ້ອງກ່ຽວກັບເຫດແຫ່ງສົງຄາມເຫຼົ່ານັ້ນເລີຍແມ້ແຕ່ນ້ອຍ ທະວ່າກັບເປັນເຫຍື່ອ ແລະ ຜູ້ຮັບເຄາະຮ້າຍຈາກຜົນຮ້າຍຂອງສົງຄາມທັ້ງສອງຄັ້ງ ແລະ ຫຍັງເປັນເຊັ່ນດຽວກັນອີກໃນປະຈຸບັນ ນັບຕັ້ງແຕ່ເລີ່ມສະຕະວັດໃໝ່ມາ ນັ້ນຄືເຫດການໃນປະເທດຕາເວັນອອກກາງ ບໍ່ວ່າຈະເປັນສົງຄາມຂອງອາເມຣິກາທີ່ອິຣັກ ຫຼື ການລຸກລານຂອງຢິວທີ່ປາເລດສະໄຕນ໌ (ຂໍໃຫ້ອັລ-ລໍຮ໌ຊ່ວຍເຫຼືອດ້ວຍເຖິດ).

ການອາໄສຜົນປະໂຫຍດຂອງປະເທດ ຫຼື ຄວາມໄດ້ປຽບດ້ານແສນຍະນຸພາບມາເປັນບັນທັດຖານໃນການປະຫັດປະຫານແບບນີ້ ນັບເປັນເຫດຜົນທີ່ບໍ່ແຕກຕ່າງກັບອຸດົມການຂອງຈອມໂຈນທີ່ຄອຍປົ້ນສະດົມ ຫຼື ກຸ່ມມິດສາຊິບທີ່ກໍ່ຄວາມເດືອດຮ້ອນວຸ່ນວາຍທັ້ງຫຼາຍ ແລະ ບໍ່ແຕກຕ່າງໄປຈາກວິໄສຂອງສັດເດລະສານທີ່ອາໄສຢູ່ໃນປ່າເລີຍແມ້ແຕ່ນ້ອຍ ພຶດຕິກຳທີ່ໂຫດຮ້າຍຂອງພວກໄຊອໍນິສຕ໌ແບບນີ້ ທີ່ເປັນມູນເຫດຂອງການໂຕ້ຕອບ ທີ່ເຮົາໄດ້ເຫັນໃນບາງປະເທດມຸສລິມ ທີ່ຖືກກົດຂີ່ຂົ່ມເຫ່ງມາໂດຍຕະຫຼອດ

**ເຮນຣີ ເດ ແຊມບອງ**, ບັນນາທິການວາລະສານຉສະບັບໜຶ່ງຂອງຝຣັ່ງເສດ, ໄດ້ຢອມຮັບວ່າ “ພວກເຮົາຕ່າງເປັນໜີ້ຕໍ່ຊາວມຸສລິມ ດ້ວຍຄວາມດີງາມທັ້ງຫລາຍທີ່ປະກົດຢູ່ໃນອາຣະຍະທຳຂອງເຮົາ ທັ້ງໃນດ້ານຄວາມຮູ້ ສິລະປະ ແລະ ການປະດິດ ອີກທັ້ງຖືກຮຽກຮ້ອງໃຫ້ຢອມຮັບວ່າ ພວກເຂົາແມ່ນຕົວຢ່າງແຫ່ງຄວາມສົມບູນຂອງມະນຸດສະຍະຊາດ ໃນສະໄໝທີ່ເຮົາຍັງຢູ່ໃນຄວາມສະເປະສະປະ ແລະ ຄວາມປ່າເຖື່ອນ.”44

ປະຈັກພະຍານສຳຄັນອີກປະການໜຶ່ງ ທີ່ສາມາດຢືນຢັນໄດ້ວ່າ ອິສລາມບໍ່ສະໜັບສະໜູນສົງຄາມ ແລະ ຄວາມຮຸນແຮງ ແຕ່ເປັນສາສະໜາທີ່ມາຂະຈັດສົງຄາມຫລາຍໆຄັ້ງທີ່ໄດ້ປະທຸຂຶ້ນໃນຍຸກສະໄໝແຫ່ງຄວາມປ່າເຖື່ອນ ອິສລາມໄດ້ປົກປ້ອງສິດຂອງມະນຸດ ໂດຍສະເພາະລະຫວ່າງເຜົ່າເອົາຊ໌ ແລະ ຂັຊຣອຈ ອິສລາມໄດ້ດຳເນີນການປະນີປະນອມ ແລະ ໄກ່ກ່ຽຍລະຫວ່າງທັງສອງເຜົ່າ ແລະ ໄດ້ນຳທັງສອງເຜົ່າເຂົ້າສູ່ຝັ່ງແຫ່ງຄວາມປອງດອງທີ່ເຂັ້ມແຂງ ຊື່ງໄດ້ຖືກລະບຸໄວ້ໃນອັລກຸຣອານວ່າ

**﴿وَاذْكُرُوا نِعْمَتَ اللَّهِ عَلَيْكُمْ إِذْ كُنْتُمْ أَعْدَاءً فَأَلَّفَ بَيْنَ قُلُوبِكُمْ فَأَصْبَحْتُمْ بِنِعْمَتِهِ إِخْوَاناً وَكُنْتُمْ عَلَى شَفَا حُفْرَةٍ مِنَ النَّارِ فَأَنْقَذَكُمْ مِنْهَا كَذَلِكَ يُبَيِّنُ اللَّهُ لَكُمْ آيَاتِهِ لَعَلَّكُمْ تَهْتَدُونَ﴾** (آل عمران : 103)

ຄວາມຫມາຍວ່າ **ພວກເຈົ້າຈົງລະລຶກເຖິງຄຸນຂອງອັລລໍຮ໌ ທີ່ພຣະອົງໄດ້ປະທານໃຫ້ແກ່ພວກເຈົ້າ ໃນຂະນະທີ່ພວກເຈົ້າເປັນສັດຕູກັນ ແລ້ວພຣະອົງກໍ່ໄດ້ເຮັດໃຫ້ຫົວໃຈຂອງພວກເຈົ້າໂອນອ່ອນຕໍ່ກັນ ແລະພວກເຈົ້າໄດ້ກາຍເປັນພີ່ນ້ອງກັນ ດ້ວຍບຸນຄຸນແຫ່ງພຣະອົງ ແລະພວກເຈົ້າເຄີຍຢູ່ບົນຂອບເຫວແຫ່ງຂຸມນະລົກ ແລ້ວພຣະອົງກໍ່ໄດ້ເຮັດໃຫ້ພວກເຈົ້າລອດພົ້ນ ເຊັ່ນນັ້ນຄືວິທີທີ່ອັລລໍຮ໌ຊີ້ແຈງໃຫ້ແກ່ພວກເຈົ້າເຖິງໂອງການຕ່າງໆ ຂອງພຣະອົງ ເພື່ອວ່າພວກເຈົ້າຈະໄດ້ຮັບການຊີ້ນຳ.** (3:103)

ອິບນຸ ກະສີຣ, ນັກອະທິບາຍອັລກຸຣອານທ່ານໜຶ່ງໄດ້ໃຫ້ຄຳອະທິບາຍວ່າ “ລັກສະນະໂອງການນີ້ໄດ້ເວົ້າເຖິງພວກເອົາຊ໌ ແລະ ຂັຊຣອຈ ເນື່ອງຈາກໄດ້ເກີດສົງຄາມຫລາຍໆເທື່ອ ລະຫວ່າງພວກເຂົາໃນຍຸກປ່າເຖື່ອນອັນເກົ່າກ່ອນ ເປັນຄວາມອາຂາດ ແລະ ຄຽດແຄ້ນຮຸນແຮງ ສົ່ງຜົນໃຫ້ເກີດການຫຳ່ຫັ່ນ ບົດຂະຢີ້ ແລະ ການປະຫັດປະຫານອັນຍາວນານລະຫວ່າງທັງສອງ ຄັ້ງເມື່ອອິສລາມມາເຖິງ ແລະ ພວກເຂົາໄດ້ຍອມຮັບນັບຖືອິສລາມ ທ້າຍທີ່ສຸດທັງສອງຝ່າຍກໍ່ໄດ້ກາຍເປັນພີ່ນ້ອງກັນ ທີ່ຮັກໃຄ່ກັນ ດ້ວຍຄວາມເກຣງໄກຂອງອັລລໍຮ໌ ໄດ້ເຊື່ອມສຳພັນກັນຢູ່ບົນຖານແຫ່ງອັລລໍຮ໌ ແລະ ຊ່ວຍເຫລືອຊຶ່ງກັນ ແລະ ກັນໃນຄວາມດີ ແລະ ຄວາມຍໍາເກຣງ.”45

# **ຫຼັກແຫ່ງໄມຕີພາບກັບຊົນຕ່າງສາສະນິກ**

ຈາກບ່ອນນີ້ ອິສລາມໄດ້ກຳໜົດຂອບເຂດຄວາມສຳພັນຂອງປະຊາຊາດມຸສລິມກັບຜູ້ອື່ນດັງປະກົດໃນດຳລັດຂອງອັລລໍຫ໌ວ່າ

**﴿لا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُمْ مِنْ دِيَارِكُمْ أَنْ تَبَرُّوهُمْ وَتُقْسِطُوا إِلَيْهِمْ إِنَّ اللَّهَ يُحِبُّ الْمُقْسِطِينَ﴾** (الممتحنة: 8)

ຄວາມຫມາຍວ່າ **ອັລລໍຫ໌ບໍ່ໄດ້ຫ້າມພວກເຈົ້າເຮັດດີ ແລະ ຍຸຕິທຳກັບບັນດາຜູ້ທີ່ບໍ່ໄດ້ກໍ່ສົງຄາມກັບພວກເຈົ້າ ໃນເລື່ອງສາສະໜາ ແລະ ບໍ່ໄດ້ໄລ່ພວກເຈົ້າອອກຈາກຖິ່ນຖານຂອງພວກເຈົ້າ ແທ້ຈິງອັລລໍຫ໌ຊົງຮັກຜູ້ທີ່ຍຸຕິທຳ**(60:8)

ໂອງການນີ້ໄດ້ອະທິບາຍຢ່າງຊັດເຈນວ່າ ເປັນທີ່ອະນຸຍາດໃຫ້ມຸສລິມເຮັດຄວາມດີ ແລະ ເຊື່ອມສຳພັນມິດຕະພາບກັບບັນດາຜູ້ທີ່ບໍ່ໄດ້ກໍ່ສົງຄາມ ແລະ ບໍ່ໄດ້ກົດຂີ່ພວກເຂົາໃນເລື່ອງສາສະໜາ ແລະ ສາມາດເຊື່ອມສຳພັນກັບພວກເຂົາຢ່າງຍຸດຕິທໍາ ດ້ວຍຄຸນທໍາ ແລະ ການເຮັດຄວາມດີ46

ໃນຂະນະທີ່ຄວາມເຫັນອີກທັດສະນະໜຶ່ງກ່າວວ່າ ຄຳວ່າ “ອັລ-ກິສຕິ” (القسط) ໃນໂອງການນີ້ ຫມາຍເຖິງ ການໃຫ້ຊັບສິນບາງສ່ວນຂອງພວກເຈົ້າໃຫ້ແກ່ພວກເຂົາ ເພື່ອເປັນການເຊື່ອມສຳພັນ ຄວາມຫມາຍຂອງມັນທີ່ນີ້ ບໍ່ໄດ້ຫມາຍເຖິງຄວາມຍຸດຕິທໍາພຽງຢ່າງດຽວເທົ່ານັ້ນ ເນື່ອງຈາກຄວາມຍຸດຕິທໍາໃນອິສລາມເປັນສິ່ງທີ່ຖືກບັງຄັບ ແລະ ຈຳເປັນກັບທັ້ງຂ້າສຶກທີ່ເຮັດສົງຄາມ ແລະ ຜູ້ທີ່ບໍ່ໄດ້ຮົບ47

ແລະ ການກະທຳດີທີ່ປະເສີດທີ່ສຸດຕໍ່ຜູ້ທີ່ບໍ່ແມ່ນມຸສລິມ ຄືການສ້າງຄວາມເຂົ້າໃຈໃຫ້ພວກເຂົາໄດ້ເຫັນປະຈັກຄວາມດີງາມຂອງອິສລາມ ແລະ ການເຊີນຊວນສູ່ອິສລາມ ດ້ວຍຄວາມຮັກ ແລະ ຄວາມປາດຖະນາໃຫ້ພວກເຂົາຮອດພົ້ນຈາກການຫລົງເມົາ ຢູ່ໃນເສັ້ນທາງຂອງການປະຕິເສດສັດທາ ທີ່ຈະນຳໄປສູ່ຄວາມທຸກລະທົມທັງໃນໂລກນີ້ ແລະ ໂລກໜ້າ.

43 ກຸສຕາຟ ເລີ ບອງ *ຫະດໍເຣາະຕຸລ ອະຫຣັບ (La Civilisation des Arabes) (ໜ້າ 329-330)*

44 ອ້າງຈາກ ອັບດຸລເຣາະມານ ອັລ-ບາຊາ *ສຸວັຣ ມິນ ຫະຍາດ ອັດ-ຕາບິອິນ (ໜ້າ 420)*

45 ອິບນຸ ກະຊິຣ *ຕັຟຊິຣ ອັລກຸຣອານິລ ອະຊີມ (1:386)*

46 ອັລ-ບະເກາະວີ *ມະອາລິມຸດ ຕັນຊີລ (3:331)*

ຫລັງຈາກນັ້ນ ໂອງການຖັດມາກໍ່ໄດ້ເນັ້ນຢ້ຳອີກຄັ້ງໜຶ່ງວ່າ ສິ່ງທີ່ຫ້າມບໍ່ໃຫ້ຜຸກມິດກັບບັນດາຜູ້ປະຕິເສດສັດທານັ້ນ ເນື່ອງຈາກການລະເມີດຮຸກຣານ ການກົດຂີ່ ແລະ ການທີ່ພວກເຂົາກໍ່ສົງຄາມກັບມຸສ-ລິມ ບໍ່ແມ່ນເພາະເຫດພຽງແຕ່ພວກເຂົາເປັນຜູ້ປະຕິເສດສັດທາ ບໍ່ວ່າຈະໃນກໍລະນີໃດກໍ່ຕາມ.

**﴿إِنَّمَا يَنْهَاكُمُ اللَّهُ عَنِ الَّذِينَ قَاتَلُوكُمْ فِي الدِّينِ وَأَخْرَجُوكُمْ مِنْ دِيَارِكُمْ وَظَاهَرُوا عَلَى إِخْرَاجِكُمْ أَنْ تَوَلَّوْهُمْ وَمَنْ يَتَوَلَّهُمْ فَأُولَئِكَ هُمُ الظَّالِمُونَ﴾** . (الممتحنة: 9)

ຄວາມຫມາຍວ່າ **ແທ້ຈິງ ອັລລໍຫ໌ໄດ້ຫ້າມພວກເຈົ້າຈາກບັນດາຜູ້ທີ່ກໍ່ສົງຄາມກັບພວກເຈົ້າໃນເລື່ອງສາສະໜາ ແລະ ໄດ້ຂັບໄລ່ພວກເຈົ້າອອກຖິ່ນຖານຂອງພວກເຈົ້າ ທັ້ຢັງໄດ້ຮ່ວມມືກັນຂັບໄລ່ພວກເຈົ້າ (ຊົງຫ້າມ) ບໍ່ໃຫ້ພວກເຈົ້າເປັນມິດກັບພວກເຂົາ ແລະ ຜູ້ໃດທີ່ຖືສຳພັນກັບພວກເຂົາ ຜູ້ນັ້ນຢ່ອມເປັນຜູ້ທີ່ອະຍຸຕິທຳ** (60:9)

47 ອິບນຸລ ອະເຣາະບີ ອ້າງຈາກ ອັລ-ກູຣຕຸບີ *ອັລ-ຈາມຽະ ລິ ອະຫ໌ກາມິລກຸຣອານ (18:59)*

ດັ່ງນັ້ນ ສາມາດສະຫຼຸບໄດ້ວ່າ ພື້ນຖານເດີມໃນອິດສະລາມເຫັນວ່າ ຄວາມແຕກຕ່າງໃນເລື່ອງສາສະໜາລະຫວ່າງບຸກຄົນສອງຄົນ ບໍ່ໄດ້ເປັນເຫດທີ່ນຳໄປສູ່ຄວາມຂັດແຍ້ງ ຕໍ່ສູ້ ຫຼື ຕັດຂາດ ແລະບໍ່ໃຫ້ຄວາມຊ່ວຍເຫຼືອເກື້ອກູນລະຫວ່າງກັນ ໂດຍສະເພາະຢ່າງຍິ່ງລະຫວ່າງລູກທີ່ເປັນມຸສະລິມ ກັບພໍ່ແມ່ທີ່ເປັນຜູ້ປະຕິເສດສັດທາ ເນື່ອງຈາກອັລ-ລໍຮ໌ໄດ້ສັ່ງໃຫ້ເຮັດດີກັບທັງສອງຄົນໃນໂລກນີ້ ພຣະອົງໄດ້ດຳລັດວ່າ..."

**﴿وَصَاحِبْهُمَا فِي الدُّنْيَا مَعْرُوفاً﴾**( لقمان: 15)

ຄວາມຫມາຍວ່າ **ແລະ ຈົ່ງຄອຍຢູ່ດູແລເບິ່ງແຍງເອົາໃຈໃສ່ທ່ານທັ້ງສອງ (ໝາຍເຖິງບິດາມານດາທີ່ບໍ່ໄດ້ເປັນມຸສລິມຍາມທີ່ທັ້ງສອງມີຊີວິດ) ບົນໂລກນີ້ໃຫ້ດີ** (31:15)

ອັລ-ບຸຄໍຣີ ແລະ ມຸສລິມ ໄດ້ລາຍງານຈາກອັສມາຯ (ຣໍຍິຢັລລໍຮ໌ ອັນຮາ) ຊາວົກຫຍິງທ່ານໜຶ່ງວ່າ “ແມ່ຂອງຂ້ອຍໄດ້ມາຫາຂ້ອຍໃນສະໄໝຂອງທ່ານສາດສະດາ (ຂໍຄວາມຈຳເລິນ ແລະ ສັນຕິຈົງມີແດ່ທ່ານ) ໃນຂະນະທີ່ນາງຍັງເປັນຜູ້ຕັ້ງພາຄີ (ບໍ່ແມ່ນຜູ້ສັດທາ) ຂ້ອຍໄດ້ຖາມທ່ານສາດສະດາວ່າ “ແມ່ຂອງຂ້ອຍໄດ້ມາຫາຂ້ອຍໂດຍທີ່ນາງບໍ່ແມ່ນຜູ້ສັດທາ ຂ້ອຍຈະຮັບນາງໄດ້ບໍ?” ທ່ານຕອບວ່າ “ແມ່ນ” ເຈົ້າຕ້ອງຮັບແມ່ຂອງເຈົ້າ” 48

ນອກຈາກນີ້ ຍັງມີຂໍ້ບັງຄັບທາງສາສະໜາທີ່ກຳນົດໃຫ້ລູກຕ້ອງດູແລ ແລະ ໃຫ້ຄ່າໃຊ້ຈ່າຍແກ່ພໍ່ແມ່ທີ່ບໍ່ແມ່ນມຸສະລິມ49 ບໍ່ພຽງແຕ່ເທົ່ານີ້ ອິສລາມຍັງເຫັນວ່າ ການສະແດງຄວາມກະຕັນຍູຕໍ່ພໍ່ແມ່ ເປັນສ່ວນໜຶ່ງຂອງ *ຍິຮາດ* (ການຕໍ່ສູ້ເພື່ອແສງຫາຄວາມພໍໃຈຂອງອັລລໍຮ໌).50

ທ່ານສາສະດາ (ຂໍຄວາມຈຳເລິນ ແລະ ສັນຕິຈົງມີແດ່ທ່ານ) ເອງ ໄດ້ແສດງຄວາມກະຕັນຍູຕໍ່ມານດາຂອງທ່ານ ແມ້ກະທັ້ງຫຼັງຈາກທີ່ມານດາຂອງທ່ານໄດ້ເສຍຊີວິດແລ້ວ ໂດຍມີລາຍງານວ່າ ທ່ານເຄີຍໄປຢ້ຽມຫຼຸມຝັງສົບຂອງມານດາຂອງທ່ານ ຊຶ່ງບໍ່ແມ່ນມຸສະລິມນອກຈາກນັ້ນ ທ່ານຍັງໄດ້ດູແລ ແລະ ປະນິບັດນ້າບ່າວຂອງທ່ານ ຊື່ *ອະບູ ຕໍາລິບ* ຢ່າງດີ ທ່ານໄດ້ເຊີນຊວນນ້າບ່າວໃຫ້ນ້ອມຮັບອິສລາມແຕ່ສຸດທ້າຍ ນ້າບ່າວຂອງທ່ານກໍ່ໄດ້ເສຍຊີວິດໂດຍບໍ່ທັນໄດ້ຕອບຮັບຄຳເຊີນຊວນຂອງທ່ານ

ນອກຈາກນັ້ນ ທ່ານສາສະດາຍັງເຄີຍມີເດັກຮັບໃຊ້ຊາວຢິວຄົນໜຶ່ງ ແລະ ໄດ້ເຮັດດີກັບເພິ້ນ ຈົນກະທັ້ງເພິ້ນຍອມຮັບອິສລາມໃນບັ້ນປາຍຂອງຊີວິດ ໂດຍທີ່ພໍ່ຂອງລາວເອງໄດ້ສັ່ງໃຫ້ລາວຍອມຮັບອິສລາມ ເນື່ອງຈາກໄດ້ເຫັນຄຸນນະທຳອັນດີງາມຂອງທ່ານ

ເລື່ອງນີ້ປະກົດໃນລາຍງານຂອງທ່ານ ອະນັສ ຣໍຍິຢັລລົຮ໌ ອັນຮຸ ຜູ້ເປັນອັຄຣະສາວົກຄົນໜຶ່ງ ວ່າ “ເດັກຊາວຢິວທີ່ເຄີຍຮັບໃຊ້ທ່ານສາສະດາໄດ້ລົ້ມປ່ວຍ ທ່ານຈຶ່ງໄດ້ໄປຢ້ຽມເຂົາໃນຂະນະທີ່ລາວໃກ້ສິ້ນລົມຫາຍໃຈ ທ່ານໄດ້ເຊີນໃຫ້ລາວຍອມຮັບອິສລາມ ເດັກຜູ້ນັ້ນໄດ້ຫັນໄປເບິ່ງພໍ່ຂອງລາວຊຶ່ງຢູ່ໃກ້ມໍໆໃບໜ້າລາວ ເມື່ອນັ້ນ ພໍ່ຂອງລາວຈຶ່ງເວົ້າວ່າ: “ເຮັດຕາມທີ່ ອະບູ ກໍາຊິມ (ໝາຍເຖິງທ່ານສາສະດາ) ບອກເຈົ້າເຖິດ” ເດັກຄົນນັ້ນຈຶ່ງຍອມຮັບອິສລາມ ແລ້ວກໍ່ໄດ້ສິ້ນລົມຫາຍໃຈ”52

ພາຍໃຕ້ຄັນລອງແຫ່ງຄຳສອນອິສລາມຂອງທ່ານສາສະນະທູດດັ່ງທີ່ໄດ້ກ່າວມານີ້ ຊາວມຸສະລິມທຸກຍຸກສະໄໝໄດ້ນຳເອົາແນວທາງແຫ່ງຄວາມເມດຕາດັງກ່າວໃນການເຊື່ອມສຳພັນກັບສາສະໜິກອື່ນ ຈົນເປັນທີ່ຍອມຮັບເຖິງຄວາມເມດຕາ ແລະ ຄວາມດີງາມຂອງອິສລາມ ແມ້ແຕ່ໃນໝູ່ຜູ້ທີ່ບໍ່ແມ່ນມຸສະລິມເອງກໍຕາມ

ຕົວຢ່າງເຊັ່ນ ໃນປີທີ 13 ຮິດຈະເຣາະຮ໌ (ປີທີ່ໃຊ້ນັບຕາມປະຕິທິນອິສລາມ ຊຶ່ງເລີ່ມນັບຕັ້ງແຕ່ການອົບພະຍົບຂອງທ່ານສາສະດາຈາກ ນະຄອນມັກກະຫ໌ ສູ່ ນະຄອນມະດີນະຫ໌ ກົງກັບປີ 636 ຕາມປະຕິທິນຄຣິສສັກກະລາດ) ຊາວຄຣິດສະຕຽນໃນເມືອງຊີເລຍ ໄດ້ສົ່ງຫນັງສືເຖິງ **ອະບູ ອຸໄບຍດະຫ໌ ອິບນຸລຸ ອັນ-ຍັຣ໌ຣໍຫ໌** ແມ່ທັບມຸສະລິມທີ່ໄດ້ເປີດເມືອງຊີເລຍກ່າວວ່າ “ໂອ້ ຜູ້ເປັນມຸສລິມທັງຫລາຍ ພວກທ່ານເປັນທີ່ຮັກແກ່ພວກເຮົາຫລາຍກວ່າພວກໂຣມັນ ເຖິງແມ່ນວ່າພວກເຂົາຈະນັບຖືສາສະໜາດຽວກັບພວກເຮົາ ເພາະວ່າພວກທ່ານໃຫ້ຄວາມຍຸດຕິທຳ ມີຄວາມເມດຕາ ແລະ ຄວາມອາລີກັບພວກເຮົາ ບໍ່ລະເມີດ ແລະ ບໍ່ອະຢຸຕິທຳກັບພວກເຮົາ ແລະ ປົກຄອງພວກເຮົາໄດ້ດີກວ່າຄົນພວກນັ້ນ53

48 ອັລ-ບຸກຄໍຣີ (ໝາຍເລກ 5:233). ມຸສລິມ (2:696)

49 ກະຍາ ອັລ-ຫະຣອສ *ອະຫ໌ກາມຸລ ກຸຣອານ (4:461). ອິບນຸ ຫະຈັຣ ຟັຕຫຸລ ບາຣີ (5:234)*

50 ອັລ-ບຸກຄໍຣີ (ໝາຍເລກ 3004). ມຸສລິມ (4:1975)

51 ມຸສລິມ (ໝາຍເລກ 2255:2256) 52 ອັລ-ບຸກຄໍຣີ (ໝາຍເລກ 1268)

53 ອັລ-ບະລາຊີຣີ. *ຟຸຕູຫຸລ ບຸລດານ (ໜ້າ 139)* ອະບູ ຍຸຊຸຟ ອັລ-ເຄາະຣໍຈ (ໜ້າ 139)

**ຊາງກຣິດ ຮໍນິຄາຮ໌** ນັກບູຣະພາຄະດີສຸພາບສະຕີຊາວເຢຍລະມັນໄດ້ກ່າວໃນປື້ມຂອງເຂົາວ່າ “ໃນສະຕະວັດທີ 9 ບາດຫລວງແຫ່ງນະຄອນເຢຣູຊາເລັມໄດ້ມີໜັງສືເຖິງບາດຫລວງແຫ່ງກຸງຄອນສະແຕນຕິໂນເປິລ ໂດຍໄດ້ກ່າວເຖິງຊາວອາລັບມຸສລິມວ່າ ແທ້ຈິງ ພວກເຂົານັ້ນເຕັມໄປດ້ວຍຄວາມຍຸດຕິທໍາ ພວກເຂົາບໍ່ເຄີຍລະເມີດ ແລະ ອະຍຸດຕິທໍາກັບພວກເຮົາເລີຍ ແລະ ບໍ່ເຄີຍໃຊ້ວິທີການຮຸນແຮງໃດໆ ກັບເຮົາ”54

**ກຸສຕາຟ ເລ ບອງ** ໄດ້ສະຫຼຸບໄວ້ວ່າ “ຄວາມຈິງກໍຄື ປະຊາຊາດທັງຫລາຍບໍ່ເຄີຍຮູ້ຈັກກອງທັບໃດທີ່ເມດຕາອາລີ ແລະ ໃຈກວ້າງເທົ່າໄປກັບກອງທັບມຸສະລິມຊາວອາຣັບ ແລະ ບໍ່ເຄີຍຮູ້ຈັກສາສະໜາໃດທີ່ເຕັມໄປດ້ວຍຄວາມເມດຕາເຊັ່ນສາສະໜາຂອງພວກເຂົາ”55

ໃນຂະນະທີ່ **ທໍມັສ ອາຣ໌ໂນລດ໌** ໄດ້ກ່າວວ່າ “ແທ້ຈິງ ຊາວຄຣິສຕຽນອາລັບທີ່ໃຊ້ຊີວິດຢູ່ທ່າມກາງສັງຄົມມຸສລິມໃນປັດຈຸບັນຕ່າງປະຈັກເຫັນເຖິງຄວາມໂອນອ່ອນຜ່ອນປົນທີ່ວ່ານີ້”56

**ອິສລາມ** ເປັນສາສະໜາແຫ່ງຄວາມເມດຕາ ແລະ ເປັນບັນຍັດແຫ່ງສັນຕິພາບ ທີ່ມາລວບຮວມແຖວທີ່ແຕກແຍກກະຈັດກະຈາຍ ສ້າງຄວາມອ່ອນໂຍນໃຫ້ເກີດຂຶ້ນໃນຫົວໃຈທີ່ຄຽດແຄ້ນ ຜູກມັດຄວາມເປັນພີ່ນ້ອງລະຫວ່າງມະນຸດບົນພື້ນຖານແຫ່ງຄວາມເປັນພີ່ນ້ອງໃນອິສ-ລາມ ປູທາງແຫ່ງຄວາມສຳພັນທີ່ດີກັບຜູ້ອື່ນໃນທຸກສາສະໜາ

54 Zanghrid Honikah. ຊັມຊູລ ອະຫຣັບ ຕັສຕະອຼ ອະລັລ ກໍຣບີ (ຫນ້າ 364)

55 ກຸສຕາຟ ເລີ ບອງ *ອ້າງແລ້ວ (ໜ້າ 344)*

*56* ທໍມັສ ອາຣໂນລດ໌ *ອ້າງແລ້ວ (ໜ້າ 73)*

ພວກເຂົາທັງໝົດເປັນຜູ້ທີ່ຖືກຊັກຊວນສູ່ອິສລາມ ແລະສັນຕິພາບໃນເວລາດຽວກັນ ບໍ່ມີສົງຄາມນອກຈາກເມື່ອມັນຮອດຂັ້ນຈຳເປັນທີ່ສຸດເທົ່ານັ້ນ ເພື່ອຕ້ານການລະເມີດຮຸກຮານ ຄືນຄວາມຍຸດຕິທໍາ ປົກປ້ອງຜູ້ຖືກກົດຂີ່ ແລະ ປະກັນສິດໃນການເຜີຍແຜ່ສາສະໜາແຫ່ງຄວາມເມດຕາ ແລະ ສັນຕິພາບນີ້ ດັງທີ່ມີປະກົດວ່າ ທ່ານສາສະດາ (ຂໍຄວາມຈຳເລິນ ແລະ ສັນຕິຈົງມີແດ່ທ່ານ) ໄດ້ມີສານໄປເຖິງກະສັດ ແລະ ຜູ້ຄອງເມືອງບາງພຣະອົງ ໂດຍມີເນື້ອຫາເປັນການຮຽກຮ້ອງຊວນສູ່ອິສ-ລາມ ແລະ ສັນຕິພາບ ຕົວຢ່າງເຊັ່ນ ສານທີ່ສົ່ງໄປໃຫ້ **ຫິຣກິລ** ຈອມຈັກກະພັດແຫ່ງໂຣມັນວ່າ:

**“ດ້ວຍພຣະນາມແຫ່ງອົງອັລລໍຫ໌ ຜູ້ຊົງເມດຕາກະລຸນາຢິ່ງ  
ຈາກ ມຸຮັມມັດ ຜູ້ເປັນບ່າວ ແລະ ສາສະນະທູດຂອງອັລລໍຫ໌ ເຖິງ ຫິຣກິລ ຈັກກະພັດແຫ່ງໂຣມ ຄວາມສັນຕິຈົງມີແດ່ຜູ້ທີ່ນ້ອມຕາມທາງນຳ  
ຈົງຮັບອິສລາມເຖິດ ແລ້ວທ່ານຈະພົບກັບຄວາມສັນຕິປອດໄພ”57**

ອິສລາມຕ້ານຕ້ານພຶດຕິກຳທີ່ສົ່ງເສີມໃຫ້ເກີດຄວາມອະຍຸຕິທຳ ຄວາມຮຸນແຮງ ແລະ ການລະເມີດຮຸກຮານ ອັລລໍຫ໌ ໄດ້ກຳຊັບໄວ້ວ່າ

**وَلاَ تَعْتَدُوْا إِنَّ اللهَ لاَ يُحِبُّ الْمُعْتَدِيْنَ** (البقرة : 190)

ຄວາມຫມາຍວ່າ **ສູເຈົ້າຢ່າໄດ້ລະເມິດຮຸກຮານ ແທ້ຈິງອັລລໍຫ໌ບໍ່ຊົງຮັກຜູ້ລະເມີດຮຸກຮານ** (2:190)

*57* ອັລ-ບຸກຄໍຣີ (ໝາຍເລກ 7)

ແທ້ຈິງ ນີ້ຄື **ອິສລາມ** ສາສະໜາແຫ່ງຄວາມເມດຕາ ແລະ ຄວາມຍຸດຕິທຳ ເປັນສານທີ່ຄອບຄຸມ ແລະ ສົມດຸນ ຊື່ງໂລກບໍ່ອາດຈະຫຼຸດພົ້ນຈາກບັນຫາຕ່າງໆ ອັນຫລາກຫຼາຍ ແລະ ຊົ່ວຮ້າຍທີ່ທັບຖົມຢູ່ຕອນນີ້ໄດ້ **ນອກຈາກດ້ວຍວິຖີທາງນີ້ເທົ່ານັ້ນ**.

# **ຈຸດປະສົງຂອງສົງຄາມໃນອິສລາມ**

ຢ່າງໃດກໍຕາມ **ອິສລາມ** ບໍ່ໄດ້ສະໜັບສະໜູນສູ່ການເຮັດສົງຄາມ ແລະ ບໍ່ອະນຸຍາດໃຫ້ມີການປະກາດສົງຄາມ ບໍ່ວ່າໃນກໍລະນີໃດໆ **ເວັ້ນແຕ່ດ້ວຍຄວາມຈຳເປັນຢ່າງທີ່ສຸດ** ແລະ ມີຈຸດປະສົງເປັນຫົນ ທາງສູ່ອັລລໍຫ໌ ຊື່ງຕ້ອງຢູ່ພາຍໃຕ້ກົດເກນ ເງື່ອນໄຂ ແລະ ຈັນຍາບັນອັນສູງສົ່ງ ແລະ ບໍ່ມີໃຜສາມາດປະກາດສົງຄາມໄດ້ **ເວັ້ນແຕ່ຜູ້ນຳສູງສຸດຂອງມຸສລິມ** ບໍ່ແມ່ນຕາມຄວາມຕ້ອງການຂອງບຸກຄົນໃດໆ ຫລື ກຸ່ມໃດໜຶ່ງ

ທີ່ສຳຄັນກວ່ານັ້ນ **ບໍ່ອະນຸຍາດໃຫ້ມີສົງຄາມ** ເວັ້ນແຕ່ຕ້ອງຜ່ານກະບວນການຮຽກຮ້ອງທີ່ຖືກຕ້ອງ ສູ່**ສັນຕິພາບ** ຫລື **ການຕອບຮັບອິສລາມຢ່າງຖືກຕ້ອງ**ເປັນທັມເສຍກ່ອນ ແລະ **ບໍ່ອະນຸຍາດໃຫ້ໂຈມຕີ**ບຸກຄົນໃດ ຫລື ຝ່າຍໃດ ນອກເສຍຈາກວ່າບຸກຄົນ ຫລື ຝ່າຍນັ້ນຕ້ອງຮັບຜິດຊອບໃນຜົນແຫ່ງການກະທຳນັ້ນ ທັ້ງໃນດ້ານສາສະນາບັນຍັດ ແລະ ກົດໝາຍທັ້ງນີ້ເພື່ອວັດຖຸປະສົງຢ່າງໃດຢ່າງໜຶ່ງດັ່ງຕໍ່ໄປນີ້

**(ໜຶ່ງ) ຕອບໂຕ້ຄວາມບໍ່ຍຸດຕິທຳ ແລະ ການຮຸກຮານ** **ປົກປ້ອງ ແລະ ຄຸ້ມຄອງຊີວິດ, ຄອບຄົວ, ຊັບສິນ, ສາສະໜາ ແລະ ແຜ່ນດິນເກີດ**.

**(ສອງ) ປະກັນເສລີພາບທາງດ້ານຄວາມເຊື່ອຖື** **ແລະ** **ການປະຕິບັດຕາມສາສະໜະກິດ** **ທີ່ຜູ້ຮຸກຮານພະຍາຍາມໃສ່ຮ້າຍ ຫລືຂັດຂວາງ** **ເສລີພາບດ້ານຄວາມຄິດ ແລະ ການນັບຖືສາສະໜາ**.

**(ສາມ) ພິທັກການເຜີຍແຜ່ອິສລາມທີ່ຄ້ຳຊູ** **ຄວາມເມຕຕາ ຄວາມສະງົບສັນຕິ** **ແກ່ມະນຸດຊາດ ໃຫ້ແຜ່ກະຈາຍຢ່າງທົ່ວເຖິງແກ່ມະນຸດທັງມວນ.**

**(ສີ່)ໃຫ້ບົດຮຽນແກ່ຜູ້ທີ່ລະເມີດສັນຍາ ຫຼື** **ຜູ້ທີ່ຮຸກຮານບັນດາຜູ້ສັດທາ** **ຫລື** **ຜູ້ທີ່ເຮັດຕົວເປັນປະຕຏິປັກກັບຄຳສັ່ງຂອງອັລລໍຫ໌** **ແລະ ປະຕິເສດຄວາມຍຸດຕິທຳ ແລະ ການປະນີປະນອມ**.

**(ຫ້າ) ໃຫ້ຄວາມຊ່ວຍເຫລືອແກ່ຜູ້ທີ່ຖືກກົດຂີ່ ບໍ່ວ່າລາວຈະຢູ່ບ່ອນສະຖານທີ່ໃດ ປົດປ່ອຍ ແລະ ປົກປ້ອງລາວຈາກການຮຸກຮານຂອງຜູ້ທີ່ກົດຂີ່**.

**ອັຊ-ຊັຣບີນີຍ໌** ນັກປາດດ້ານນິຕິສາດອິສລາມໃນສະໄໝສັດຕະວັດທີ່ 10 **ຮິຈເຣາະສັກຣາດ** ໄດ້ອະທິບາຍວ່າ:

"**ການກຳນົດໃຫ້ມີບັນຍັດຍິຮາດນັ້ນ ຖືກກຳນົດໃຫ້ມີໄວ້ເປັນເຄື່ອງມືເທົ່ານັ້ນ ບໍ່ແມ່ນຈຸດປະສົງ ຫລື ເປົ້າໝາຍ ເພາະຈຸດປະສົງຂອງການເຮັດສົງຄາມແທ້ໆຄື ການໃຫ້ທາງນຳ (ສູ່ການນັບຖືອິສລາມ) ແລະ ການໃຫ້ໄດ້ຊະຮາດະຫ໌ (ການກ່າວປະຕິຍານເຂົ້າຮັບອິສລາມ)ສົງຄາມບໍ່ໄດ້ມີຈຸດປະສົງເພື່ອການຂ້າຜູ້ປະຕິເສດສັດທາ ດັ່ງນັ້ນ ຖ້າຫາກວ່າເປັນໄປໄດ້ທີ່ຈະໃຫ້ທາງນຳດ້ວຍການໃຊ້ເຫດຜົນ ແລະ ຊີ້ແຈງອະທິບາຍ ໂດຍບໍ່ຈຳເປັນຕ້ອງມີສົງຄາມ ຍ່ອມເປັນສິ່ງທີ່ດີກວ່າການເຮັດສົງຄາມເປັນທີ່ສຸດ**” 58

ທ່ານສາດສະນະທູດ (ຂໍຄວາມຈຳເລີນ ແລະ ຄວາມສັນຕິຈົງມີແດ່ທ່ານ) ເປັນຕົວຢ່າງທີ່ດີໃນການຫລີກລ້ຽງການເຮັດສົງຄາມ ໂດຍທ່ານໄດ້ຂໍພອນໃຫ້ແກ່ບັນດາຜູ້ປະຕິເສດສັດທາ ທີ່ຄອຍຂັດຂວາງ ແລະ ໃຫ້ຮ້າຍທ່ານດ້ວຍການເວົ້າວ່າ “ໂອ້ ອັລລໍຫ໌ ຂໍພຣະອົງຊົງປະທານອະໄພແກ່ກຸ່ມຊົນພວກຂອງຂ້ອຍດ້ວຍເຖີດ ເພາະແທ້ຈິງ ພວກເຂົານັ້ນບໍ່ຮູ້ແທ້ໆ”59

ເມື່ອເປັນເຊັ່ນນີ້ ຈຶ່ງເຫັນໄດ້ຊັດເຈນເຖິງຄວາມແຕກຕ່າງລະຫວ່າງການກໍ່ການຮ້າຍ ຊຶ່ງເປັນສິ່ງທີ່ຖືກຫ້າມ ແລະ ນຳໄປສູ່ຫາຍະນະ ແລະ ຄວາມພິນາດ ກັບການຍິຮາດທີ່ຖືກຕ້ອງຕາມຫລັກສາດສະໜາ ຊຶ່ງຈະນຳໄປສູ່ ການປົກຄອງ ແລະ ການສະຖາປະນາຄວາມຍຸດຕິທຳ ແລະ ຄວາມປອດໄພ ລວມທັງການກຳຈັດຮາກເຫງົ້າຂອງການກໍ່ການຮ້າຍ ແລະ ການທຳລາຍລ້າງ

*58* ອັລ-ຊັຣບິນີຍ໌. ມຸກນີຍ໌ ອັລ-ມຸຫຕາຈ (4:210)

*59* ມຸສລິມ (ໝາຍເລກ 3:1417)

ອະນຶ່ງ ຄຳວ່າ “ຍິຮາດ” ທີ່ນີ້ ຫມາຍເຖິງ ຍິຮາດທີ່ເຈາະຈົງສະເພາະການຕໍ່ສູ້ໃນສົງຄາມ ໃນຂະນະທີ່ຂໍ້ເທັດຈິງຂອງການຍິຮາດໃນເສັ້ນທາງຂອງອັລລໍຫ໌ໂດຍລວມນັ້ນ ຄື ການທຸ່ມເທແຮງພະຍາຍາມເພື່ອໃຫ້ໄດ້ມາເຊິ່ງສິ່ງທີ່ອັລລໍຫ໌ໂປດປານພໍໃຈ ນັ່ນຄື ການສັດທາ ແລະ ການປະຕິບັດຄຸນງາມຄວາມດີ ລວມທັງ ການຂະຈັດປັດເປົ່າສິ່ງທີ່ອັລ-ລໍຫ໌ໂກດ60

ດັ່ງນັ້ນ ຍິຮາດໃນອິສລາມຈຶ່ງຄອບຄຸມ ການປະຕິບັດພາລະກິດຕ່າງ ໆ ທີ່ມີຈຸດປະສົງເພື່ອເຜີຍແຜ່ອິສລາມ ອັນເປັນສາດສະໜາແຫ່ງພຣະຜູ້ເປັນເຈົ້າ ເປັນສາດສະໜາແຫ່ງຄວາມເມຕຕາ ແລະ ສ້າງຄວາມໝາຍອັນສູງສົ່ງນີ້ໃຫ້ເກີດຂຶ້ນໃນຊີວິດຂອງມວນມະນຸດ ເພື່ອຄວາມສຳເລັດອັນເປັນເປົ້າໝາຍ ນັ່ນຄື ຄວາມຜາສຸກທັ້ງໃນໂລກນີ້ ແລະ ໃນອາຄິເຣາະຫ໌

ດັ່ງນັ້ນ, ໃນອິສລາມຈຶ່ງມີ ຍິຮາດ ຫລາຍດ້ານ, ອາທິເຊັ່ນ:

* ຍິຮາດໃນການຕໍ່ສູ້ກັບຈິດໃຈຂອງຕົນເອງ,
* ຍິຮາດໃນດ້ານການສຶກສາ,
* ຍິຮາດໃນດ້ານການເຜີຍແຜ່ອິສລາມ,
* ຍິຮາດໃນດ້ານການອົບຮົມລ້ຽງດູ,
* ຍິຮາດໃນດ້ານການຂຽນ ແລະ ການເຜີຍແຜ່ຄວາມຮູ້,
* ຍິຮາດໃນດ້ານການເມືອງ,
* ແລະດ້ານອື່ນໆ ທີ່ມີຄວາມຈຳເປັນຕໍ່ການດຳລົງຊີວິດ.61

ທັງຫມົດທັງປວງນັ້ນ ຈະຕ້ອງບໍ່ອອກຈາກບັນທັດຖານຂອງຄວາມເປັນສາສະຫນາແຫ່ງສັນຕິພາບ ເພາະອິດສະລາມຄືຖຸງນໍາແຫ່ງຄວາມດີ ທາງນໍາຄວາມປະເສີດ ແລະ ສັນຕິພາບ.

# **ການຂ້າຜູ້ອື່ນໂດຍຄວາມຕັ້ງໃຈ**

ອິສລາມເປັນສາສະນາທີ່ເອົາໂທດຫນັກໃນເລື່ອງຂອງການຫລັ່ງເລືອດ ແລະ ຂ້າຊີວິດຜູ້ອື່ນໂດຍບໍ່ຍຸຕິທຳ ອັລລໍຫ໌ໄດ້ມີດຳລັດວ່າ

﴿**مِنْ أَجْلِ ذَلِكَ كَتَبْنَا عَلَى بَنِي إِسْرائيلَ أَنَّهُ مَنْ قَتَلَ نَفْساً بِغَيْرِ نَفْسٍ أَوْ فَسَادٍ فِي الْأَرْضِ فَكَأَنَّمَا قَتَلَ النَّاسَ جَمِيعاً وَمَنْ أَحْيَاهَا فَكَأَنَّمَا أَحْيَا النَّاسَ جَمِيعاً**﴾ (سورة المائدة:32)

ຄວາມໝາຍວ່າ **ດ້ວຍສາເຫດ (ແຫ່ງການຂ້າກັນລະຫວ່າງມະນຸດທີ່ນຳມາແຕ່ຄວາມຫາຍະນະ) ດັ່ງກ່າວ ເຮົາ (ໝາຍເຖິງອັລລໍຮ໌) ຈຶ່ງໄດ້ກຳນົດແກ່ລູກຫຼານອິດສະຣາເອລວ່າ ຜູ້ໃດທີ່ຂ້າຊີວິດໜຶ່ງໂດຍບໍ່ຊອບທຳ ດ້ວຍເຫດຂອງການຄາດຕະກຳຊີວິດອື່ນ (ຄືຄົນຜູ້ນັ້ນບໍ່ແມ່ນຄາດຕະກອນ) ແລະ ບໍ່ແມ່ນດ້ວຍເຫດຂອງການກໍ່ຄວາມເສຍຫາຍໃດໆ ເທິງໜ້າແຜ່ນດິນ ນັ້ນສະເໝືອນວ່າເຂົາໄດ້ຂ້າຜູ້ຄົນທັງໝົດແລ້ວ ແລະ ຜູ້ໃດທີ່ໃຫ້ຊີວິດ (ແກ່ຜູ້ໃດຜູ້ໜຶ່ງ) ນັ້ນສະເໝືອນວ່າເຂົາໄດ້ໃຫ້ຊີວິດແກ່ຜູ້ຄົນທັງໝົດແລ້ວ** (5:32)

ທ່ານອິບນຸ ອັບບາສ ຣໍດິຍັລລໍຮ໌ ອັນຮຸມາ ອັກຄະສາວົກທ່ານໜຶ່ງຂອງທ່ານສາດສະນະທູດໄດ້ອະທິບາຍວ່າ ຜູ້ໃດທີ່ຂ້າຊີວິດໜຶ່ງທີ່ອັລລໍຮ໌ຫ້າມບໍ່ໃຫ້ຂ້າ ກໍເທົ່າກັບເຂົາໄດ້ຂ້າຜູ້ຄົນທັງໝົດ ສ່ວນຄວາມໝາຍຂອງການໃຫ້ຊີວິດນັ້ນ ຄືການບໍ່ຂ້າຊີວິດທີ່ອັລລໍຮ໌ຫ້າມບໍ່ໃຫ້ຂ້າ ບໍ່ວ່າຈະເປັນມຸດສະລິມ ຫຼື ບໍ່ແມ່ນມຸສລິມ ແລະ ນັ້ນຄືການໃຫ້ຊີວິດແກ່ມະນຸດທັງມວນ 62

ແລະ ຈົ່ງຮູ້ໄວ້ວ່າ ການຫຼັ່ງເລືອດຜູ້ບໍລິສຸດເປັນສິ່ງທີ່ຕ້ອງຫ້າມຢ່າງຍິ່ງໃນບັນຍັດຂອງອິດສະລາມ ຈຳເປັນຕ້ອງມີຂະບວນການພິຈາລະນາຢ່າງຖີ່ຖ້ວນ ແລະ ຕ້ອງຜ່ານການພິພາກສາ ແລະ ວິນິດໄສຢ່າງລະອຽດໃຫ້ດີທີ່ສຸດ ໂດຍສະຫຼຸບແລ້ວ ບໍ່ອະນຸຍາດໃຫ້ຂ້າຜູ້ທີ່ບໍ່ແມ່ນມຸສລິມ ນອກຈາກວ່າເຂົາເປັນຄາດຕະກອນ ຫຼື ນັກຮົບໃນສົງຄາມເທົ່ານັ້ນ

ອັລລໍຫ໌ຢັງໄດ້ຕຣັດອີກວ່າ

﴿**وَمَنْ يَقْتُلْ مُؤْمِناً مُتَعَمِّداً فَجَزَاؤُهُ جَهَنَّمُ خَالِداً فِيهَا وَغَضِبَ اللَّهُ عَلَيْهِ وَلَعَنَهُ وَأَعَدَّ لَهُ عَذَاباً عَظِيماً**﴾ (سورة النساء: 93)

*60* ອິບນຸ ໄຕມິຍະຫ໌ . *ມັຈຍ໌ມູອຼ ອັລ-ຟະຕາວາ*  (1:191-192)

*61* ເບີ່ງໃນ ອິບນຸ ຫະຈັຣ *ຟັຕຮຸລ ບາຣີ*  (6:3)

*62* ອິບນຸ ກະຊີຣ໌ ອ້າງຈາກ ອັນ-ມິສບາຫຸນ ມູນີຣ (ໜ້າ 372)

ຄວາມໝາຍວ່າ **ແລະຜູ້ໃດທີ່ຂ້າຜູ້ສັດທາໂດຍເຈດຕະນາ (ແລະໂດຍບໍ່ຊອບທໍາ) ແນ່ນອນ ຜົນຕອບແທນຂອງເຂົາຄືການທໍລະມານໃນຂຸມນະລົກຕະຫຼອດນິລັນ ແລະ ອັລລໍຮ໌ຊົງພິໂລດຕໍ່ເຂົາ ພຣະອົງສາບແຊ່ງເຂົາ ແລະພຣະອົງກຽມໄວ້ສຳລັບເຂົາຊຶ່ງການລົງໂທດທີ່ໃຫຍ່ຫຼວງ** (4:93)

ທ່ານອິບນຸ ອັບບາສ ໄດ້ມີຄວາມເຫັນໜັກແໜ້ນໃນເລື່ອງນີ້ວ່າ **ບໍ່ມີການອະໄພໂທດຈາກອັລລໍຮ໌ແກ່ຜູ້ທີ່ຂ້າຜູ້ສັດທາໂດຍເຈດຕະນາ** ເພາະເຂົາຕ້ອງໄດ້ຮັບການລົງໂທດໃນຂຸມນະລົກຕະຫຼອດການ ເຊິ່ງສວນກັບຄວາມເຫັນຂອງນັກວິຊາການຄົນອື່ນໆ ທີ່ສ່ວນໃຫຍ່ເຫັນວ່າ ປະຕູແຫ່ງການອະໄພໂທດຈາກອັລລໍຮ໌ນັ້ນຍັງເປີດກວ້າງສຳລັບເຂົາ ສະເໝີ 63

ບໍ່ວ່າກໍລະນີໃດກໍຕາມ ອິດສະລາມໄດ້ຫ້າມການຂ້າຜູ້ອື່ນໂດຍບໍ່ຊອບທຳ ເຊັ່ນດຽວກັບທີ່ຫ້າມບໍ່ໃຫ້ຂ້າມຸດສະລິມ ອິດສະລາມຍັງໄດ້ຫ້າມຂ້າຜູ້ປະຕິເສດສັດທາທີ່ຢູ່ພາຍໃຕ້ສັນຍາ ຫຼື ພາຍໃຕ້ການປົກຄອງຂອງລັດອິດສະລາມອີກດ້ວຍ ແລະຜູ້ໃດກະທຳເຊັ່ນນັ້ນ ຖືວ່າເຂົາໄດ້ກໍ່ອາດຊະຍາກຳອັນຮ້າຍແຮງ ແລະ ໃຫຍ່ຫຼວງຍິ່ງ ກະທັ້ງອັລລໍຮ໌ໄດ້ປິດກັ້ນເຂົາຈາກການເຂົ້າສະຫວັນ

ດ້ວຍເຫດນີ້ ເພື່ອເປັນການພິທັກຄວາມໝັ້ນຄົງ ແລະ ສະຖຽນລະພາບຂອງສັງຄົມ ແລະ ປ້ອງກັນການຕໍ່ສູ້ຫໍ້ຫັນ ແລະ ຄວາມຂັດແຍ່ງລະຫວ່າງເຊື້ອຊາດ ທ່ານສາດສະດາທູດ (ຂໍຄວາມຈໍາເລີນ ແລະ ສັນຕິມີແດ່ທ່ານ) ຈຶ່ງໄດ້ມີວະຈະນະວ່າ **“ຜູ້ໃດຂ້າມຸອາຫັດ ຫຼື ຜູ້ປະຕິເສດສັດທາທີ່ຢູ່ໃນສັນຍາ (ໃນລາຍງານໜຶ່ງມີວ່າ ຜູ້ໃດຂ້າຄົນໜຶ່ງຄົນໃດໃນໝູ່ຊາວຊິມມີ ຫຼື ຜູ້ປະຕິເສດສັດທາທີ່ຢູ່ພາຍໃຕ້ການປົກຄອງຂອງລັດອິດສະລາມ) ແນ່ນອນ ເຂົາຈະບໍ່ໄດ້ສຳຜັດກິ່ນຂອງສະຫວັນ”**64 **“ຜູ້ໃດທີ່ຂ້າມຸອາຫັດ ຫຼື ຜູ້ປະຕິເສດສັດທາທີ່ຢູ່ໃນສັນຍາ ໂດຍບໍ່ຊອບທຳ ແນ່ນອນ ອັລລໍຮ໌ຈະຊົງຫ້າມບໍ່ໃຫ້ເຂົາໄດ້ເຂົ້າສະຫວັນ”** 65


**“ມຸອາຮັດ” ຫມາຍເຖິງ ຜູ້ທີ່ມີສັນຍາສັນຕິພາບລະຫວ່າງເຮົາກັບເຂົາ ສ່ວນໃຫຍ່ທີ່ກ່າວເຖິງໃນວະຈະນະຂອງທ່ານສາດສະດາທູດມັກຈະຫມາຍເຖິງຜູ້ປະຕິເສດສັດທາທີ່ຢູ່ພາຍໃຕ້ການປົກຄອງຂອງລັດອິດສະລາມ ແລະອາດຈະລວມເຖິງຜູ້ປະຕິເສດສັດທາຄົນອື່ນໆ ທີ່ມີສົນທິສັນຍາ ຫຼື ຂໍ້ຕົກລົງບໍ່ເຮັດສົງຄາມໃນຊ່ວງໄລຍະເວລາໃດເວລາໜຶ່ງ 66**

63 ອິບນຸ ກະຊີຣ໌ ອ້າງຈາກ ອັນ-ມິສບາຫຸນ ມູນີຣ (ໜ້າ 315)

64 ອັລ-ບຸກຄໍຣີ (ໝາຍເລກ 3166)

65 ອະບູ ດາວູດ (ໝາຍເລກ 2760), ອັນ-ນະສາອີ (8:24)

66 ອິບນຸ ມັນຊູຣ. ລິສານຸນ ອະຫຣັບ (3:313)



# ອັລກຸຣອານ

# ແຫລ່ງບັງເກິດຂອງສັນຕິພາບ

ບໍ່ເປັນການແປກໃຈເລີຍຖ້າຫາກເຮົາຮູ້ວ່າທຳມະນູນຂອງອິດສະລາມຄື ອັລກຸຣອານ ໄດ້ຖືກປະທານລົງມາໃນຄ່ຳຄືນ “ອັນ-ກ໊ອດຣ໌” ທີ່ມີຄຸນລັກສະນະໄດ້ຖືກລະບຸໄວ້ໃນອັລກຸຣອານວ່າ

﴿**سَلامٌ هِيَ حَتَّى مَطْلَعِ الْفَجْرِ**﴾ (القدر: 5)

ຄວາມວ່າ **ຄືນນັ້ນເຕັມໄປດ້ວຍຄວາມສັນຕິ ຈົນກະທັ່ງສອດແຈ້ງ**

(97:4)

ນີ້ຄືມະຫາຄຳພີແຫ່ງພຣະຜູ້ເປັນເຈົ້າ ຄຳພີແຫ່ງສາດສະໜາອິດສະລາມ ອັນເປັນແຫຼ່ງກຳເນີດສັນຕິພາບຫຼວງຫຼາຍນັ້ນຄື

* ສັນຕິພາບທີ່ປອດຈາກຄວາມເທັດ ແລະ ວິຊາມານທຸກປະການ
* ສັນຕິພາບທີ່ປອດຈາກອະບາຍະມຸກ ແລະ ຄວາມຜິດບາບທຸກປະການ
* ສັນຕິພາບທີ່ປອດຈາກຄວາມອະຍຸດຕິທຳ ແລະ ການລະເມີດຮຸກຮານທຸກປະການ
* ສັນຕິພາບທີ່ປອດຈາກການກົດຂີ່ ແລະ ການຮ່ວມມືສົມຄົບຄິດມຸ່ງຮ້າຍທຸກປະການ
* ສັນຕິພາບທີ່ປອດຈາກຄວາມຊົ່ວ ແລະ ຄວາມຊົ່ວຮ້າຍທຸກປະການ
* ສັນຕິພາບທີ່ປອດຈາກການຕັ້ງພາຄີ ແລະ ການອຸດຕະລິທຸກປະການ
* ສັນຕິພາບທີ່ປອດຈາກການປະຕິເສດ ແລະ ການສັບປົນທຸກປະການ
* ສັນຕິພາບທີ່ປອດຈາກໂລກຮ້າຍ ແລະ ທຸກໄພທຸກປະການ
* ສັນຕິພາບທີ່ປອດຈາກການກະຊິບກະຊາບຂອງມານຮ້າຍ ແລະ ການລໍ້ລວງຂອງດັດຍາລ (ຕົວໂກງທີ່ຈະປາກົດຂຶ້ນກ່ອນວັນສິ້ນໂລກ)
* ສັນຕິພາບທີ່ປອດຈາກການທໍລະມານໃນໄຟນະລົກ ແລະ ທີ່ພັກອັນເລວຮ້າຍໃນປໍລະໂລກ

ບໍ່ເປັນທີ່ສົງໄສອີກວ່າ ສັນຕິພາບນັ້ນມີເສັ້ນທາງຫຼາກຫຼາຍທີ່ກຳເນີດຂຶ້ນຈາກການຊີ້ນຳຂອງອັລກຸຣອານ ໃນກອບທີ່ດຳເນີນໂດຍທ່ານສາສະນະທູດ (ຂໍຄວາມສັນຕິຈາກອັລລໍຮ໌ຈົ່ງມີແດ່ທ່ານ) ແລະປວງສາວົກທີ່ໄດ້ຮັບຄວາມໂປດປານ ລວມທັງບັນດາຜູ້ຕິດຕາມພວກເຂົາຈົນຮອດວັນແຫ່ງການຕອບແທນ ນັ້ນຄື ເສັ້ນທາງທີ່ເປັນດ້ານຂອງການປະຕິບັດຕົວຈິງຂອງມະນຸດໃນການໃຊ້ທາງນຳຂອງອັລກຸຣອານແຫ່ງພຣະຜູ້ເປັນເຈົ້າ

ພຣະອົງໄດ້ຕຣັດໄວ້ວ່າ

﴿**قَدْ جَاءَكُمْ مِنَ اللَّهِ نُورٌ وَكِتَابٌ مُبِينٌ، يَهْدِي بِهِ اللَّهُ مَنِ اتَّبَعَ رِضْوَانَهُ سُبُلَ السَّلامِ وَيُخْرِجُهُمْ مِنَ الظُّلُمَاتِ إِلَى النُّورِ بِإِذْنِهِ وَيَهْدِيهِمْ إِلَى صِرَاطٍ مُسْتَقِيمٍ**﴾(المائدة : 15-16)

ຄວາມໝາຍວ່າ **ແທ້ຈິງໄດ້ມາເຖິງພວກເຈົ້າຈາກອັລລໍຮ໌ ຊຶ່ງແສງສະຫວ່າງ ແລະ ຄຳພີທີ່ຊັດແຈ້ງ ທີ່ອັລລໍຮ໌ຊົງໃຊ້ມັນຊີ້ທາງແກ່ບັນດາຜູ້ທີ່ປະຕິບັດຕາມຄວາມພໍໃຈຂອງພຣະອົງ ສູ່ເສັ້ນທາງແຫ່ງສັນຕິພາບ ແລະ ພຣະອົງຊົງນຳພວກເຂົາອອກຈາກຄວາມມືດມົນສູ່ແສງສະຫວ່າງດ້ວຍການອະນຸມັດຂອງພຣະອົງ ແລະ ພຣະອົງຊົງຊີ້ນຳພວກເຂົາສູ່ເສັ້ນທາງທີ່ທ່ຽງກົງ**

ນີ້ຄືສັນຕິພາບທີ່ສາດສະໜານີ້ໄດ້ກຳນົດໄວ້ໃນທຸກໆ ລະບອບການດຳເນີນຊີວິດຂອງມະນຸດ ...

* ສັນຕິພາບຂອງປັດເຈກຊົນ ແລະ ກຸ່ມພວກ
* ສັນຕິພາບຂອງປະເທດຊາດ ແລະ ໂລກທັງມວນ
* ສັນຕິພາບຂອງສະຕິປັນຍາ ແລະ ຈິດວິນຍານ
* ສັນຕິພາບຂອງຕົວຕົນ ແລະ ອະໄວຍະວະໃນຮ່າງກາຍ
* ສັນຕິພາບຂອງບ້ານ ແລະ ຄອບຄົວ
* ສັນຕິພາບຂອງສັງຄົມ ແລະ ປະຊາຊາດ
* ສັນຕິພາບໃນການມີຊີວິດ ແລະ ຫຼັງຄວາມຕາຍ
* ສັນຕິພາບໃນໂລກນີ້ ແລະ ໂລກໜ້າ

ເປັນສັນຕິພາບທີ່ແທ້ຈິງທີ່ມະນຸດຊາດບໍ່ເຄີຍພົບ ແລະ ບໍ່ມີວັນພົບນອກຈາກໃນສາດສະໜາອິດສະລາມນີ້ ສັນຕິພາບທີ່ບໍ່ມີຜູ້ໃດສາມາດຊາບຊຶ້ງເຖິງຂໍ້ເທັດຈິງຂອງມັນໄດ້ ນອກຈາກຜູ້ຄົນທີ່ເຄີຍຕ້ອງລິ້ມລົດສົງຄາມແຫ່ງຄວາມວຸ້ນວາຍ ແລະ ຫາຍນະທີ່ເກີດຈາກຄວາມເຊື່ອ ແລະ ກົດບັນຍັດໃນຍຸກອັນປ່າເຖື່ອນທີ່ຝັງເລິກຢູ່ໃນຊີວິດ

ແທ້ຈິງ ຍ່ອມບໍ່ເປັນວິໄສຂອງສຳນຶກທີ່ດີ ຖ້າຫາກຜູ້ໃດຈະນຳຄວາມຮຸນແຮງ ແລະ ການກໍ່ການຮ້າຍມາປະຕິດປະຕໍ່ ຫຼື ເຊື່ອມໂຍງກັບສາດສະໜາອິດສະລາມທີ່ປະກາດຢ່າງຊັດເຈນໃນຄຳພີອັລກຸຣອານວ່າ ຫ້າມຄາດຕະກຳຊີວິດມະນຸດນອກເສຍຈາກດ້ວຍເຫດທີ່ຖືກຕ້ອງຊັດເຈນຕາມຫຼັກບັນຍັດທາງສາດສະໜາ ແລະ ຜ່ານຂະບວນການຕັດສິນພິພາກສາ ອັລລໍຮ໌ໄດ້ຕຣັດວ່າ

﴿**وَلا تَقْتُلُوا النَّفْسَ الَّتِي حَرَّمَ اللَّهُ إِلاَّ بِالْحَقِّ** ﴾ (الأنعام : 151)

ຄວາມວ່າ **ແລະພວກເຈົ້າຢ່າຂ້າຊີວິດໃດທີ່ອັລລໍຫ໌ໄດ້ຫ້າມໄວ້ ເວັ້ນແຕ່ດ້ວຍຄວາມຖືກຕ້ອງ (ດ້ວຍເຫດທີ່ອະນຸຍາດໃຫ້ກະທຳໄດ້)** (6:151)

ດ້ວຍເຫດນີ້ ບັນດາອຸລະມາ (ນັກວິຊາການອິສລາມ) ຈຶ່ງມີຄວາມເຫັນວ່າ ເປັນສິ່ງຕ້ອງຫ້າມທີ່ຈະຂ້າຄົນໃດກໍຕາມ ພຽງແຕ່ເພາະລາວບໍ່ແມ່ນຜູ້ສັດທາ ເພາະບໍ່ມີການບັງຄັບໃນການນັບຖືສາດສະຫນາອິດສະລາມ

ອັລລໍຮ໌ໄດ້ຕຣັດວ່າ

﴿**لا إِكْرَاهَ فِي الدِّينِ** ﴾ (سورة البقرة: 256)

ຄວາມວ່າ **ບໍ່ມີການບັງຄັບໃນການນັບຖືສາສະໜາ (ອິສລາມ)**(2:256)

# **ບົດລົງໂທດສຳຫຼັບຜູ້ທຳລາຍສັນຕິພາບ**

ເພື່ອເປັນການຕອກຢໍ້າເຖິງການພິທັກສັນຕິພາບ ອິດສະລາມໄດ້ກຳນົດບົດລົງໂທດສຳລັບຜູ້ທີ່ກະທຳການໃດໆ ອັນຈະນຳໄປສູ່ການບັ່ນທອນສັນຕິພາບໃນສັງຄົມມະນຸດ ອາທິເຊັ່ນ ບົດລົງໂທດສຳລັບຜູ້ກໍ່ການທະເລາະວິວາດ ການລັກຂະໂມຍ ການຂ້າຄົນອື່ນ ແລະ ການລ່ວງລະເມີດທາງເພດ ເປັນຕົ້ນ

ອິດສະລາມຍັງກຳນົດໂທດອັນໜັກໜ່ວງກັບອາດຊະຍາກອນຜູ້ກໍ່ພະຍັນຕະລາຍຄວາມວຸ້ນວາຍ ແລະ ຄວາມບໍ່ສະຫງົບສຸກຕໍ່ຊີວິດ ຊັບສິນ ແລະ ກຽດຂອງມະນຸດ ອັລລໍຮ໌ໄດ້ຕຣັດວ່າ

﴿**إِنَّمَا جَزَاءُ الَّذِينَ يُحَارِبُونَ اللَّهَ وَرَسُولَهُ وَيَسْعَوْنَ فِي الْأَرْضِ فَسَاداً أَنْ يُقَتَّلُوا أَوْ يُصَلَّبُوا أَوْ تُقَطَّعَ أَيْدِيهِمْ وَأَرْجُلُهُمْ مِنْ خِلافٍ أَوْ يُنْفَوْا مِنَ الأَرْضِ**﴾ (المائدة : 33)

ຄວາມວ່າ **ແທ້ຈິງແລ້ວ ຜົນຕອບແທນຂອງບັນດາຜູ້ທີ່ກໍ່ສົງຄາມກັບອັລລໍຮ໌ ແລະ ສາດສະນະທູດຂອງພຣະອົງ ແລະ ພະຍາຍາມສ້າງຄວາມເສຍຫາຍເທິງໜ້າແຜ່ນດິນ ຄື (ການລົງໂທດດ້ວຍ) ການປະຫານຊີວິດ ຫຼື ຕຶງດ້ວຍໄມ້ກາງແຂນ ຫຼື ຕັດມືຕັດຕີນດ້ວຍການສະຫຼັບຂ້າງ ຫຼື ເນລະເທດອອກຈາກແຜ່ນດິນ** (5:33)

ສຸດທ້າຍນີ້ ຈຶ່ງຂໍເຊີນຊວນທຸກທ່ານ ບໍ່ວ່າຈະເປັນປັດເຈກຊົນ ອົງການລະດັບຊາດ ຫຼື ລະດັບທ້ອງຖິ່ນ ໂດຍສະເພາະຢ່າງຍິ່ງບັນດານັກວິຊາການທັງຫຼາຍ ຂໍໃຫ້ສຶກສາລາຍລະອຽດຂອງອິດສະລາມຢ່າງຖີ່ຖ້ວນໂດຍອາໄສອັລກຸຣອານ ແລະ ຄຳສັ່ງສອນຂອງທ່ານສາດສະດາ (ຂໍຄວາມຈໍາເລີນ ແລະ ຄວາມສັນຕິຈົ່ງມີແດ່ທ່ານ) ໂດຍຜ່ານຕໍາລາການອະທິບາຍຂອງນັກວິຊາການອິດສະລາມເຊິ່ງເປັນທີ່ຍອມຮັບ ບໍ່ແມ່ນສຶກສາຈາກແຫຼ່ງຂໍ້ມູນທີ່ບິດເບືອນດ້ວຍການແຊກຊຶມຂອງພວກຕາເວັນຕົກບາງພວກ ລວມທັງຜູ້ທີ່ບໍ່ຮູ້ຈິງກ່ຽວກັບອິດສະລາມ ເພາະແທ້ຈິງອິດສະລາມຄືສາດສະໜາທີ່ສາມາດສ້າງສັນຕິພາບ ແລະ ຄວາມປອດໄພໃຫ້ກັບມະນຸດທັງມວນ ແລະ ເຄີຍປັກທຸງແຫ່ງສັນຕິພາບໄດ້ສໍາເລັດມາແລ້ວໃນປະຫວັດສາດຂອງມະນຸດຊາດ

ຊ່າງໜ້າເສຍໃຈເປັນຢ່າງຍິ່ງກັບບັນດາຜູ້ທີ່ຕັດສິນປະຕິເສດອິດສະລາມ ຫຼື ແມ້ກະທັ້ງສະແດງຄວາມກຽດຊັງ ໂດຍທີ່ບໍ່ໄດ້ສຶກສາ ແລະ ເຂົ້າເຖິງແກ່ນແທ້ຂອງຄຳສອນອິດສະລາມເສຍກ່ອນ! ຂໍອັລລໍຮ໌ຊົງຊີ້ນຳພວກເຂົາດ້ວຍເຖີດ

ໃນຂະນະດຽວກັນ ພວກເຮົາມີຄວາມຍິນດີເປັນຢ່າງຍິ່ງທີ່ຈະເຊີນຊວນໃຫ້ມີການສົນທະນາກັນລະຫວ່າງສາດສະໜາ ແລະ ການໂອ້ລົມທາງວິຊາການເພື່ອເປົ້າປະສົງອັນງົດງາມດ້ວຍວິທີການທີ່ດີທີ່ສຸດ

**ເຮົາຂໍເຊີນຊວນໃຫ້ທຸກຄົນນ້ອມຮັບອິດສະລາມ ແລະ ຄວາມໂປດປານຂອງອັລລໍຮ໌ອັນເປັນຫົນທາງແຫ່ງສັນຕິພາບທີ່ແທ້ຈິງໂດຍພ້ອມພຽງກັນ**

ອິດສະລາມຄືສາດສະໜາດຽວທີ່ໄດ້ຮັບການພິທັກຈາກພຣະຜູ້ເປັນເຈົ້າໃຫ້ຄົງຢູ່ໂດຍປອດຈາກການບິດເບືອນ ແລະ ການປ່ຽນແປງ ອັລກຸຣອານອັນເປັນຄຳພີທີ່ຖືກປະທານໂດຍອັລລໍຮ໌ ແລະ ໄດ້ຮັບການພິທັກຮັກສາຈາກພຣະອົງບໍ່ໃຫ້ມີການແກ້ໄຂປອມແປງໃດໆ ທັງສິ້ນ ອັລກຸຣອານທີ່ມີຢູ່ທຸກວັນນີ້ຄື ອັລກຸຣອານສະບັບດຽວກັນກັບທີ່ຖືກປະທານລົງມາໃຫ້ທ່ານສາດສະທູດມຸຮຳມັດ (ຂໍຄວາມຈໍາເລີນ ແລະ ສັນຕິມີແດ່ທ່ານ) ຕັ້ງແຕ່ 1,400 ກວ່າປີມາແລ້ວ ເປັນມະຫາຄຳພີທີ່ບໍລິສຸດ ບໍ່ມີການຄະເຄົ້າປະປົນດ້ວຍອາລົມໃຝ່ຕ່ຳຂອງມະນຸດ ບໍ່ມີຄວາມເທັດທັງເບື້ອງໜ້າ ແລະ ເບື້ອງຫຼັງ ທະວ່າເປັນການປະທານຈາກອົງອະພິບານຜູ້ຊົງປຣີຊາ ແລະ ຊົງຮອບຮູ້ຍິ່ງ


ຂໍໄດ້ສະດັບຟັງ ແລະ ຕອບຮັບຄຳເຊີນຊວນຂອງອັລລໍຮ໌ສູ່ສັນຕິພາບທີ່ແທ້ຈິງ ແລະ ຄອບຄຸມ ເຊິ່ງພຣະອົງໄດ້ຕຣັດໄວ້ວ່າ

﴿**يَا أَيُّهَا الَّذِينَ آمَنُوا ادْخُلُوا فِي السِّلْمِ كَافَّةً وَلا تَتَّبِعُوا خُطُوَاتِ الشَّيْطَانِ إِنَّهُ لَكُمْ عَدُوٌّ مُبِينٌ**﴾ (البقرة: 208)

ຄວາມວ່າ **ໂອ້ ບັນດາຜູ້ສັດທາທັງຫຼາຍ ຈົ່ງເຂົ້າຢູ່ໃນຄວາມສັນຕິໂດຍທົ່ວທັງໝົດ ແລະ ຈົ່ງຢ່າຕາມຍ່າງກ້າວຂອງໄຊຕອນ ແທ້ຈິງມັນຄືສັດຕູທີ່ຊັດແຈ້ງຂອງພວກເຈົ້າ** (2:208)

ນີ້ຄືຄຳເຊີນຊວນສູ່ສັນຕິພາບອັນທ່ຽງແທ້ ບໍ່ເເມ່ນດັງຄວາມເປັນຈິງໃນປັດຈຸບັນທີ່ເຈັບປວດເຊິ່ງກຳຫຼັງເກິດຂຶ້ນໃນທຸກມຸມຂອງໂລກ ອັນເກີດຈາກແຜນການຮ້າຍຂອງເຫຼົ່າຜູ້ປະຕິເສດທີ່ຕ້ອງການໃຫ້ສັງຄົມໂລກ ໂດຍສະເພາະປະເທດອິດສະລາມ ຫຼື ສັງຄົມອິດສະລາມ ຕ້ອງຢູ່ໃນພາວະກ້ຳກິ່ງລະຫວ່າງ “ບໍ່ແມ່ນສັນຕິພາບ” ແລະ “ບໍ່ແມ່ນສົງຄາມ”

**ໂອ້ ອັລລໍຮ໌ ຂ້າພະອົງໄດ້ປະກາດແລ້ວ ຂໍພຣະອົງຊົງເປັນສັກຂີດ້ວຍທອນ! ໂອ້ ອັລລໍຮ໌ ໄດ້ໂປດຊີ້ນຳແກ່ພວກຂ້າພຣະອົງ ແລະ ແກ່ໝູ່ພວກຂອງພວກຂ້າພຣະອົງທັງຫຼາຍ ເພາະໂດຍແທ້ແລ້ວພວກເຂົານັ້ນບໍ່ຮູ້ແທ້ໆ!!**



# **ບົດສົ່ງທ້າຍ**

ໃນຕອນທ້າຍນີ້ ຜູ້ຂຽນໃຄ່ສະຫຼຸບວ່າສັນຕິພາບໃນອິດສະລາມນັ້ນ ຖືກປະທານລົງມາຈາກເອກອົງອັລລໍຮ໌ຜູ້ຊົງອຳນາດ ມະຫາບໍລິສຸດ ມະຫາສານຕິ ຜູ້ທີ່ດຳລົງໄວ້ຊຶ່ງຄວາມປອດໄພ ຜູ້ຊົງຊີ້ນຳບຸກຄົນທີ່ຂວັນຂວາຍຄວາມໂປດປານອັນເປັນຫົນທາງແຫ່ງສັນຕິພາບ ພຣະອົງໄດ້ແຈ້ງຂ່າວດີສຳລັບບ່າວທີ່ນອບນ້ອມ ແລະ ສະວາມິພັກແດ່ຄວາມກຽງໄກຂອງພຣະອົງ ບັນດາສັດທາຊົນທີ່ປະກອບແຕ່ຄຸນງາມຄວາມດີ ມຸ່ງຮັກສາສັນຕິພາບ ແລະ ເຜີຍແຜ່ຄວາມສະຫງົບສຸກ ພວກເຂົາໄດ້ຮັບການຕອບແທນຈາກອັລລໍຮ໌ດ້ວຍສວນສະຫວັນດິນແດນແຫ່ງຄວາມສັນຕິສຸກ ໃນວັນທີ່ພວກເຂົາໄດ້ພົບກັບພຣະອົງຢ່າງສັນຕິ ພວກເຂົາຈະໄດ້ຮັບການເຊີນຊວນສູ່ສະຫວັນ ແລະ ໃຊ້ຊີວິດສະຫງົບສຸກໃນວິມານນັ້ນຢ່າງນິລັນດອນ ດ້ວຍຄວາມໂປດປານຂອງພຣະອົງ

ການທັກທາຍຂອງພວກເຂົາໃນສະຫວັນນັ້ນຄືການກ່າວ ສະລາມ ອັນເປັນຄຳກ່າວແຫ່ງຄວາມສັນຕິ ພວກເຂົາ ແລະ ເຫຼົ່າພັນລະຍາຈະພິງຫຼັງເທິງຕຽງພາຍໃຕ້ຮົ່ມເງົາອັນແສນສະບາຍ ພວກເຂົາຈະໄດ້ຮັບການບໍລິການດ້ວຍອາຫານອັນຫຼາກຫຼາຍ ແລະ ທຸກຢ່າງຕາມທີ່ພວກເຂົາປາຖະໜາ

**“ສະລາມ”** ອັນເປັນດຳລັດທັກທາຍຈາກພຣະເຈົ້າຜູ້ຊົງເມດຕາ ແລະ ພວກເຂົາຈະວິງວອນວ່າ “ມະຫາບໍລິສຸດເຖີດ ພຣະອົງຜູ້ເປັນພຣະເຈົ້າຂອງພວກເຮົາ” ການທັກທາຍຂອງພວກເຂົາຄືການກ່າວສະລາມ ແລະ ສຸດທ້າຍພວກເຂົາຈະວິງວອນຕໍ່ອັລລໍຮ໌ວ່າ “ມວນການສະດຸດີເປັນອະພິສິດແຫ່ງອັລລໍຮ໌ຜູ້ອະພິບານແຫ່ງສາກົນຈັກກະວານ”

﴿**قُلِ الْحَمْدُ لِلَّهِ وَسَلامٌ عَلَى عِبَادِهِ الَّذِينَ اصْطَفَى آللَّهُ خَيْرٌ أَمَّا يُشْرِكُونَ**﴾ (النمل : 59)

ຄວາມວ່າ **ຈົ່ງກ່າວເຖີດ ບັນດາການສັນລະເສີນເປັນສິດທິຂອງອັລລໍຮ໌ ແລະ ຄວາມສານຕິຈົ່ງມີແດ່ປວງບ່າວຂອງພຣະອົງ ຜູ້ຊຶ່ງພຣະອົງຊົງຄັດເລືອກແລ້ວ (ສຳນຶກເຖີດວ່າ) ອັລລໍຮ໌ນັ້ນດີກວ່າ ຫຼືວ່າສິ່ງທີ່ພວກເຂົາຕັ້ງເປັນພາຄີ?** (27:59)

أقول قولي هذا وأستغفر الله لي ولكم، وأفوض أمري إلى الله إن الله بصير بالعباد، وصلى الله على نبينا محمد وعلى أله وصحبه وسلم، سبحان ربك رب العزة عما يصفون وسلام على المرسلين والحمد لله رب العالمين